ועדת הכספים, כנסת 24, פרוטוקול מספר 186, 2021-12-27 09:00

אלכס קושניר: בוקר טוב.

אלכס קושניר: היום ה-27 בדצמבר 2021, כ"ג בטבת התשפ"ב, אנחנו מתחילים בסדר היום, שינויים בתקציב לשנת 2021.

אלכס קושניר: ג'ידא ביקשה הצעה לסדר.

אלכס קושניר: בבקשה.

ג'ידא רינאוי-זועבי: בוקר טוב לכולם.

ג'ידא רינאוי-זועבי: ההצעה לסדר שלי קשורה לסדר היום, אבל אני רוצה להתמקד בפנייה לתקצוב תקציב משרד החינוך.

אלכס קושניר: שלא נמצאת היום על סדר היום.

ג'ידא רינאוי-זועבי: הפנייה הזאת לא תהיה היום?

אלכס קושניר: לא.

אלכס קושניר: היא עוד לא מוכנה.

ג'ידא רינאוי-זועבי: אבל בבקשה, בכל מקרה אני רוצה להתייחס לזה.

ג'ידא רינאוי-זועבי: בנושא של בתי הספר מוכרים ולא רשמיים, שהם בעצם לא שייכים למערכת החינוך הפורמלית והם גם לא שייכים לרשתות החרדיות.

ג'ידא רינאוי-זועבי: יש כ-78 אלף תלמידים בחינוך היסודי בלבד, מתוכם יש כ-20 אלף תלמידים ערבים שנמצאים במערכת בתי הספר הזאת.

ג'ידא רינאוי-זועבי: הם באופן גורף מתוקצבים ב-30 אחוזים פחות מכפי שמתוקצבים תלמידים במערכת החינוך הממשלתית.

ג'ידא רינאוי-זועבי: בתי הספר האלה חוסכים למדינה והמדינה, במקום שהיא תתגמל אותם, היא מענישה אותם.

ג'ידא רינאוי-זועבי: אני רוצה לומר לכם שאני, בעלי, הילדים שלי וכל המשפחה שלי בוגרים בתי ספר אלה.

ג'ידא רינאוי-זועבי: אלה בתי ספר מצוינים למרות כל ההגבלות התקציביות הללו.

ג'ידא רינאוי-זועבי: זה מעמיס על המשפחה, זה מעמיס על שכר הלימוד במהלך השבוע הז אנחנו אמורים לאשר העברות תקציביות של משרד החינוך בסך של 2.5 מיליארד שקלים, ואני לא מבינה איך זה מגיעים למצב שבו אין תקצוב של כמה מיליוני שקלים עבור שעות של תמרוץ וטיפוח.

ג'ידא רינאוי-זועבי: אני רוצה לדרוש בבקשה שנקיים דיון על הנושא החשוב הזה ולא להפקיר את בתי הספר הפרטיים, בתי הספר המוכשרים.

ג'ידא רינאוי-זועבי: תודה.

אלכס קושניר: תודה רבה.

אלכס קושניר: אנחנו עוברים לפניות והולכים לפי הסדר.

אלכס קושניר: פנייה 19 עד 21, משרד ראש הממשלה.

אביה פרון: בוקר טוב.

אביה פרון: פנייה 19 עד 21, סעיף של משרד ראש הממשלה.

אביה פרון: מדובר בהעברה של 43 מיליון ו-221 אלף שקלים כאשר הפנייה מחולק לשניים.

אביה פרון: היעד של הכסף הוא לתכנית של המשרד לקידום וחיזוק קהילתי, היום זאת הרשות לביטחון קהילתי.

אביה פרון: מה שקרה זה שבשנת 2021 התחלנו את השנה עם המשרד לחיזוק וקידום קהילתי שהיה משרד נפרד ולכן הוא היה בסעיף 04, בסעיף משרד ראש הממשלה ולאחר הקמת הממשלה הוא הפך להיות הרשות לביטחון קהילתי וחזר להיות תחת משרד לביטחון פנים.

אביה פרון: אנחנו רואים כאן שני דברים כאשר הדבר הראשון הוא העברה של העודפים שהיו מ-2020.

אביה פרון: העודפים שהעברנו, הם נוצרו בשנת 2020 במשרד לביטחון פנים וצריכים עכשיו לעבור בהליך טכני למשרד ראש הממשלה בגלל מבנה התקציב.

אביה פרון: אלה עניינים טכניים לחלוטין.

אביה פרון: אין כאן איזשהו שינוי במהות של הכספים.

אביה פרון: אלה 39 מיליון שקלים מתוך ההעברה הזאת ו-4 מיליון שקלים נוספים למימוש של החלטת ממשלה 2397 בתכנית של המגזר הבדואי בשנים 2017 עד 2021.

אביה פרון: אם יש שאלות בנוגע לפנייה, בבקשה.

אופיר כץ: נמצאים כאן נציגים של המשרד לביטחון פנים?

גונן ירום: כן.

אופיר כץ: בדיון שעשינו בוועדה לביטחון הפנים דנו בנושא של ההתעללויות בגני הילדים, שיש מצבור של תלונות על כך שלא תמיד התחנות יודעות איך להתמודד עם זה, איך לחקור את זה, תיקים שנסגרו יום אחרי בלי שבדקו את המצלמות.

אופיר כץ: המשטרה אמרה שהיא תבחן את האפשרות לשים תקן מיוחד שירכז את כל הנושא הזה של התעללות בגני ילדים ברמה של הממשק הראשון עם האימא כשהיא מזהה או חושדת בהתעללות.

אופיר כץ: עבר משהו כמו חודש ולא קיבלנו תשובה לאחר בדיקה.

גונן ירום: הרשות לביטחון קהילתי, מנהל תחום תקציבים ותכניות עבודה של הרשות.

גונן ירום: אני לא מכיר את הנושא הספציפי.

גונן ירום: הנושא שאתה מעלה, להבנתי הוא יותר קשור למשטרה והוא לא בתחום העיסוק של הרשות לביטחון קהילתי.

גונן ירום: כאמור, אני לא מכיר את האירוע הספציפי.

גונן ירום: אני יכול להעלות את זה למשרד לביטחון פנים.

אופיר כץ: כן.

אופיר כץ: אני אשמח אם תעלה את הנושא ויחזרו אלינו עם תשובה.

אופיר כץ: מה זה רשויות פיקוח?

אביה פרון: אתה מדבר על מהיכן הכסף מגיע.

אופיר כץ: לא.

אופיר כץ: מה זה הדבר הזה?

אביה פרון: זה המקור של החלטת הממשלה על 4 מיליון שקלים.

אביה פרון: בסוף להחלטת ממשלה יש תקציב ואז זה עובר.

אופיר כץ: לא.

אופיר כץ: מה זה רשויות פיקוח?

אופיר כץ: פיקוח של מה?

אופיר כץ: איזה רשויות?

אסף וקסלר: סעיף 54 נקרא סעיף רשויות פיקוח.

אסף וקסלר: בסעיף הזה מספר רב של רשויות כמו לדוגמה הרשות להגנת הצרכן, רשות הטבע והגנים ועוד, שהן מתוקצבות בתוך סעיף תקציבי אחד.

ינון אזולאי: איפה זה נמצא?

ינון אזולאי: באיזה משרד?

אסף וקסלר: זה לא משרד.

אסף וקסלר: אלה רשויות.

ינון אזולאי: מכל משרד לוקחים לשם תקציב?

אסף וקסלר: לכל רשות כזאת יש תכנית.

ינון אזולאי: מאיזו רשות פיקוח לקחת כאן?

אביה פרון: אנחנו נבדוק ונחזיר תשובה.

ינון אזולאי: חשוב מאוד.

ינון אזולאי: עכשיו לפני שאני אמשיך - אלכס בוקר טוב – בשאלות, אסף, אתה הבטחת לנו שתיתן שתעביר עד אתמול את הרשימה.

אסף וקסלר: יש לי תשובה.

ינון אזולאי: לא תשובה.

ינון אזולאי: הרשימה.

אסף וקסלר: חיכיתי שתגיע כדי לתת אותה.

ינון אזולאי: הנה, הגעתי ואני מוכן לעצור עם השאלות.

ינון אזולאי: אתה זוכר מה ביקשנו.

אלכס קושניר: כן.

אלכס קושניר: כמובן.

אסף וקסלר: אנחנו הוצאנו מהמערכת את הדוח.

אסף וקסלר: הייתה לנו כוונה להגיש אבל יש שם בעיה של הגנה על הפרטיות.

אסף וקסלר: בתוך הדוח יש שמות של עובדי ממשלה.

ינון אזולאי: לא הבנתי.

אסף וקסלר: בתוך הדוח יש את כל הפעולות שקרו בין משרדים.

אסף וקסלר: לדוגמה, אחת הפעולות שקורות בין משרדים זה שמשרד מסוים משלם למשרד אחר עבור הכשרה של עובד מסוים.

אסף וקסלר: בתיאור של הפעולה הזאת רשום הכשרה עבור עובד ומצוין שמו.

אסף וקסלר: בגלל שיש בעיות של פרטיות, העברנו את זה לבדיקה בלשכה המשפטית אצלנו ואנחנו מחכים לתשובה מהם, האם ניתן להגיש את זה כך.

ינון אזולאי: מתי תהיה לנו תשובה?

אסף וקסלר: אני מקווה שבימים הקרובים.

אסף וקסלר: קשה לי להתחייב כי זה לא אצלי.

ינון אזולאי: אנחנו כבר שבוע באירוע הזה.

אסף וקסלר: ככל שהלשכה המשפטית תאמר שלא ניתן להגיש את זה עם השמות, נעבור ונשחיר ידנית את השמות ונגיש את זה.

אסף וקסלר: זה יכול לקחת קצת זמן, ככל שנצטרך להשחיר שמות.

ינון אזולאי: אם אתה רוצה, אנחנו יכולים להשחיר.

אלכס קושניר: דווקא חברי ועדת כספים לא טובים בלהשחיר.

אלכס קושניר: הם טובים בלהלבין.

ינון אזולאי: כשצריך, אנחנו יודעים לעשות גם את זה.

ינון אזולאי: חשוב לי לדעת מאיזה רשות פיקוח לקחתם את זה.

ינון אזולאי: תחזרו אלינו עם תשובה.

ינון אזולאי: לקחתם כאן גם מהמשרד לביטחון פנים.

ינון אזולאי: נכון?

אביה פרון: כן.

אביה פרון: אמרנו זאת קודם.

אביה פרון: אלה העודפים של הרשות.

אביה פרון: הרשות לביטחון קהילתי הייתה במשרד לביטחון פנים, עברה למשרד לחיזוק וקידום קהילתי ועכשוו היא חוזרת למשרד לביטחון פנים.

אביה פרון: בגלל המעברים האלה, העודפים.

ינון אזולאי: אבל המשרד עדיין לא נסגר.

אביה פרון: לא.

אביה פרון: המשרד נסגר.

ינון אזולאי: הוא לא נסגר.

אלכס קושניר: ב-2022 הוא ייסגר.

גונן ירום: החקיקה עוד לא עברה.

גונן ירום: היא אמורה לעבור.

ינון אזולאי: יש שם עובדים.

גונן ירום: נכון.

גונן ירום: אני עובד הרשות לביטחון קהילתי.

גונן ירום: אנחנו למעשה חוזרים למשרד לביטחון פנים ומחכים שהחוק יעבור כדי שהמהלך הזה יושלם.

ינון אזולאי: מה התקציב שלו ב-2021?

גונן ירום: בסביבות 75 מיליון שקלים, לא כולל שכר אלא רק לקניות.

ינון אזולאי: קניות או פרויקטים?

גונן ירום: פרויקטים.

גונן ירום: תקצוב רשויות מקומיות.

ינון אזולאי: יש לו גם מצ'ינג, לא?

גונן ירום: נכון, של הרשויות המקומיות.

ינון אזולאי: התקציב הזה כולל מצ'ינג וכולל הכול?

גונן ירום: לא.

גונן ירום: התקציב שאמרתי הוא תקציב המשרד.

ינון אזולאי: הבסיס.

גונן ירום: נכון.

אלכס קושניר: התקציב שהיה ברשות לפני שהיא עברה להיות משרד עצמאי והתקציב של המשרד, מבחינת הגודל שלו הוא השתנה משמעותית?

גונן ירום: אנחנו היינו בשנתיים של תקציב המשכי.

אלכס קושניר: לפני שהיה תקציב המשכי.

אלכס קושניר: אני יודע שזה פרה היסטורי, אבל היה פעם דבר כזה.

גונן ירום: התקציב השתנה במשך השנים.

אלכס קושניר: כמה היה התקציב ב-2019?

גונן ירום: היינו סדר גודל של 170-160 מיליון שקלים.

גונן ירום: אז העבירו את הרשות מהמשרד לביטחון פנים למשרד לחיזוק קהילתי של אורלי לוי אבקסיס.

אלכס קושניר: אז צומצם התקציב?

גונן ירום: התקציב לא צומצם כי היינו במסגרת תקציב המשכי.

גונן ירום: מי שקבע את הפעולות שאנחנו יכולים לתקצב, זה החשב הכללי והוא הגדיר רק פעולות של תקציב המשכי, בעיקר בעלי תפקידים ברשויות המקומיות כדי לשמר את הפעילות ולשמר את הפעולות הבסיסיות שבוצעו.

גונן ירום: לא היה גידול.

ינון אזולאי: אבל בין 160 מיליון ל-75 מיליון שקלים, זאת ירידה.

ינון אזולאי: זאת לא עלייה וזה גם לא נשאר במקום.

אלכס קושניר: הכי חשוב שנפתח משרד ייעודי לזה.

אלכס קושניר: זה מה שחשוב.

ינון אזולאי: אם אתה אומר שהסכום היה 160 מיליון והוא ירד ל-75 מיליון, פתחת משרד והכסף שלו ירד?

גונן ירום: הירידה הייתה בעיקר בגלל התקציב ההמשכי.

גונן ירום: המשרד קיבל תקציב לפעולות נוספות שלאו דווקא קשורות לרשות לביטחון קהילתי.

גונן ירום: זאת אומרת, היו גם תקציבים של יחידות אחרות במשרד.

ינון אזולאי: עכשיו סוגרים את המשרד הזה ואתם חוזרים להיות במשרד לביטחון פנים, התקציב יהיה 160 מיליון או 75 מיליון שקלים?

גונן ירום: התקציב של 2022 הוא סדר גודל של 150 מיליון שקלים.

גונן ירום: די שמרנו על המבנה התקציבי המקורי.

אלכס קושניר: יפה.

אלכס קושניר: גם מצמצמים את המשרד וגם מגדילים את הכסף לפעילות.

ינון אזולאי: המשרד כעצמאי לקח פחות כסף עם יותר פרויקטים.

אלכס קושניר: לא.

אלכס קושניר: פחות פרויקטים.

ינון אזולאי: יותר פרויקטים.

אלכס קושניר: איך אתה יודע?

ינון אזולאי: איך אתה יודע?

אלכס קושניר: אני יודע.

ינון אזולאי: גם אני יודע.

אלכס קושניר: 160 מיליון.

ינון אזולאי: ב-75 עשית מה שאתה עושה ב-160.

ינון אזולאי: העובדים שנמצאים היום, לאן הם מועברים?

ינון אזולאי: אנחנו כל פעם רואים כאן העברות של כוח אדם, שיאי כוח אדם מפה לשם.

גונן ירום: אנחנו חוזרים למשרד לביטחון פנים.

ינון אזולאי: כולם?

גונן ירום: כולם.

ינון אזולאי: בסדר.

ינון אזולאי: עוד מעט יש העברות של כמה משרות שהולכות ובפעם שעברה שהיינו כאן, בשבוע שעבר, נאמר לנו שיש את הרשות לביטחון קהילתי ומשם לקחו כוח אדם אחד.

ינון אזולאי: לא נראה לי שכולם הולכים לביטחון הפנים.

אסף וקסלר: זה היה משרד לנושאים אסטרטגיים.

אסף וקסלר: העובד עבר למל"ל וכל היתר עברו למשרד החוץ.

אסף וקסלר: כולם עברו למשרד החוץ חוץ מאותו עובד שעבר למל"ל.

ינון אזולאי: למה הוא לא עבר עם כל החברים שלו?

אסף וקסלר: זו הייתה ההחלטה.

ינון אזולאי: ב-2021 אושר תקציב של המשרד, ללא עובדים, אולי ללא שר, אז התקציב צריך להיות פחות.

ינון אזולאי: צריכים להיות לכם עודפים.

גונן ירום: לא הבנתי את השאלה.

ינון אזולאי: בשנת 2019 ו-2020 המשרד היה עם תקציב של 160 מיליון, עם עובדים, בשנת 2020 הוא היה גם עם עובדים וגם ב-2021 עד שקמה הממשלה.

ינון אזולאי: צריכים להיות לכם עודפים במשרד הזה.

גונן ירום: התקציב שהצגתי הוא תקציב הפעילות ולא תקציב השכר.

ינון אזולאי: אבל יש גם תקציב שכר.

ינון אזולאי: כל הפעילות הרי לא נעשתה, אז לא נשארו עודפים במשרד?

גונן ירום: העודפים שאנחנו מדברים עליהם נוצרו, כמו שאביה הציג, בשנת 2020, בעיקר תקציבי רשויות מקומיות שלא בוצעו במלואם בשנת התקציב 2020 ולכן עברו ל-2021 והגיעו למשרד לחיזוק וקידום חברתי ועכשיו בעצם מחזירים אותם למשרד לביטחון פנים.

ינון אזולאי: ו-4 מיליון שקלים שאנחנו רואים כאן בפנייה, מה אנחנו עושים איתם?

גונן ירום: החלטת ממשלה, בדואים דרום, זאת החלטת ממשלה ותיקה.

ינון אזולאי: שמסתיימת ב-2021.

גונן ירום: נכון.

גונן ירום: אני מבין שהולכת להיות החלטת ממשלה חדשה שתמשיך אותה אבל כרגע אנחנו מדברים על החלטת הממשלה הוותיקה שאנחנו מיישמים אותה.

גונן ירום: אנחנו פועלים בתשע רשויות בדואיות בדרום, מקיימים שם תכניות מניעה.

ינון אזולאי: מ-2017 כמה כסף בהחלטת ממשלה היה מהמשרד הזה ספציפית?

גונן ירום: 4 מיליון שקלים בשנה.

ינון אזולאי: וכל ארבעת השנים נוצלו כל הכספים?

גונן ירום: אני מניח שלא, אבל אין תכנית שיש מאה אחוזי ביצוע אבל התכנית עובדת.

גונן ירום: כל הרשויות שותפות לתכנית.

ינון אזולאי: אני אגיד לך למה אני שואל.

ג'ידא רינאוי-זועבי: מה שיעור המיצוי?

גונן ירום: בסביבות 70 אחוזים.

גונן ירום: אין לי כאן את הנתון המדויק כי לא התכוננתי לדבר על הניצול הישן.

גונן ירום: הממוצע שלנו בחבר הערבית הוא סדר גודל של 70 אחוזים בשנה.

גונן ירום: בממוצע.

ינון אזולאי: זאת השנה הרביעית להחלטת הממשלה ואם בשנת 2017 נוצלו 70 אחוזים, בשנת 2020 גם נוצלו 70 אחוזים, למה שעכשיו בסוף שנה, בסוף שנת 2021 שהיא השנה האחרונה להחלטת הממשלה, למה אני אעביר 4 מיליון?

ינון אזולאי: למה לא נעביר רק 3 מיליון שקלים או 2.8 מיליון שקלים שזה פחות 30 אחוזים?

גונן ירום: כשאתה בונה תכנית עבודה, אתה תמיד בונה אותה על היקף התקציב.

ינון אזולאי: ב-2021 נגמרה תכנית העבודה.

ינון אזולאי: אלה לא הרשאות להתחייב שיש לך אלא אני יודע בדיוק מה היה לי בשלוש השנים הקודמות.

ינון אזולאי: זו השנה הרביעית ואני נמצא בשבוע האחרון של השנה, הווה אומר שאם כל השנים ניצלתי 70 אחוזים, 80 אחוזים, אני אקח את התכנית הזאת ואני אומר שאני אקצץ ולכן למה אני צריך 4 מיליון שקלים, כדי שבשנה הבאה תבוא אלי לכאן עם העודפים?

גונן ירום: אני אסביר.

גונן ירום: אנחנו מתכננים את ה-4 מיליון שקלים בעיקר לפריסת אמצעים טכנולוגיים ברשויות המקומיות הבדואיות בדרום, כולל חיבור המוקדים שמוקמים ברשויות המקומיות לתחנות המשטרה.

גונן ירום: בעצם זה פרויקט תשתית טכנולוגית, לפרוס תשתית טכנולוגית ביישובים.

אלכס קושניר: אתם תדעו לחייב את הכסף קדימה?

גונן ירום: כבר חייבנו אותו.

גונן ירום: הוצאנו הזמנות לכלל הרשויות המקומיות ובעצם הפרויקט יבוצע ב-2022.

אלכס קושניר: עבור מה?

גונן ירום: פריסת אמצעים טכנולוגיים ברשויות המקומיות.

ינון אזולאי: ברשויות הבדואיות.

גונן ירום: כן.

גונן ירום: אנחנו משקיעים שם בתשתיות טכנולוגיות, במצלמות, בסנסורים.

ינון אזולאי: אגב, מצלמות ודברים כאלה, ראינו את זה בכמה פניות של כמה משרדים בעניין המגזר הבדואי ואולי נראה עוד בהמשך.

ינון אזולאי: השאלה אם זה לא חוזר על עצמו.

ינון אזולאי: כל אחד זורק לנו מצלמות אבל מצלמה, אחד יגיד לי שהיא יכולה להיות ברחוב הזה ואחד יגיד לי ברחוב ההוא.

ינון אזולאי: הרשות לביטחון קהילתי, בשנת 2021 זה המשרד לביטחון פנים שלוקח את זה ועכשיו אתה אומר שההחלטה על המשרד עצמו.

ינון אזולאי: יש פה גם של המשרד לביטחון פנים וגם של הרשות?

גונן ירום: לא.

גונן ירום: זה בעצם אותו תקציב.

גונן ירום: הרשות לביטחון קהילתי היא רשות שישבה במשרד לביטחון פנים כל השנים.

ינון אזולאי: אולי לא הסברתי את השאלה.

אלכס קושניר: ינון, השאלה שלך אם יש כפל.

אלכס קושניר: התשובה היא שאין כפל.

ינון אזולאי: לא, לא הסברתי את עצמי נכון.

ינון אזולאי: זה נכון שהוא אמר שאין כפל אבל בשנת 2017, 2018 ו-2019, מה עשתה הרשות הקהילתית.

ינון אזולאי: סתם, בגדול.

ינון אזולאי: לא רוצה שתיכנס לתכניות.

ינון אזולאי: תגיד לי בגדול מה היה.

גונן ירום: אנחנו ברשויות המקומיות מפעילים תכניות מניעה, אנחנו מכניסים מדריכי מוגנות לבתי ספר, מנסים לצמצם את ההתנהגות האנטי חברתית בקרב האוכלוסייה ביישובים, פועלים בבתי ספר, פועלים עם הנוער, מממנים שם למשל עו"ס משטרה שמטפל.

ינון אזולאי: יש את זה גם בשנת 2021?

גונן ירום: גם ב-2021 יש את זה.

ינון אזולאי: מאותו תקציב?

גונן ירום: ב-2021, בתחילת השנה, מימנו פעולות מהתקציב ההמשכי והתוספת שאנחנו מקבלים עכשיו, כמו שאמרתי, מיועדת לאמצעים טכנולוגיים.

ינון אזולאי: שזה בעצם המשרד לביטחון פנים יעשה.

גונן ירום: נכון.

גונן ירום: הביצוע יהיה במשרד לביטחון פנים תחת האחריות של הרשות לביטחון קהילתי.

אלכס קושניר: תודה רבה.

ינון אזולאי: יש לך תשובה בינתיים?

אביה פרון: כן.

אביה פרון: סעיף 54.

אביה פרון: בתוך סעיף 54 יש השקעה בתשתיות מיעוטים והכסף מגיע משם.

ינון אזולאי: מה זה תשתיות מיעוטים?

אביה פרון: בפנים יש את החלטת הממשלה שקשורות.

אביה פרון: הכסף משם.

ינון אזולאי: זה מתוך החלטת ממשלה?

אביה פרון: כן.

אביה פרון: זה כסף שיועד לשם.

ינון אזולאי: אני לא מבין.

ינון אזולאי: כרגע דיברנו על הסף שנלקח מתוך המשרד לביטחון פנים.

אביה פרון: לא.

אביה פרון: זה 4 מיליון.

ינון אזולאי: ה-4 מיליון שקלים שנלקחו, שאלנו אותך מאיפה זה נלקח.

אביה פרון: מתכנית יישום החלטות ממשלה רוחביות בתחום השקעה בתשתיות מיעוטים.

ינון אזולאי: אבל זה מה שזה עושה עכשיו.

ינון אזולאי: ההשקעה בתשתיות.

אביה פרון: שם בעצם היה כל הכסף של החלטת ממשלה לכל הגופים שאחר כך צריך ליישם את החלטת הממשלה וזה בעצם מה שאנחנו עושים עכשיו.

אביה פרון: בעצם לוקחים מהתקציב של החלטת הממשלה ומעבירים אותו לגוף שמיישם בפועל.

אלכס קושניר: תודה רבה.

אלכס קושניר: חוזרים להצביע בשעה 09:26.

אלכס קושניר: אני מחדש את הישיבה.

אלכס קושניר: אנחנו מצביעים על אישור פנייה 19 עד 21, משרד ראש הממשלה.

אלכס קושניר: מי בעד? מי נגד?

אלכס קושניר: מי נמנע?

אלכס קושניר: אושרה

אלכס קושניר: הפנייה אושרה.

ינון אזולאי: רוויזיה.

אלכס קושניר: פנייה מספר 40, משרד הביטחון.

יצחק פינדרוס: מה קורה בוועדה המסווגת?

אלכס קושניר: בוועדה המסווגת יש דיון מסווג.

יצחק פינדרוס: אבל מה עם החברים מהאופוזיציה?

אלכס קושניר: אתם צריכים להעביר שמות.

אלכס קושניר: אנחנו מחכים.

ינון אזולאי: סוכם שאנחנו נעביר להם שמות.

ינון אזולאי: היום יהיו להם שמות.

נטע בר זיו: אגף תקציבים.

נטע בר זיו: הפנייה נועדה לתקצוב 1.5 מיליארד שקלים בהרשאה להתחייב, בהמשך להחלטה הצטיידות 5 של ועדת שרים להצטיידות מיום 28 בנובמבר 2021.

נטע בר זיו: מטעמי סיווג הסברים יינתנו בוועדה המשותפת לתקציב הביטחון.

נטע בר זיו: כמו כן הפנייה נועדה לוויסותים בתוך סעיף 15 הלא מסווג להתאמת התקציב הלא מסווג שמשוקף לציבור לתקציב הביטחון המסווג שמאושר בוועדה המשותפת.

ינון אזולאי: שאלות לגבי התקציב הלא מסווג.

יצחק פינדרוס: למה שיקום ותמיכה בנכי צה"ל זה בתקציב המסווג?

יצחק פינדרוס: למה זה מסווג?

נטע בר זיו: אני אסביר.

נטע בר זיו: כל הצעה שיוצאת מסעיף תקציב משרד הביטחון, כל הוצאות הביטחון שמשרד הביטחון מוציא, הן בסעיף תקציבי אחד וכל הסעיף הזה נדון בוועדה המשותפת לתקציב הביטחון.

יצחק פינדרוס: יש לנו שאלות על סעיפים שלא אמורים להיות מסווגים.

ינון אזולאי: מה שמסווג, אין לנו בעיה.

ינון אזולאי: אבל מה שלא מסווג, אנחנו מבקשים לדעת על מה זה.

ינון אזולאי: תנו לנו פירוט.

ינון אזולאי: אם זה מסווג, תגידו.

יצחק פינדרוס: מה שמסווג, אנחנו מקבלים תמיד מאחמד טיבי.

ינון אזולאי: מה שלא מסווג, תגידו לנו.

נטע בר זיו: אני אנסה לפרט כמה שאני אוכל אבל לפי חוק יסודות התקציב כל סעיף תקציבי של משרד הביטחון הוא נדון בוועדה המשותפת.

ינון אזולאי: זה לא נכון להגיד את זה כך.

ינון אזולאי: אדוני היושב ראש, אני רוצה שתבין.

ינון אזולאי: מה שמסווג, אנחנו לא מבקשים ואנחנו לא רוצים ולא מעוניינים, אבל מה שלא מסווג, אין שום סיבה שלא נדון עליו.

אלכס קושניר: אתה צודק אבל עד כמה שאני יודע לפי החוק סעיף 15 מסווג כולו .

נטע בר זיו: נכון.

ינון אזולאי: אז למה את אומרת לנו שזה לא מסווג?

אלכס קושניר: ינון, למשרד הביטחון, עד כמה שאני יודע, יש שני סעיפים תקציביים משמעותיים – 15 ו-16.

אלכס קושניר: 16 זה סעיף שהוא לא מסווג ודנו בו כאן בוועדה הזאת, ו-15 הוא סעיף מסווג.

יצחק פינדרוס: 12-01, לא נשמע הגיוני שהוא מסווג.

יצחק פינדרוס: אין לי בעיה שהוא בסעיף המסווג אבל הוא לא אמור להיות מסווג.

יצחק פינדרוס: אני מבין שפנייה 101, 102, אני באמת לא רוצה מידע, אמרתי שאני אקבל מידע מאחמד טיבי או ממנסור עבאס.

ינון אזולאי: אני אשאל אותך שאלה כללית על 12-01.

ינון אזולאי: שיקום ותמיכה בנכי צה"ל ובמשפחות חללי צה"ל והנצחתם.

ינון אזולאי: אנחנו מדברים כאן על התמיכה של נכי צה"ל.

ינון אזולאי: זה גם פוסט טראומה?

ינון אזולאי: יש את הסיפור של הפוסט טראומה לו הוסיפו תקציב ואני שואל אם זה כלול בפנים או לא.

נטע בר זיו: הפנייה התקציבית הזאת לא נועדה לתקצוב נכי צה"ל ספציפית.

נטע בר זיו: היא נועדה לשקף את התאימות בין תקציב הביטחון המסווג שיש לו תחולה חוקית בפועל לבין השיקוף לציבור ולכן מדובר כאן בהתאמה מספרית.

נטע בר זיו: אני כן אומר שתכנית נפש אחת הוצגה בוועדה המשותפת לתקציב הביטחון, היא הוצגה גם בדיון פתוח והיא מתוקצבת בבסיס התקציב ויש בה תחולות גם על נפגעי פוסט טראומה.

נטע בר זיו: על זה מתקיים ממש עכשיו דיון בוועדה המקבילה לנו.

ינון אזולאי: את רוצה אלך לשם ואפקיר את הוועדה כאן?

ינון אזולאי: נראה לכם שזה יקרה?

אלכס קושניר: זה רעיון טוב.

אלכס קושניר: זה דיון מעניין שם.

ינון אזולאי: אם מתחיל ב-10:00, הייתי הולך לשם עד 10:00 ובא לכאן.

ינון אזולאי: אנחנו רוצים התייעצות.

אלכס קושניר: בבקשה.

אלכס קושניר: מצביעים ב-09:36.

אלכס קושניר: אני מחדש את הישיבה.

אלכס קושניר: אנחנו מצביעים על פנייה מספר 40, משרד הביטחון.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: אושרה

אלכס קושניר: הפנייה אושרה.

ינון אזולאי: רוויזיה.

יצחק פינדרוס: רוויזיה.

אלכס קושניר: יש רוויזיה.

אלכס קושניר: פנייה מספר 68 ו-69, מדע, תרבות וספורט.

יואב הכט: אגף התקציבים.

יואב הכט: הפנייה נועדה להקצאת התקציבים הקואליציוניים של משרד התרבות והספורט וכן לצורך שינויים פנימיים בתוך הסעיף.

יואב הכט: סליחה, טעות שלי.

יואב הכט: יש לנו כמה פניות מהסעיף ואני התבלבלתי.

יואב הכט: הפנייה הזאת נועדה להתאמת תקצוב הקורונה במינהל התרבות בסך 52,462 אלפי שקלים עבור פעילות משרד התרבות בזמן הקורונה.

יצחק פינדרוס: זה כסף שהיה בקופסת קורונה?

יואב הכט: נכון.

יצחק פינדרוס: הכסף הוא לא עודפים משנת 2020 אלא הוא מתוך קופסת קורונה.

יצחק פינדרוס: הרי זה לא היה בתוך התקציב.

יצחק פינדרוס: קופסת הקורונה לא הייתה.

אלכס קושניר: אף אחד כאן לא מדבר על עודפים.

אלכס קושניר: אלה לא עודפים.

יצחק פינדרוס: פנייה תקציבית נועדה להעברת סך 52,462 מסך העודפים בשנת התקציב 2020 לתקציב 2021.

יצחק פינדרוס: מתי זה היה בתקציב 2020.

יצחק פינדרוס: זה היה בעודפים.

יצחק פינדרוס: אם זה לא היה בעודפים, זה היה בקופסת קורונה.

יואב הכט: סליחה, אני לא רואה למה אדוני מתייחס.

אלכס קושניר: עיקרי הפנייה.

אלכס קושניר: "הפנייה תקציבית נועדה להעברת סך 52,462 אלפי שקלים מסך העודפים משנת התקציב 2021 לשימוש בשנת התקציב 2021 בהתאם לפירוט המובא מטה".

אלכס קושניר: זאת כן קופסת קורונה או שאלה עודפים?

יואב הכט: אני אבהיר.

יואב הכט: אלה לא עודפים של תקציב רגיל.

יואב הכט: מדובר בהקצאה שהוקצתה למשרד התרבות והספורט בשנת 2020 מתוך קופסת קורונה של אותה שנה.

יואב הכט: הניסוח הזה באמת לא ברור וזאת טעות שלנו.

יצחק פינדרוס: למיטב זיכרוני קופסאות הקורונה לא היו לפני שנה.

יצחק פינדרוס: זה עבר משנה לשנה.

אסף וקסלר: למעשה אין יותר קופסאות.

אסף וקסלר: זה מתוקצב כחלק מהתקציב.

אסף וקסלר: הניסוח כאן הוא לא נכון.

אסף וקסלר: זה תקציב קורונה רגיל.

אסף וקסלר: כמו אמרתי, אמנם זה עבר בתקציב 2021 אבל אנחנו עדיין שומרים על ההפרדה.

אסף וקסלר: ההערה במקום.

יצחק פינדרוס: זה כאילו הופך להיות חלק מתקציב 2020.

אסף וקסלר: נכון.

יצחק פינדרוס: בעצם אתם עושים את אותה פעילות.

יצחק פינדרוס: זאת אומרת, הכסף נועד כרגע לאותה פעילות שהייתה אמורה להיות ב-2020.

עפרי לוין: אני אחדד.

עפרי לוין: תקציבנית משרד התרבות והספורט.

עפרי לוין: מבחן התמיכה כאן פורסם לשנתיים, גם ב-2020 וגם ב-2021.

יצחק פינדרוס: אלה היו קופסאות קורונה.

עפרי לוין: באמצעות מבחן התמיכה אנחנו תומכים ברשויות מקומיות לבצע פעולות תרבויות שונות ברשויות המקומיות בהתאם למגבלות הקורונה.

עפרי לוין: אם בהתחלה ראיתם את ישראל משדרת תרבות, היו כל מיני אירועים, גם מקוונים וגם לא מקוונים, אם אלה אירועים שקרו במרחב באמצעות מכוניות שבאו אנשים וראו מופעי תרבות.

עפרי לוין: כל הפעולות האלה הן התקציב הזה.

עפרי לוין: זה דו שנתי.

עפרי לוין: זה תקציב שפורסם על פני שנתיים.

יואב הכט: סעיף 13 הוא הסעיף שנקרא קופסת קורונה?

יואב הכט: מה זה סעיף 13?

יואב הכט: כתוב שזה נלקח מסעיף 13.

יואב הכט: סעיף 13, מתוקצבות בו הוצאות קורונה והוצאות רגילות.

יואב הכט: זה סעיף בתקציב הרגיל.

ינון אזולאי: אמרתם כרגע שיש הפרדה בין הקורונה לבין התקציב הרגיל אף על פי שזה תקציב רגיל ואנחנו לא קוראים לו קופסת קורונה, אבל עדיין אתם משמרים אותו כקורונה.

ינון אזולאי: למה זה ביחד?

יואב הכט: נכון.

יואב הכט: הם קיימים באותם סעיפים תקציביים בהפרדה ברמה יותר נמוכה.

יואב הכט: בסופו של דבר מדובר במקור שכבר הוועדה דנה בו כמה פעמים.

יואב הכט: מדובר במענקים.

יואב הכט: אני חושב שזה נדון באריכות.

ינון אזולאי: אני מבקש לדעת מאיזה חלק בתקצוב של הקורונה נלקח הכסף.

יואב הכט: מהחלק של המענקים לעסקים.

ינון אזולאי: כן.

ינון אזולאי: נכון.

ינון אזולאי: ראיתי את זה בהמשך.

ינון אזולאי: בפעם הקודמת שאלנו כמה כסף היה בסך הכול במענקים.

ינון אזולאי: אתה מתכוון לא מערבויות, נכון?

ינון אזולאי: אתה מתכוון מהערבויות או מהמענקים?

יואב הכט: מהמענקים.

יואב הכט: לא מההלוואות.

ינון אזולאי: לא מערבות מדינה.

יואב הכט: נכון.

ינון אזולאי: מאיזה מענקים?

ינון אזולאי: היו לנו כמה סוגי מענקים.

יואב הכט: מדובר במענקים לעצמאים.

יואב הכט: מענקים לעסקים קטנים.

יצחק פינדרוס: עכשיו הכסף עבר לרשויות לפעילות שהייתה בזמן הקורונה.

יואב הכט: ההקצאה בתקציב המדינה הוקצתה כאן ועכשיו היא מועברת להקצאה לצורך מופעי התרבות.

ינון אזולאי: אנחנו מכירים את הסיפור של העצמאים.

ינון אזולאי: עדיין אנחנו לא יודעים אם יש או אם חסר או אם הם צריכים להחזיר.

ינון אזולאי: אנחנו מכירים את הסיפור של המענקים לעצמאים.

ינון אזולאי: השאלה שלי היא כמה היה בסך הכול, כמה נוצל וכמה נשאר עכשיו אחרי שאתם לוקחים משם.

יואב הכט: התכנון המקורי עבור המענקים האלו הוא 24.5 מיליארד שקלים, מתוכם בוצעו עד לסוף חודש נובמבר 29.6 מיליארד שקלים ולכן לפי התחזיות של רשות המסים יש יתרה לניצול עבור צרכי קורונה דחופים אחרים, חלקם קשורים לגל 4 וחלקם קשורים להקצאות קודמות.

ינון אזולאי: מה פירוש להקצאות קודמות?

יואב הכט: למשל מופעי התרבות.

יואב הכט: זאת הקצאה שהיא לפני גל 4.

יואב הכט: בהקשר הזה היא קודמת לגל 4.

ינון אזולאי: מבחינת קורונה, זה לא משנה אם גל 1, 2, 3, 4 מלבד גל 5 שמגיע עכשיו.

ינון אזולאי: יכול להיות שזה משהו אחר.

ינון אזולאי: גל 1, 2, 3, 4 הוא אותו תקציב של קורונה.

ינון אזולאי: כשנתנו את התקציב של הקורונה, אמרו שכל עוד יש את הגלים, אנחנו לא יודעים מה יהיה - זו הייתה האמירה בוועדת הכספים – ואנחנו על זה לוקחים.

ינון אזולאי: הגל הרביעי הוא לא אומר כאן משהו.

ינון אזולאי: השאלה אם הכסף הזה, אתה מסתכל עליו כל השנה או שאתה אומר שזה עד הגל הרביעי.

יואב הכט: אני מסתכל עליו בראייה רב שנתית.

ינון אזולאי: אנחנו רואים עכשיו שאין סגר אבל יש שיטה אחרת לסגר.

ינון אזולאי: לא מכניסים אנשים בלי תו ירוק ואז אנחנו יודעים שהעסקים – אתמול גם דווח על כך ובזמן האחרון מדווח הרבה בערוצי התקשורת - נופלים.

ינון אזולאי: אתמול דיברו מהתאחדות בעלי האולמות ואמרו שיש להם כבר ביטולים.

יואב הכט: לא דובר על הארכה של התכנית הזאת שלמעשה הזכאות לה כבר מאחורינו.

יואב הכט: כבר הסתיימה.

ינון אזולאי: הווה אומר שאנחנו עדיין לא יודע מה יהיה בגל 5 בנושא.

יואב הכט: בנושא של המענקים לעצמאים לא צפוי להיות ביצוע שישלים את התכנון המקורי ולכן לא תהיה בעיה.

ינון אזולאי: שאלה לתקציבנית המשרד.

ינון אזולאי: נעשו פעולות מבורכות.

ינון אזולאי: אנחנו יודעים שהייתה תקופה של שיתוק של המפיקים, ההצגות ומה שמסביב.

ינון אזולאי: בסופו של דבר אמרת שהיה כסף לשיקום אירועי התרבות.

ינון אזולאי: מקופסת הקורונה, מה שהיה נקרא קופסת קורונה, כמה כסף היה במשרד התרבות והספורט, כמה נוצל וכמה עוד חסר לכם?

יצחק פינדרוס: ברשותך ינון, אני יכול להוסיף עוד שאלה?

ינון אזולאי: למה?

ינון אזולאי: סתם לבזבז את הזמן?

ינון אזולאי: אחר כך תשאל.

עפרי לוין: למשרד התרבות והספורט היה מגוון ערוצי סיוע.

עפרי לוין: גם היה סיוע למוסדות התרבות עצמם, גם היה את הסיוע שכרגע דיברתי עליו, הסיוע של הרשויות המקומיות.

עפרי לוין: היה סיוע גם בספורט.

ינון אזולאי: אתם סייעתם לרשויות המקומיות?

עפרי לוין: כן.

עפרי לוין: זאת כרגע הבקשה.

עפרי לוין: גם סיוע לרשויות המקומיות עבור פעילות תרבות וגם בעולם הספורט היה סיוע לקבוצות בליגת העל שנפגעו.

עפרי לוין: בעצם כל סוגי הסיוע הזה מוצו לגמרי.

עפרי לוין: עכשיו באמצעות הפנייה הזאת נוכל לשלם לרשויות המקומיות.

ינון אזולאי: בכמה כסף מדובר?

עפרי לוין: סך הכול בספורט היו לנו כ-100 מיליון שקלים ובתרבות היו כ-200 מיליון שקלים.

ינון אזולאי: אבל זה לא כולל הפיצויים לאותם ענפים.

ינון אזולאי: הענפים מקבלים את זה מקופסה אחרת.

ינון אזולאי: למשל פיצוי למעסיקים.

ינון אזולאי: זה לא קשור אליכם.

ינון אזולאי: זה רק כדי לעודד ולעשות פרסום במדיה או כל מיני היערכויות.

ינון אזולאי: נכון?

עפרי לוין: נכון.

ינון אזולאי: סך הכול 300 מיליון?

עפרי לוין: בימים אלה אנחנו משלמים את דוחות הביצוע האחרונים של הרשויות המקומיות.

יצחק פינדרוס: ה-52 מיליון שקלים לביצוע שכבר בוצע.

עפרי לוין: שכבר בוצע.

יצחק פינדרוס: מחויבות של המשרד במסגרת קול קורא.

עפרי לוין: נכון.

יצחק פינדרוס: אתם יצאתם בקול קורא, העלויות היו כולל ה-52 מיליון השקלים האלה.

עפרי לוין: אושרו.

עפרי לוין: נכון.

יצחק פינדרוס: כרגע אתם מחויבים ב-52 מליון השקלים האלה מול הרשויות המקומיות.

עפרי לוין: נכון.

ינון אזולאי: מה הסיוע לרשויות?

ינון אזולאי: מאיזו בחינה אתם צריכים לסייע להם?

עפרי לוין: עודדנו את הרשויות המקומיות לבצע מופעים.

עפרי לוין: הרשויות ביצעו המון פרויקטים מדהימים.

עפרי לוין: כמו אמרתי, כל הנושא הזה עליו דיברתי שהיו באות מכוניות.

ינון אזולאי: זה דרך הרשות עצמה.

עפרי לוין: בדיוק.

עפרי לוין: נכון.

ינון אזולאי: יש כאן גם עבור עידוד הפקות וקמפיין למופעי תרבות.

ינון אזולאי: זה מה שנקרא התו הירוק.

עפרי לוין: נכון.

עפרי לוין: זה ממש הכסף הקטן.

ינון אזולאי: זה כסף שאתם מתכננים עליו עכשיו?

עפרי לוין: גם.

ינון אזולאי: זאת הרשאה להתחייב על מה שנעשה או על מה שיהיה?

עפרי לוין: גם.

עפרי לוין: הכול כבר חויב.

עפרי לוין: אלה רק הביצועים.

ינון אזולאי: הייתי מבקש – אני מאמין שלא התארגנת עם זה לעכשיו – את הרשימה של הרשויות, בכמה כסף תוקצבה כל רשות.

ינון אזולאי: אני מבקש לשלוח את זה לוועדת הכספים בהקדם.

ינון אזולאי: התייעצות.

אלכס קושניר: מצביעים בשעה 09:52.

אלכס קושניר: אני מחדש את הישיבה.

אלכס קושניר: אנחנו מצביעים על פניות מספר 68 ו-69, משרד המדע, התרבות והספורט.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: אושרה

אלכס קושניר: הפנייה אושרה.

ינון אזולאי: רוויזיה.

יצחק פינדרוס: רוויזיה.

אלכס קושניר: יש רוויזיה.

אלכס קושניר: פנייה מספר 89 עד 93, משרד המדע, התרבות והספורט.

יואב הכט: הפנייה נועדה לתקצב סך של 3.700 אלפי שקלים עבור מימוש החלטת ממשלה 421 בנושא המדיניות הממשלתית לשילובם של אזרחים יוצאי אתיופיה.

ינון אזולאי: בספורט.

ינון אזולאי: בתחרויות.

יואב הכט: ועוד 1,700 אלפי שקלים עבור קיום אירועי המכביה בקיץ 2022.

יואב הכט: למעשה מדובר באיגום של משאבים ממשרדים שונים שהתחייבו לכך כחלק מהחלטות הממשלה.

אלכס קושניר: 2 מיליון שקלים עבור עידוד ילדים ונערים ממוצא אתיופי ועוד 1.7 מיליון עבור התארגנות לאירועי המכביה?

יואב הכט: כן.

יצחק פינדרוס: איפה תתקיים השנה המכביה?

עפרי לוין: אירועי המכביה יתקיימו בקיץ 2022, הכול כמובן יהיה בהתאם להנחיות הקורונה.

עפרי לוין: ההתארגנות היא בשיאה.

עפרי לוין: בעיקרון יש אירועים בכל רחבי הארץ.

עפרי לוין: אני מאמינה שהאירועים המרכזיים יהיו גם בירושלים.

עפרי לוין: יגיעו אלפי ספורטאים מרחבי העולם.

עפרי לוין: יש התארגנות מאוד מאוד גדולה סביב האירוע.

ינון אזולאי: כמה כסף הוקצה לאירועי המכביה?

עפרי לוין: סך הכול הוקצו 30 מיליון ו-700 אלף שקלים מכלל משרדי הממשלה.

יצחק פינדרוס: כמה אנשים יגיעו למכביה?

עפרי לוין: אני יכולה לתת לך את הצפי המדויק.

עפרי לוין: מדובר על עשרות אלפי ספורטאים.

יצחק פינדרוס: מתי מעבירים את אירועי מירון אליכם?

יצחק פינדרוס: בשביל עשרות אלפים שמים 30 מיליון שקלחים, אז אולי יעבירו את מירון למשרד התרבות ולא למשרד הדתות.

ינון אזולאי: זה רעיון.

נירה שפק: בדיוק היה בתקשורת שמונה תת-אלוף צבי טסלר כפרויקטור לאירועי מירון.

יצחק פינדרוס: הוא יכול להגיע מקסימום ל-15 מיליון שקלים אבל כאן את רואה שלכמה עשרות אלפי אנשים מקצים 30 מיליון שקלים.

יצחק פינדרוס: אם מדובר ב-250 אלף אנשים, יכול להיות שיגיעו ל-60 מיליון שקלים.

יצחק פינדרוס: אם יעבירו את זה למשרד התרבות, יכול להיות שהתקציב יהיה 60 מיליון שקלים.

עפרי לוין: למעלה מ-7,000 משתתפים מ-39 מדינות בעולם.

יצחק פינדרוס: במירון יש למעלה מ-250 אלף אנשים.

אלכס קושניר: 7,0000 משתתפים, הכוונה לספורטאים?

עפרי לוין: כן.

עפרי לוין: ספורטאים.

אלכס קושניר: אבל כמה צופים יהיו?

עפרי לוין: המון צופים.

אלכס קושניר: בואו נסכם שאנחנו רוצים ששני האירועים יעברו בלי נפגעים.

ינון אזולאי: זה ברור.

יצחק פינדרוס: יש עוד משהו.

יצחק פינדרוס: במכביה משקיעים בתשתיות ובמירון לא משקיעים בתשתיות.

יצחק פינדרוס: אם זה יעבור למשרד התרבות, אולי ישקיעו בתשתיות.

נירה שפק: אתה מתכוון לומר שבעבר לא השקיעו בתשתיות.

נירה שפק: בעבר.

נירה שפק: המילה בעבר חסרה במשפט שלך.

יצחק פינדרוס: יש לי חדשות בשבילך.

יצחק פינדרוס: גם הוועדה עכשיו לא שמה כסף לתשתיות.

אלכס קושניר: לעניין הפנייה.

ינון אזולאי: זה על פי החלטת ממשלה.

ינון אזולאי: בשנת 2021 הייתה העברה?

עפרי לוין: כן.

ינון אזולאי: ובשנת 2020?

עפרי לוין: לא.

עפרי לוין: עכשיו זה 2021.

עפרי לוין: ב-2020 כבר בוצע.

ינון אזולאי: את אומרת שהיה לשנת 2020.

עפרי לוין: כן.

עפרי לוין: כבר בוצע.

ינון אזולאי: רגע.

ינון אזולאי: אני מסתכל בטבלה לראות אם אני לא טועה.

ינון אזולאי: הטבלה שמונחת לפניי בעלייה וקליטה, בשנת 2020 היו 2.5 מיליון שקלים, בשנת 2021 לא ראינו .

אלכס קושניר: שנת 2021 זה עכשיו.

ינון אזולאי: ה-2.5 מיליון שקלים ב-2020 נוצלו?

ינון אזולאי: העברתם את הסכום והוא נוצל?

עפרי לוין: ב-2020 כל הכסף הועבר ונוצל.

ינון אזולאי: אגב, זה דבר מבורך לגבי ילדים יוצאי אתיופיה.

ינון אזולאי: למה צריך להוציא את הכסף הזה ממשרד הקליטה - שגם כך לא משופע בכסף – ולהעביר אותו למשרד התרבות והספורט.

אלכס קושניר: שגם הוא לא משופע בכסף.

ינון אזולאי: אני לא חושב שהוא לא משופע בכסף.

ינון אזולאי: אם אתה מסתכל לעומת משרד הקליטה שאתה מכיר אותו טוב מאוד – אפילו יותר טוב ממני ויותר טוב מכל אחד מהיושבים כאן - אתה יודע כמה פעמים, אני בטוח בזה, בלי שתספר לי על זה, נלחמת להביא עוד שקל בשביל העולים.

ינון אזולאי: המשרד לא משופע בכסף.

ינון אזולאי: לקחת 2.5 מיליון שקלים ממשרד העלייה והקליטה, בשביל אותם עולים?

ינון אזולאי: יש פרויקטים שנמצאים בתוך המשרדים, גם בתוך משרד הספורט, קחו משם.

ינון אזולאי: למה צריך לקחת ממשרד העלייה והקליטה?

ינון אזולאי: שוב, זה דבר מבורך, אני לא חולק על כך, הדבר הוא מבורך, אבל לא צריך לקחת ממשרד העלייה והקליטה.

יואב הכט: משרד הקליטה יתכלל את החלטת הממשלה 421 ולכן ההקצאות שלא הוקצו במקור במשרדים השונים, הוקצו במשרד העלייה והקליטה.

יואב הכט: המשמעות היא שזה לא פוגע בפעילות אחרת שנגרע ממנה תקציב.

ינון אזולאי: איך זה לא פוגע?

ינון אזולאי: אתה לוקח ממני.

אלכס קושניר: אבל זה כסף שהוקצה לעניין החלטת הממשלה.

אלכס קושניר: משרד הקליטה מתכלל את האירוע.

יואב הכט: בהקשר הזה, זאת פעילות שמבוצעת על ידי משרד התרבות והספורט.

יואב הכט: לכן כעת אנחנו מבקשים להעביר את התקציב המדובר בסך שני מיליון שקלים ממשרד העלייה והקליטה למשרד התרבות והספורט.

ינון אזולאי: סך העברה שאתם רוצים, היא 3.7 מיליון שקלים?

יואב הכט: כן.

ינון אזולאי: 2.5 מיליון הולכים לזה ולאן הולכים עוד 1.2 מיליון?

יואב הכט: 2 מיליון לצורך מימוש החלטת הממשלה 421 ו-1.7 מיליון למכביה.

ינון אזולאי: זה לא רק החלק שלכם, היחסי.

יואב הכט: להיפך, זה החלק של משרדים אחרים.

ינון אזולאי: ה-1.7 מיליון שקלים, זה רק של משרד העלייה והקליטה.

יואב הכט: לא.

יואב הכט: ה-1.7 מיליון מגיע ממגוון משרדים כמו חינוך, בריאות ומשרד ראש הממשלה.

עפרי לוין: לא.

עפרי לוין: ממשרד החוץ.

ינון אזולאי: הכסף מגיע משלושה משרדים.

ינון אזולאי: זה מה שמגיע או שמגיע עוד למכביה?

יואב הכט: מדובר בהשלמת ההקצאה של 2021 שנדרשה.

ינון אזולאי: כשאתה אומר 1.7 לחלק לשלושה משרדים, זה נשמע לי סכום קטן.

יואב הכט: לפי סעיף מספר 2 להחלטה, משרד החוץ צריך להקצות 600 בשנת 2020 ו-200 בשנת 2021.

ינון אזולאי: זאת כל ההקצאה שלו למכביה.

יואב הכט: נכון, לפי החלטת הממשלה שתבוצע במסגרת משרד התרבות והספורט.

ינון אזולאי: התייעצות.

אלכס קושניר: מצביעים בשעה 10:05.

אלכס קושניר: אני מחדש את הישיבה.

אלכס קושניר: אנחנו מצביעים על אישור פנייה מספר 89 עד 94, משרד המדע, התרבות והספורט.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: אושרה

אלכס קושניר: הפנייה אושרה.

ינון אזולאי: רוויזיה.

אלכס קושניר: יש רוויזיה.

אלכס קושניר: פנייה מספר 171.

יואב הכט: הפנייה נועדה להקצאת הכספים הקואליציוניים לתקנות המיועדות לאחר קבלת חוות דעת משפטית וכן לביצוע שינויים פנימיים שיפורטו.

יואב הכט: במצטבר מדובר בשינויים שמגיעים לכדי תוספת של 4 מיליון שקלים בתכנית 19-41-02, תכנית התפעול, ב-3,122 אלפי שקלים בתכנית 19-41-03 של מרכז ההסברה, 24,050 אלפי שקלים בתכנית 19-42-02 של מינהל התרבות, ו-58,500 אלפי שקלים בתכנית 19-43-03 של מינהל הספורט.

ינון אזולאי: בפנייה הזאת יש כספים קואליציוניים.

ינון אזולאי: נכון?

יואב הכט: נכון.

ינון אזולאי: אני קודם כל מבקש לדעת מאיזה מפלגות ומה הסכומים.

ינון אזולאי: יש כאן כסף של משרד הספורט שמעביר למשרד המדע עבור פעולות המשרד, עבור שכירות.

קריאה: זה משרד משותף.

ינון אזולאי: אני יודע.

יואב הכט: מטה משותף.

ינון אזולאי: אגב, כשאנחנו מסתכלים על זה, יש גם הפוך ומשרד התרבות מעביר למשרד הספורט?

יואב הכט: משרד התרבות והספורט הוא אותו משרד.

יואב הכט: יש שני מינהלים שהם יחידות בתוך המשרד.

ינון אזולאי: יש להם מנכ"ל משותף?

יואב הכט: יש להם מנכ"ל משותף ושר משותף.

ינון אזולאי: גם המנכ"ל משותף שם?

יואב הכט: המנכ"ל משותף.

עפרי לוין: בתרבות וספורט.

ינון אזולאי: אני מדבר על מדע וספורט.

עפרי לוין: אלה שני מנכ"לים.

יואב הכט: למדע יש שר נפרד ויש מנכ"ל נפרד.

ינון אזולאי: אבל יש כאן

ינון אזולאי: כסף שמועבר עבור הפעילות גם של משרד המדע כי משרד המדע, התרבות והספורט שיושב כנראה למשל תחת אותו סמנכ"ל של כוח אדם.

ינון אזולאי: יכול להיות?

עפרי לוין: יש לנו מטה משותף.

עפרי לוין: כן.

ינון אזולאי: מטה משותף.

ינון אזולאי: אז אני לא טועה.

ינון אזולאי: המטה המשותף הזה, משרד המדע מעביר למשרד התרבות והספורט עבור הדיור.

יואב הכט: הוא לא מעביר כסף למשרד התרבות והספורט אלא יש הקצאה בתכנית התפעול שהיא משותפת לשני המשרדים.

יואב הכט: אין כאן כסף שמועבר ממשרד המדע למשרד התרבות והספורט או הפוך מבחינת הפעילות.

ינון אזולאי: סתם להבין.

ינון אזולאי: כשיש לך משרד עם מטה משותף, מי מעביר למי?

אסף וקסלר: שניהם מעבירים למטה המשותף.

אסף וקסלר: שני המשרדים מעבירים לאותו מטה משותף.

אסף וקסלר: גם תרבות וספורט וגם מדע מממנים את המטה המשותף שלהם.

ינון אזולאי: לצורך העניין יש את הדיור עליו אתה משלם שכירות, יש לך סמנכ"ל כוח אדם והוא אותו סמנכ"ל, אין שם שני סמנכ"לי כוח אדם אלא אחד לשני המשרדים, יש שני מנכ"לים ויש כמובן שני לשכות שרים.

ינון אזולאי: יש כסף שהולך עבור המשרד.

אסף וקסלר: לפנייה הזאת אין.

ינון אזולאי: איך זה הולך בגדול?

ינון אזולאי: סתם להבין.

אסף וקסלר: זה מנוהל פעם אחת.

אסף וקסלר: כלומר, יש מטה משותף, יש תקציבן אחד, הוא בסופו של דבר - - -

ינון אזולאי: אם מעבירים לגברת עפרי לוין, את לוקחת גם מהתקציב של משרד המדע ואתו את עושה את הפעילות.

עפרי לוין: יש תכנית תפעול.

עפרי לוין: תכנית התפעול היא משותפת לשני המשרדים.

עפרי לוין: זו תכנית אחת ממנה יוצאים כל הכספים שנועדו לתפעול.

ינון אזולאי: אבל העובדים הם עובדים של משרד המדע.

יואב הכט: אשמח לנסות להסביר.

יואב הכט: בגדול הסעיף התקציבי בנוי כך שיש לו תכניות משותפות שנועדו לתפעול המשרד כולל השכר, יש תכניות פעילות עבור תרבות וספורט ועבור מדע.

יואב הכט: ככלל, התקציב המקורי שמוקצה לכל אחד משלושת החלקים האלה הוא התקציב שאמור לשמש.

יואב הכט: ככל שיש פעילות מסוימת שדורשת הקצאה נוספת עבור תפעול, אז יועבר תקציב מתכנית הפעילות של המשרד הרלוונטי לתכנית המשותפת.

ינון אזולאי: אתה רוצה לענות לי על הכספים הקואליציוניים?

יואב הכט: יש כאן רשימה לא קצרה.

יואב הכט: אפשר לעבור עליה.

ינון אזולאי: אני אשמח מאוד.

יואב הכט: 10 מיליון יוקצו לחפירות ופיתוח ארכיאולוגי בעיר דוד.

יואב הכט: מיליון שקלים יוקצו לשבת ישראלית ולבית התפוצות.

יואב הכט: עוד 300 אלף שקלים שיוקצו לבית שזר, פרויקט מלחמת יום הכיפורים.

יואב הכט: עוד מיליון שקלים שיוקצו למכוני מחקר תורניים.

יואב הכט: עוד 3.5 מיליון שקלים שיוקצו למוסד בן צבי עבור פרויקט.

יואב הכט: .. עוד 13.5 מיליון שקלים לשימור אתרי מורשת.

יואב הכט: עוד 2.5 מיליון שקלים למועצה לשימור האתרים.

יואב הכט: עוד 3 מיליון שקלים למוסדות תרבות בפריפריה.

יואב הכט: עוד 2.5 מיליון שקלים בתחום רכש התרבות.

יואב הכט: עוד 2 מיליון שקלים עבור רבנים רפורמים ו-2 מיליון שקלים עבור קהילות קונסרבטיביות ורפורמיות.

יואב הכט: עוד 500 אלף שקלים עבור ארכיונים ציבוריים.

יואב הכט: עוד 2.5 מיליון שקלים עבור חיזוק מעמד המאמן.

יואב הכט: עוד מיליון שקלים עבור אתנה, שזאת תכנית בתחום ספורט הנשים.

ינון אזולאי: לא צורפה לזה חוות דעת של הכספים הקואליציוניים.

ינון אזולאי: כתוב שמצורפת חוות דעת אבל אני לא מצאתי.

אסף וקסלר: נשלחה לוועדה.

אסף וקסלר: נשמח להעביר אותה שוב.

ינון אזולאי: תבדוק לגבי הפנייה הזאת.

ינון אזולאי: אכן בכל הפניות נשלח.

אסף וקסלר: אני יודע כי אני אישית שלחתי.

ינון אזולאי: אני לא מאשים.

ינון אזולאי: יכול להיות שלא הדפיסו לי.

אלכס קושניר: זה נשלח לפרסום.

אלכס קושניר: יש את זה.

ולדימיר בליאק: של מי הכספים הקואליציוניים?

אסף וקסלר: מגוון רחב.

אסף וקסלר: ימינה, כחול לבן, העבודה, יש עתיד, תקווה חדשה, מוועדת הכספים וגם יושב ראש הקואליציה.

ינון אזולאי: אני עכשיו אתחיל לעבור על התכניות ואשאל את השאלות.

ינון אזולאי: אני מבקש שבכל תכנית תגיד לי שממי הכסף הזה ומה הסכום.

ינון אזולאי: כלומר, מאיזו מפלגה ומה הסכום.

משה גפני: אין חוות דעת.

ינון אזולאי: גם אני לא קיבלתי.

ינון אזולאי: זה לא נמצא ב-טבלט.

ינון אזולאי: יכול להיות הוא שלח אבל זה איננו.

ינון אזולאי: אין חוות דעת של הייעוץ המשפטי בהסכמים קואליציוניים אלא אם כן אין חוות דעת בכלל.

ינון אזולאי: אנחנו לא יודעים.

אלכס קושניר: יש.

אסף וקסלר: אני אישית שלחתי.

אסף וקסלר: אני אשלח שוב.

ינון אזולאי: בסדר.

ינון אזולאי: תכנית 19-41-03.

ינון אזולאי: כמה כסף מוקצה בכל התכנית הזאת?

יואב הכט: בתכנית 19-41-03 מוקצים בפנייה הזו 3,122 אלפי שקלים.

יואב הכט: לא מדובר בהקצאה קואליציונית.

יואב הכט: מדובר בהתאמה של תקציב, דיוק של התקציב להתקשרויות בפועל.

ינון אזולאי: כתבתם כאן שזה עבור השלמת תקצוב להתקשרויות עם מפיקים וספקים עבור טקסים שיתקיימו בתחילת 2022.

ינון אזולאי: על איזה אירועים אנחנו מדברים בתחילת 2022?

ינון אזולאי: זה לא על מה שדיברנו קודם, על קורונה, זה לא קשור.

ינון אזולאי: זה עכשיו נטו על אירועים שיתקיימו בתחילת 2022.

עפרי לוין: זה מרכז ההסברה.

עפרי לוין: מרכז ההסברה אמון על כל הטקסים של מדינת ישראל ובתחילת שנת 2022 יש לו טקסים שהוא נערך אליהם כבר מעכשיו.

ינון אזולאי: אנחנו כל הזמן מקבלים פניות וגם קודם שמענו לגבי ספקים שהיו ב-2021 ועם הרשאות להתחייב או במזומן ל-2022 לצורך העניין.

ינון אזולאי: כאן אנחנו מקבלים משהו הפוך.

ינון אזולאי: כאן אנחנו אומרים שעדיין לא היה אירוע ואנחנו מעבירים כסף בשביל תחילת שנת 2022 אלה מקדמות?

ינון אזולאי: לא ראינו שהמקדמות האלה הן במשרדי הממשלה.

ינון אזולאי: זה הפוך ממה אנחנו רגילים כל יום לעשות כאן.

עפרי לוין: אלה לא מקדמות אלא אנחנו צריכים לחייב את הכסף על מנת שהספקים יתחילו לעבוד.

עפרי לוין: יש מגוון טקסים שצריכים להתקיים כמו יום שחרור אילת, טקס האזכרה הממלכתי ליוסף טרומפלדור.

ינון אזולאי: באיזה תאריך זה?

עפרי לוין: ברבעון הראשון של 2022.

ינון אזולאי: מה שאנחנו מכירים – ואני חוזר על זה כי אני לא מקבל תשובה – זה שבשנת 2021, כשאנחנו מעבירים לשנת 2022, זה עבור מה שלא הספקנו לשלם בדצמבר שזה חשבוניות, תשלומי עובדים, כל מיני דברים ואמרו לנו בינואר-פברואר.

ינון אזולאי: אנחנו מדברים כאן על אירועים שאמורים לחול בתוך 2022, ברבעון הראשון, שזה יכול להיות גם בחודש אפריל וזה יכול להיות בחודש מארס, כלומר, עד סוף חודש מארס, ועדיין לא נתקלנו בפנייה כזאת שאנחנו מעבירים מה שאני קורע אלו מקדמות כי אין משהו אחר.

ינון אזולאי: זה מעין מקדמה שנותנים.

ינון אזולאי: הספק יקבל את המקדמה הזאת, הוא לא יקבל אותה?

עפרי לוין: כל ספק עם תנאי ההתקשרות שלו.

עפרי לוין: אלה לא בהכרח מקדמות אלא אנחנו צריכים לחייב את הכסף על מנת שהספק יוכל להתחיל לעבוד.

ינון אזולאי: למה את אומרת 2022?

ינון אזולאי: יש לך תקציב של 2022.

יואב הכט: סליחה, אם אפשר להתייחס.

יואב הכט: האירוע מתקיים בשנת 2022.

ינון אזולאי: למה אתה קוטע אותה?

ינון אזולאי: זה לא יפה.

עפרי לוין: זה בסדר.

ינון אזולאי: לא נעים לי.

ינון אזולאי: תסיימי ואם לא תסתדרי, הוא יסביר.

עפרי לוין: אנחנו חייבים להתחיל פעולות התארגנות כבר עכשיו ולכן הכסף צריך להיות אצל הספק.

ינון אזולאי: אני מבין את ההתארגנות, מובן לי, אבל אני שואל שאלה.

ינון אזולאי: בשנת 2022 יש תקציב ואנחנו יודעים מה התקציב של 2022 ואנחנו יודעים שבשנת 2022 יש את האירועים, בחלק מהם נקבת, ואנחנו יודעים לקראת מה אנחנו הולכים כי אלה דברים שקבועים בחוק לעשות כל שנה.

ינון אזולאי: כשאני יודע את זה ואני אומר שעבור אותה שנה אני צריך 200 מיליון שקלים עבור האירועים הקבועים, אני יודע שהאירועים הקבועים מתחילים בינואר ומסתיימים בסוף דצמבר.

ינון אזולאי: אם הייתי בא בסוף דצמבר ואומר שב-10 בדצמבר היה לי אירוע בסכום של 10 מיליון ואני אצטרך לשלם אותם, אחרי הוצאת החשבונית, רק בינואר – אז אני מבין מה אמרת.

ינון אזולאי: אבל להגיד לי שהאירוע מתקיים ב-2022 ושאני צריך להוציא מעכשיו כסף לשנת 2022 – זה לא נשמע לי הגיוני.

עפרי לוין: כדי שהספק יתחיל לעבוד, הוא חייב שתהיה לו הזמנה ביד כשהיא חתומה כדין.

עפרי לוין: את הכסף עדיין לא משלמים לספק, לא יוצא תשלום השנה אלא התשלום יצא לאחר ביצוע בפועל.

עפרי לוין: אנחנו חייבים – כדי שהספק יתחיל לעבוד – שתהיה לו הזמנה ביד.

עפרי לוין: הזמנה מאושרת.

עפרי לוין: לשם כך צריך תקציב.

עפרי לוין: לכן אנחנו חייבים לקיים את זה עכשיו כדי שהטקסים יתקיימו במועד.

אסף וקסלר: אני אשלים את התמונה ואני אומר שזאת דוגמה טובה לשאלות שהרבה פעמים עולות כאן סביב העברת עודפים.

אסף וקסלר: במהלך 2022 אנחנו נבוא לוועדה עם פנייה של עודפים בגין הדבר הזה.

אסף וקסלר: בגלל שאנחנו רוצים שהפעילות תקרה בינואר-פברואר 2022 והיא דורשת הכנה ארוכה יחסית שרוצים שתתחיל כבר עכשיו, ייצרו את ההתקשרות עם אותו ספק שמבצע את הטקס, הוא יתחיל לעבוד, הוא יקבל את התשלום בהתאם למה שייחתם בחוזה באבני הדרך בתחילת 2022, ואנחנו נבוא לוועדה בבקשה להעברת אותו סכום כעודפים למען התשלום של הדבר הזה.

ינון אזולאי: זה בשנה הבאה.

אסף וקסלר: בשנה הבאה.

עפרי לוין: נכון.

משה גפני: אבל אם יש החלטה שמבצעים את הפעילות הזאת ועכשיו לא מעבירים כסף, למה אנחנו צריכים להעביר לכם כסף?

משה גפני: הרי לא מעבירים עכשיו את הכסף.

משה גפני: יש החלטה שמבצעים את הפעילות הזאת ובשנה הבאה תבואו עם העברה או עם עודפים.

אסף וקסלר: זה בדיוק מה שאני אומר.

אסף וקסלר: כדי שיהיה אפשר לבצע אותה בתחילת שנת 2022, צריך לייצר התקשרות.

אסף וקסלר: יש גורם פרטי שהוא מפיק של אירוע והוא לא יעבוד בשבילי לפני שאני מתחייב בפניו שאני משלם.

משה גפני: תתחייב.

אסף וקסלר: בדיוק בשביל זה אני צריך את הכסף.

ינון אזולאי: נכון, בשביל ההתחייבות הוא צריך את הכסף.

ינון אזולאי: אתה צודק.

ינון אזולאי: נגיד שאנחנו מדברים על 10 מיליון שקלים עבור האירוע הזה.

ינון אזולאי: אתה צריך להתחייב על האירוע לשנת 2022.

ינון אזולאי: אני יודע שיש לי עכשיו עדו 10 מיליון שאני צריך בינואר להעביר עד דצמבר, שאלה העודפים שהעברתי בפעם שעברה.

ינון אזולאי: אני אומר שתעשה את הקיזוז הזה לבד.

ינון אזולאי: למה אתה צריך את הסיבוב הזה?

אסף וקסלר: לא בטוח שהצלחתי לעקוב.

ינון אזולאי: יש לך 10 מיליון שקלים שאתה צריך לאירוע שיתקיים ב-2022.

ינון אזולאי: מצד שני יש לך 10 מיליון שאתה צריך אותם עד דצמבר והחשבוניות שלו יצאו רק בינואר אבל זה של שנת 2021.

ינון אזולאי: קח את הכסף הה, תעשה קיזוז פנימי בתוך זה ולא תצטרך את ההעברה והפנייה.

אסף וקסלר: אני רוצה שההתקשרות תיחתם כבר עכשיו.

עפרי לוין: כן.

עפרי לוין: אין לנו ברירה.

אסף וקסלר: לכן, לפי התזה שעתה מעלה, אני צריך לעשות הקדמה מתקציב 2022 שזה כמובן בלתי אפשרי.

אסף וקסלר: כדי שהמזומן שלח 2022 יצא רק ב-2002, אני אצטרך לעשות הקדמה של התקציב ל-2021, לחתום את ההתחייבות ואז להעביר אותו בעודפים.

אסף וקסלר: זה כמובן לא משהו שאפשר לעשות.

ינון אזולאי: במרכזי ההסברה, כולם עובדי המשרד?

עפרי לוין: כן.

ינון אזולאי: כולם בהעסקה ישירה.

ינון אזולאי: אגב, כמה עובדים יש במרכז ההסברה?

ינון אזולאי: סתם, לוס-מינוס אבל כולם בהעסקה ישירה, נכון?

עפרי לוין: כן.

עפרי לוין: עובדים במשרד.

ינון אזולאי: אגב, כמה מונים כל עובדי משרד התרבות והספורט?

אסף וקסלר: בערך 250.

אסף וקסלר: תשעה עובדים במרכז ההסברה.

ינון אזולאי: רק תשעה עובדים, עושים עבודה עובדים.

ינון אזולאי: בתכנית מספר 42-01, 10 מיליון שקלים, לאיזה שנה אתם רוצים אותם?

יואב הכט: מדובר בהקצאה קואליציונית לצורך חפירות ופיתוח ארכיאולוגי בעיר דוד מטעם מפלגת ימינה.

ינון אזולאי: לאיזה צורך?

יואב הכט: חפירות ופיתוח ארכיאולוגי בעיר דו ד.

עפרי לוין: לרשות העתיקות.

משה גפני: למה זה לא מופיע בתקציב?

ינון אזולאי: מה זה רשות העתיקות?

ינון אזולאי: עבור בינוי.

עפרי לוין: לא.

עפרי לוין: הקואליציוניים הם עבור החפירות בעיר דוד.

משה גפני: למה זה לא מופיע בתקציב?

משה גפני: רשות העתיקות לא ביקשה את זה מהממשלה?

יואב הכט: מכיוון שלא התקבלה חוות דעת בעת גיבוש התקציב עצמו בקיץ אלא רק עכשיו.

משה גפני: חפירות בבעיר דוד זה דבר שמתנהל כבר שנים.

משה גפני: מה קרה פתאום?

יואב הכט: ה-10 מיליון האלה, זה תקציב תוספתי שהתבקש.

ינון אזולאי: אני לא מבין את התקציב הקואליציוני, 10 מיליון עבור חפירות.

ינון אזולאי: חשבו לחפור ולמצוא שם עוד מנדטים?

משה גפני: בעיר דוד מתנהלות חפירות כבר עשרות שנים.

משה גפני: באופן קבוע אנחנו בתקציב המדינה מאשרים תקציב לעניין הזה.

אסף וקסלר: יש פעילות שוטפת במקום.

משה גפני: כל השרים של ימינה היו ברמת הגולן, היו שם 10 אנשים, אז הם מחפשים בעיר דוד.

ינון אזולאי: לא.

ינון אזולאי: 7 אנשים.

משה גפני: בתקציב אנחנו מעבירים באופן קבוע.

משה גפני: אם נדרשים עוד 10 מיליון שקלים, היה צריך להביא את זה בתקציב המדינה.

משה גפני: לא צריך חוות דעת של היועץ המשפטי.

משה גפני: הממשלה רשאית לאשר את תקציב המדינה ובין היתר את התקציב לרשות העתיקות.

משה גפני: זה לא איזה משהו חדש שעד עכשיו הממשלה לא נתנה.

אסף וקסלר: היינו בדיון הזה בשבוע שעבר.

אסף וקסלר: אני יכול לתת את אותה תשובה.

אסף וקסלר: בסופו של דבר אנחנו כפופים לנוהל היועץ המשפטי לממשלה בעניין הכספים הקואליציוניים.

משה גפני: לא דיברתי על היועץ המשפטי לממשלה.

אסף וקסלר: בעיר דוד יש פעילות שוטפת ובמקרה הזה הוחלט על הרחבה של הפעילות בקשר ל-10 מיליון שקלים.

משה גפני: אז הממשלה החליטה.

משה גפני: בסדר.

אסף וקסלר: החליטה להקצות את זה בכספים הקואליציוניים.

משה גפני: למה זה לא בשגרת הפעילות?

אסף וקסלר: יש גם שגרה ויש מעל השגרה עוד תוספת קואליציונית.

משה גפני: בסדר.

משה גפני: לא מקובל.

משה גפני: זה סתם.

אלכס קושניר: שאלה לגבי 19-42-02.

ינון אזולאי: רגע.

ינון אזולאי: כאן שום דבר לא הולך לבינוי.

עפרי לוין: לא בקואליציוני.

עפרי לוין: הבינוי הוא תקציב אחר.

יואב הכט: הוא לא נוגע לפנייה הזאת.

יואב הכט: בפנייה הזאת, השינוי היחיד בתכנית 19-42-01 היא התוספת האמורה של 10 מיליון.

משה גפני: לא הבנתי.

משה גפני: מה לא הסכם קואליציוני?

עפרי לוין: הוא התייחס למשהו שהוא בפנייה אחרת ולא בפנייה הזאת.

משה גפני: לא כאן.

עפרי לוין: לא כאן.

ינון אזולאי: בסדר.

ינון אזולאי: אחר כך יש לנו מינהל התרבות, 19-42-02.

ינון אזולאי: זה מאוד ארוך.

ינון אזולאי: אני מבקש את הפירוט.

ינון אזולאי: בעניין הזה אני רוצה את ההסבר שלכם על השינוי ועל התכנית וכמה כסף קואליציוני.

ינון אזולאי: כאן יש דברים חדשים שלא היו.

משה גפני: דברים חדשים שלא היו קודם?

ינון אזולאי: כן.

ינון אזולאי: בפנייה הזאת יש דברים חדשים שלא היו ואני רוצה לקבל עליהם יותר פירוט כולל כסף קואליציוני ושל מי.

ינון אזולאי: אני יודע שכנראה יש שם של מפלגת העבודה.

ינון אזולאי: אני מבקש לדעת בדיוק כמה כסף.

אסף וקסלר: אני אתחיל מהסוף.

אסף וקסלר: כל הדברים האלה שקופים ומופיעים בהחלטות הממשלה.

ינון אזולאי: שמעת שאמרתי שהם לא שקופים?

אסף וקסלר: לא.

אסף וקסלר: אני רק נותן את הקו.

אסף וקסלר: החלטת ממשלה 289 - - -

משה גפני: למה היה צורך לומר את המילה שקופים?

אסף וקסלר: כי בהקשר הזה אנחנו עובדים בנוהל מאוד מסודר.

משה גפני: אתם לא יכולים לעבוד אחרת.

משה גפני: זה החוק.

אלכס קושניר: אסף, תענה בבקשה לשאלה.

משה גפני: הוא אמר שקופים.

משה גפני: מה זה שקופים?

אלכס קושניר: אתה לא יודע מה זה שקופים?

משה גפני: אי אפשר שלא להיות שקופים.

ינון אזולאי: הוא התכוון לציבור הבוחרים של ש"ס שהם שקופים, שלא רואים אותם וכל פעם גוזלים מהם.

ינון אזולאי: לזה הוא התכוון.

אלכס קושניר: ביקש חבר הכנסת ינון אזולאי פירוט על התכנית הזאת.

אסף וקסלר: 37.050 מיליון שקלים, כספים קואליציוניים.

אסף וקסלר: כפי שיואב הקריא קודם, זה לכל הפעילויות השונות בתחום התרבות.

ינון אזולאי: הוא לא הקריא את הכול.

אסף וקסלר: לרבות שימור אתרי מורשת – 13.5 מיליון שקלים.

אסף וקסלר: יד בן צבי – 8.750 מיליון שקלים.

ינון אזולאי: אגב, באתרי מורשת כלול מירון?

ינון אזולאי: הוא נקרא אתר מורשת?

אסף וקסלר: אני לא יודע להגיד.

עפרי לוין: זאת המועצה לשימור אתרי מורשת.

עפרי לוין: המשרד תומך בה.

עפרי לוין: היא לא תאגיד של המשרד.

עפרי לוין: המשרד תומך בה באמצעות מבחן תמיכה.

ינון אזולאי: היא תאגיד ממשלתי?

עפרי לוין: לא.

עפרי לוין: היא לא תאגיד ממשלתי.

עפרי לוין: היא גוף נתמך של המשרד.

עפרי לוין: למשרד יש מבחן תמיכה, נתמכים גם עוד כמה גופים במבחן הזה.

עפרי לוין: המועצה רשאית לעשות עם הכסף פרויקטים בהתאם לתכנית העבודה שלה.

ינון אזולאי: אין לכם בקרה מה זה אצלם אתרי מורשת?

עפרי לוין: המועצה פועלת בהתאם לתכנית העבודה של המועצה.

עפרי לוין: לנו יש מבחן תמיכה ואנחנו תומכים בה.

משה גפני: אבל כשאתם תומכים בה, אתם בודקים האם הדברים נעשים.

עפרי לוין: כמובן.

עפרי לוין: אני יכולה לתת לכם דוגמה.

עפרי לוין: יש להם עשרות אתרי מורשת בארץ.

ינון אזולאי: מה נקרא אצלם אתר מורשת?

ינון אזולאי: אני חושב שמירון הוא אחד מאתרי המורשת, הכותל הוא אחד מאתרי המורשת.

ינון אזולאי: השאלה מהי מורשת.

משה גפני: מי עומד בראש הגוף הזה?

ינון אזולאי: זאת עמותה?

עפרי לוין: כן.

עפרי לוין: זאת עמותה.

עפרי לוין: אני לא יודעת מה שמו של העומד בראש העמותה.

עפרי לוין: אני יכולה לבדוק.

אלכס קושניר: התמיכה היא במסגרת תמיכה 3(א)?

עפרי לוין: בדיוק.

עפרי לוין: מבחן תמיכה.

אסף וקסלר: 300 אלף שקלים למרכז זלמן שזר, מפלגת ימינה.

משה גפני: אתה מדבר על אתרי מורשת?

אסף וקסלר: לא.

אסף וקסלר: אני ממשיך.

משה גפני: מה זה פרויקט שבת ישראלית?

ינון אזולאי: רגע.

ינון אזולאי: הוא מגיע לזה.

ינון אזולאי: עברת את זה?

ינון אזולאי: דילגת?

אסף וקסלר: לא.

אסף וקסלר: עוד לא הגעתי.

אסף וקסלר: מיליון שקלים נוספים למכוני מחקר תורניים, גם כן של מפלגת ימינה.

משה גפני: מה זה מכוני מחקר?

עפרי לוין: נשיא המועצה הוא שלמה הלל.

משה גפני: אתרי מורשת.

עפרי לוין: כן.

עפרי לוין: זה נשיא המועצה לשימור אתרי מורשת בישראל.

ינון אזולאי: יש לך דוגמה של אתר מורשת?

עפרי לוין: כן.

ינון אזולאי: השאלה אם אלה גם קברי הצדיקים או מורשת היא רק מורשת של ראשי ממשלה ונשיאים.

אסף וקסלר: 3 מיליון שקלים למוסדות תרבות בפריפריה.

ינון אזולאי: לפני כן יש מיליון.

משה גפני: אתה חושב שאנחנו מוכשרים כמוכם?

ינון אזולאי: שאלנו לגבי המכונים התורנים.

עפרי לוין: 170 אתרים בארץ במבנים היסטוריים ששמרו בהם תצוגות ומוצגים.

עפרי לוין: לדוגמה, הסליק וכל מיני מרכזים כאלה.

עפרי לוין: חצר כינרת, מוזיאון הרעות, מוזיאון האצ"ל.

ינון אזולאי: בעיקר המוזיאונים.

משה גפני: זה כסף קואליציוני של ימינה?

ינון אזולאי: לא.

ינון אזולאי: אתרי מורשת זה לא כסף של ימינה.

משה גפני: של מי הכסף הקואליציוני של אתרי מורשת?

אסף וקסלר: של ימינה.

משה גפני: הם מפלגה גדולה.

ינון אזולאי: הם גם צודקים.

ינון אזולאי: אחר כך בקצב הזה הם צריכים להיכנס למוזיאון.

משה גפני: איזה מוזיאון, מי יכניס אותם למוזיאון?

ינון אזולאי: תגידי לי בבקשה, לגבי מחקרים תורניים.

ינון אזולאי: את אומרת שזה כסף של ימינה על פי תמיכות, 3(א)?

עפרי לוין: נכון.

עפרי לוין: גם זה מבחן תמיכה.

ינון אזולאי: כמה בסך הכול יש בכל הסעיף הזה?

עפרי לוין: אני אבדוק.

ינון אזולאי: והאם זה היה בעבר.

עפרי לוין: כן.

עפרי לוין: זאת תקנה שמתוגברת בכסף תוספתי.

משה גפני: כמה בסך הכול?

עפרי לוין: כמה סך הכול התמיכה שמחולקת שם?

משה גפני: כן.

משה גפני: מכוני מחקר.

ינון אזולאי: אני מתכוון כמה יש בתקנה.

עפרי לוין: רגע.

עפרי לוין: אני בודקת.

ינון אזולאי: חס ושלום, זה לא משהו נגדך.

ינון אזולאי: אנחנו בסך הכול רוצים שבסוף תהיי שולטת במשרד בכל מצב.

עפרי לוין: אני צריכה לשלוף את המספרים של התקנות בעל פה.

ינון אזולאי: לנו יש זמן.

ינון אזולאי: אנחנו לא ממהרים.

עפרי לוין: אתם יכולים להתקדם.

עפרי לוין: זה ייקח לי קצת זמן לשלוף את המספר.

אסף וקסלר: בינתיים אני אמשיך.

אסף וקסלר: מוסדות תרבות בפריפריה, 3 מיליון שקלים - חבר הכנסת מאיר יצחק הלוי, גם מוועדת הכספים.

ינון אזולאי: מה זה מוסדות תרבות בפריפריה?

ינון אזולאי: יש לו עניין באילת או שזה בעוד מקומות בפרפריה?

אסף וקסלר: כמו שפורט גם בחוות הדעת שכבר הספקתי לשלוח שוב, זה יצטרך לצאת לפי מבחן תמיכה שוויוני.

משה גפני: זה ברור.

משה גפני: שלא תהיה אי הבנה, אנחנו לא חושבים שאתם פועלים שלא על פי הקריטריונים ושלא על פי החוקים הקיימים.

ינון אזולאי: חס ושלום.

משה גפני: אנחנו רק רוצים לדעת את הפרטים.

ינון אזולאי: אנחנו גם לומדים איך אנחנו עושים את זה בפעם הבאה, שהכול יהיה שקוף וחוקי.

אסף וקסלר: המשרד צריך לענות על זה.

אסף וקסלר: המשרד אמור לדעת לאן זה הולך.

אסף וקסלר: אני לא יודע להגיד לגבי מוסדות ספציפיים.

עפרי לוין: למוסדות תרבות בפריפריה, למשרד יש התקשרות מאוד גדולה עם ספק.

עפרי לוין: נראה לי שהסברתי לכם בדיון הקודם.

עפרי לוין: הרעיון הוא להנגיש סדרות תרבות לפריפריה.

עפרי לוין: התקציב הזה נועד להגדיל את התקציב שאנחנו מבצעים.

אלכס קושניר: זה באמצעות פמי-פרימיום?

עפרי לוין: כן.

עפרי לוין: בדיוק.

ינון אזולאי: תסביר.

אלכס קושניר: יש חברה שהיא זכיין של משרד התרבות והספורט שמבצעת פעולות תרבות בפריפריה באמצעות זה שהיא מממנת באמצעות המשרד אירועים עבור היכלי תרבות בערים הפריפריאליות כדי שהתרבות תגיע לפריפריה.

עפרי לוין: נכון.

ינון אזולאי: כמה כסף יש בכל התקנה הזאת?

עפרי לוין: אנחנו משקיעים בנשוא הזה למעלה מ-20 מיליון שקלים בשנה.

משה גפני: אני חוזר על השאלה הזאת אפילו שהיא מעצבנת.

משה גפני: למה לא שמים את זה בתום התקציב?

אלכס קושניר: שמים את זה בתוך התקציב.

עפרי לוין: זה תגבור.

משה גפני: מה זה תגבור?

משה גפני: למה לא שמים את זה בתוך התקציב 23 מיליון במקום 20 מיליון?

אלכס קושניר: עכשיו שמים את זה בתקנה.

משה גפני: לא.

משה גפני: אתה צריך אישור של היועץ המשפטי.

משה גפני: אני חושב שזאת דרך פסולה.

משה גפני: אני חושב שזה לא נכון.

משה גפני: אמרתי את זה אז ואני אומר את זה היום.

משה גפני: מיותר.

משה גפני: זה מגדיל את התרבות בפריפריה, שבמקום 20 מיליון ישימו 23 מיליון.

ינון אזולאי: את זוכרת מה שאלנו קודם?

עפרי לוין: במכוני מחקר תורניים, 15.5 מיליון.

ינון אזולאי: ועכשיו הוסיפו עוד מיליון.

עפרי לוין: כן.

משה גפני: מה הוסיף את המיליון?

משה גפני: גם ימינה?

ינון אזולאי: ימינה.

משה גפני: מפלגה גדולה.

משה גפני: אמרתי לך.

ינון אזולאי: בקצב הזה יש להם חברי כנסת מיליונרים.

אלכס קושניר: עוד שאלות?

ינון אזולאי: כן.

ינון אזולאי: תמשיך בבקשה.

אסף וקסלר: 2.5 מיליון לפעילות של שבת ישראלית.

ינון אזולאי: מה זה שבת ישראלית?

עפרי לוין: הרעיון של הפרויקט הוא להנגיש את המוזיאונים ומגוון אתרי תרבות בארץ בשישי ושבת בחינם.

ינון אזולאי: גם כאן זה כסף של ימינה.

אסף וקסלר: לא.

אסף וקסלר: כאן אלה כספים של מפלגת כחול לבן.

נעמה לזימי: פרויקט מדהים.

אלכס קושניר: פרויקט נהדר.

נעמה לזימי: אני הייתי יושבת ראש דירקטוריון מוזיאוני חיפה.

נעמה לזימי: זה מאפשר לדתיים להגיע בלי לשלם.

ינון אזולאי: אתם דואגים לדתיים.

נעמה לזימי: זה מאפשר לכל האוכלוסיות.

אלכס קושניר: דואגים לכולם.

אלכס קושניר: כל אחד יכול לבוא.

נעמה לזימי: ינון, אני אומרת לך שזה מאפשר לכולם להגיע רגלית.

נעמה לזימי: לא צריך לשלם.

נעמה לזימי: אין העברת כספים.

נעמה לזימי: זה חינם.

נעמה לזימי: לכן יש תמיכות.

משה גפני: מי מעביר את הכסף?

אסף וקסלר: כחול לבן.

ינון אזולאי: גם הנסיעות לשם הן חינם?

נעמה לזימי: הולכים ברגל.

עפרי לוין: הפרויקט הוא בהיקפים הרבה יותר גדולים.

עפרי לוין: זה תגבור של הפרויקט.

ינון אזולאי: מה כל התקציב?

עפרי לוין: למעלה מ-20 מיליון שקלים הושקעו בפרויקט.

נעמה לזימי: אני יכולה להגיד שזה הציל את המוזיאונים בזמן הקורונה.

נעמה לזימי: צריך לומר את האמת.

ינון אזולאי: בקרונה זה לא עבד.

נעמה לזימי: זה פרויקט שברגע שנכנסו למכרז שלו, זה גרם לכל המוסדות האלו - שאפשר להיכנס אליהם בשבת ולקבל תמיכות במקום את התשלום – להרים את הראש ולצאת מהמשבר.

נעמה לזימי: אני כיסיתי גירעון מתגלגל ויצאנו כמו שצריך בכל המוזיאונים בחיפה בגלל תמיכות ממשלתיות כאלה.

נעמה לזימי: בהזדמנות הזאת אני רוצה לברך אתכם.

ולדימיר בליאק: זאת גם יוזמה של שר התרבות.

ולדימיר בליאק: אני שמעתי פידבקים מצוינים על הפרויקט הזה.

ינון אזולאי: כנראה המדינה הכירה בכך שאין ברכה בכסף של שבת ולכן החליטו לעשות את זה בחינם.

ינון אזולאי: זאת גם אמירה.

נעמה לזימי: בחיפה אחוז הדתיים שהגיעו גדל פלאים.

נעמה לזימי: בחיפה המוזיאונים הם בתוך העיר ולכן אפשר להגיע אליהם רגלית וזה מדהים.

ינון אזולאי: בסדר.

ינון אזולאי: מה עוד?

אסף וקסלר: עוד 4 מיליון שקלים לקהילות רפורמיות וקונסרבטיביות ולתמיכה ברבנים, שניים ושניים, של מפלגת כחול לבן.

ינון אזולאי: עכשיו נעצור כאן רגע.

נעמה לזימי: למה לעצור?

נעמה לזימי: אפשר להמשיך.

ינון אזולאי: אני מבקש לדעת מה זה הרב ספורט הזה שנמצא כאן.

עפרי לוין: באמצעות התקציב הזה אנחנו הולכים לקיים פרויקט שנקרא עמיות יהודית.

עפרי לוין: העם היהודי והזהות היהודית, לעשות פרויקט ברשויות המקומיות, פרויקט שנועד לתחזק את תחושת הזהות היהודית של העם היהודי.

ינון אזולאי: איך את מחזקת את התחושה ואת הזהות היהודית בקהילות רפורמיות?

עפרי לוין: זה שזה תחת הכותרת של תקנת רבנים רפורמיים, זה פרויקט שנקרא עמיות יהודית.

עפרי לוין: זה הפרויקט.

עפרי לוין: אמנם שם התקנה רבנים רפורמיים אבל הפרויקט הוא עמיות יהודית.

נעמה לזימי: אתה עושה פרויקטים של קבלת שבת בשכונות ובקהילות ואתה מנגיש כל מיני חגים בעוד אופנים ובעוד מסורות מסוימות.

נעמה לזימי: הקהילות היהודיות היו עם תרבות עשירה בכל העולם ועדיין זה מתקיים ויש את הקשר הזה שהוא הדדי.

נעמה לזימי: עושים אותו גם בתוך הערים ומייצרים תרבות שהיא תרבות שקשורה גם למסורת ולקהילות.

ינון אזולאי: אז תקראו לזה מסורת יהודית.

נעמה לזימי: עמיות יהודית הוא מושג מדהים.

נעמה לזימי: זה משהו שהוא עכשיו דיסציפלינה שגם אקדמית פורחת, גם תרבותית וגם קהילתית.

נעמה לזימי: זה יופי של פרויקטים שהם גם קטנים ומדברים אל הקהילה שנמצאת ולא הכול צריך להיות באולמות ענקיים אלא בתוך השכונות

ינון אזולאי: הבנתי אבל אני שואל שאלה פשוטה.

ינון אזולאי: אתם שמים כסף.

ינון אזולאי: אגב, נראה לי שמפלגת העבודה שמה כסף.

ינון אזולאי: נכון?

אסף וקסלר: שניים מפלגת העבודה ושניים מפלגת כחול לבן.

ינון אזולאי: יכול להיות שאת רוצה להרחיב ולהראות מה זאת קבלת שבת.

עפרי לוין: לא.

עפרי לוין: סתם נתתי דוגמאות.

ינון אזולאי: אני אומר שזה לא עניין לקחת ולרשום רפורמים וקונסרבטיבים.

עפרי לוין: זאת תקנה.

ינון אזולאי: זה לא היה לפני כן.

ינון אזולאי: כמה כסף היה בתקנה הזאת?

ינון אזולאי: הסעיף הספציפי הזה.

ינון אזולאי: התקנה הייתה גדולה ורק עכשיו הכנסתם בה את הפרויקט הזה.

עפרי לוין: נכון.

ינון אזולאי: למה צריך לקרוא לפרויקט הזה פרויקט של רפורמים וקונסרבטיבים?

אלכס קושניר: זה לא פרויקט של רפורמים וקונסרבטיבים.

ינון אזולאי: אני קורא מה שכתוב כאן.

אלכס קושניר: זה שם התקנה.

אלכס קושניר: זה לא שם הפרויקט.

אלכס קושניר: זאת תכנית.

עפרי לוין: שם התכנית עמיות יהודית.

ינון אזולאי: תסבירי לי מה זה הרפורמים כאן.

עפרי לוין: בכללי מה משרתת התקנה?

ינון אזולאי: מה זה רפורמים אני יודע.

אלכס קושניר: מה כלול בתקנה הזאת וכמה שנים היא קיימת?

עפרי לוין: בתקנה הזאת יש גם מבחן תמיכה שבעצם מתחיל במשרד לשירותי דת שמתקצב את רבני קהילות ערים, משם נגזר התקציב המיועד לרבנים הרפורמים.

ינון אזולאי: אבל המשרד לשירותי דת לא תומך ברפורמים.

עפרי לוין: נכון.

אלכס קושניר: כמה שנים קיימת התקנה הזאת?

עפרי לוין: לדעתי לפחות ארבע שנים.

עפרי לוין: התקנה הזאת מתוקצבת באופן תוצאתי לפי המודל שמתחיל במשרד לשירותי דת.

עפרי לוין: מה שמוקצה לרפורמים מגיע אלינו ואנחנו תוצאתיים לגמרי.

ינון אזולאי: המשרד לשירותי דת לא תומך ברפורמים.

עפרי לוין: נכון.

עפרי לוין: אנחנו תוצאתיים אליו.

ינון אזולאי: אנחנו נראה בהמשך שפעם ראשונה הוא כן מתוקצב ולרפורמים כן יש סעיף מתוקצב במשרד לשירותי דת.

נעמה לזימי: בשעה טובה.

נעמה לזימי: ברוך השם.

אלכס קושניר: מתקדמים.

ינון אזולאי: אני אומר לך את זה.

עפרי לוין: אני שמחה כי אנחנו רק תוצאתיים וזה מאוד מקשה.

ינון אזולאי: אני אומר לך שצריך למחוק גם את זה וגם את זה.

אסף וקסלר: אני ממשיך.

אסף וקסלר: 500 אלף שקלים לנושא של ארכיונים ציבוריים, מפלגת כחול לבן.

אסף וקסלר: 2.5 מיליון שקלים של מפלגת תקווה חדשה לפעולות כלליות בתרבות.

ינון אזולאי: מה זה פעולות כלליות בתרבות?

ינון אזולאי: זרקו מתנה למשרד הספורט בלי לדעת על מה.

אסף וקסלר: אין משהו ספציפי.

עפרי לוין: גם פעולות הרכש של המשרד ומגוון פעולות שונות.

ינון אזולאי: בתכנית 19-43-03, מכון וינגייט.

ינון אזולאי: זה תאגיד ממשלתי, נכון?

עפרי לוין: נכון.

ינון אזולאי: אגב, מכון וינגייט הוא זרוע ביצועית?

עפרי לוין: זה תאגיד סטטוטורי של המשרד.

עפרי לוין: כן.

ינון אזולאי: והוא זרוע ביצועית.

עפרי לוין: לדעתי לא.

עפרי לוין: זה תאגיד סטטוטורי.

יואב הכט: מדובר בתאגיד סטטוטורי שחלקו ממומן מהכנסות עצמיות, חלקו מתוקצב ישירות מתקציב המדינה וחלקו מתוקצב מתקציב המדינה כנגד פעילויות שונות.

יואב הכט: בהקשר לגבי ההקצאות הקואליציוניות, כאן ההקצאה הקואליציונית כוללת 2.5 מיליון שקלים עבור חיזוק מעמד המאמן.

יואב הכט: למעשה זה משתלב בתכנית האסטרטגית הכללית של המשרד.

יואב הכט: זה מתוך ההקצאה של יש עתיד.

ינון אזולאי: סתם במילה אחת, מה זה מעמד המאמן?

עפרי לוין: במכון וינגייט יש את בית הספר להכשרת מאמנים.

עפרי לוין: אחד הנושאים המרכזיים שהמשרד שם עליהם את הדגש הוא חיזוק מעמד המאמן שזה בעצם לפתח ולהכשיר יותר מאמנים גם בפריפריה הגיאוגרפית והחברתית של ישראל כי בסופו של דבר הספורט תלוי במאמנים.

עפרי לוין: צריך אנשים טובים ומוכשרים שיגיעו, בדגש על כל הארץ.

ינון אזולאי: כספים קואליציוניים, זה אומר 2.5 מיליון שקלים?

עפרי לוין: כן.

אסף וקסלר: מדובר ב-2.5 מיליון שקלים עבור הנושא הזה ועוד מיליון שקלים עבור ספורט נשים דרך ארגון אתנה שזה מתוך ההקצאת יושב ראש הקואליציה.

ינון אזולאי: שניהם?

אסף וקסלר: לא.

אסף וקסלר: מיליון השקלים.

ינון אזולאי: של מי ה-2.5 מיליון שקלים?

אסף וקסלר: מתוך ההקצאה של יש עתיד.

ינון אזולאי: מכון וינגייט עושה גם בפריפריה?

ינון אזולאי: את אומרת כל הארץ אבל מבחינת האחוזים שלו, מעמד המאמן, קידום נשים והפרויקטים הייחודיים האלה, כמה מתוכם מחולקים לפריפריה?

עפרי לוין: אני יכולה לתת לך את הנתון אבל בעיקרון יש לבית הספר לאמנים במכון וינגייט שלוחות בכל הארץ.

עפרי לוין: אגב, גם במגזר החרדי יש לו שלוחות וזה מאוד מאוד מוצלח.

ינון אזולאי: איפה?

עפרי לוין: לדעתי בירושלים ובבני ברק.

ינון אזולאי: בירושלים אני יודע שיש להם מכון וינגייט.

ינון אזולאי: לא ידעתי שזה לחרדים.

עפרי לוין: זה התחיל מאוד יפה.

עפרי לוין: אלה פרויקטים ממש טובים, להכשיר את המאמנים שיהיו מדריכים.

ינון אזולאי: זה בטח יותר בהכשרות של נשים.

עפרי לוין: יש שם גם נשים.

ינון אזולאי: במגזר החרדי זה יותר אצל נשים.

עפרי לוין: אני יכולה לבדוק את הנתון הספציפי הזה.

אלכס קושניר: ינון, אני רוצה להתקדם להצבעה.

אלכס קושניר: אנחנו מקיימים את הדיון על הנושא הזה במשך 45 דקות.

ינון אזולאי: אולי 45 דקות על כל התרבות והספורט.

אלכס קושניר: לא.

אלכס קושניר: רק על זה.

ינון אזולאי: איזה משרד מעניין.

אלכס קושניר: שאלה אחרונה בבקשה.

ינון אזולאי: מלבד הפריפריה יש לכם גם לאוכלוסיות מוחלשות?

ינון אזולאי: גם בפריפריה יש לפעמים אוכלוסיות יותר מוחלשות שלפעמים צריכות את הסיוע הזה.

ינון אזולאי: יש לכם איזושהי עזרה?

עפרי לוין: אני לא בטוחה שהבנתי את החידוד.

ינון אזולאי: לא כל הפריפריה חלשה.

ינון אזולאי: זה נכון שהיא מוחלשת לעומת כל הארץ אבל בתוך הפריפריה יש לנו גם את המעמד הסוציו הנמוך יותר.

ינון אזולאי: לפעמים אנחנו רוצים להרים דווקא את הילדים האלה, את הנוער הזה, את המשפחות האלה, את הנשים האלה.

ינון אזולאי: יש לכם פרויקטים מיוחדים שאתם מסבסדים אותם כמו התכניות האלה שאתם יכולים להביא משם את האנשים האלה, את הנוער הזה ולהעצים אותו?

עפרי לוין: אני יכולה לבדוק את זה.

ינון אזולאי: זזה מעניין.

ינון אזולאי: הייתי רוצה שתשלחי את התשובות.

ינון אזולאי: אם את יכולה לשלוח לנו את רשימת הערים החרדיות וגם חשוב לי לדעת באיזה ערים ערביות זה קיים, אם זה קיים.

ינון אזולאי: אני מבקש התייעצות.

אלכס קושניר: חוזרים להצביע בשעה 10:48.

אלכס קושניר: אני מחדש את הישיבה.

אלכס קושניר: אנחנו מצביעים על פנייה מספר 171, משרד המדע, התרבות והספורט.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: אושרה

אלכס קושניר: הפנייה אושרה.

ינון אזולאי: רוויזיה.

אלכס קושניר: יש רוויזיה.

ינון אזולאי: כדאי שתעברו על חוות הדעת של הקואליציוני.

ינון אזולאי: אני רוצה לומר לתקציבנית המשרד שקיבלתי עכשיו את חוות הדעת של הכספים הקואליציוניים.

ינון אזולאי: תסתכלו בטבלה עצמה, למשל בעמיות יהודית – אין פירוט.

ינון אזולאי: תסתכלו על הכסף של התרבות בפריפריה.

ינון אזולאי: תסתכלו על נושא של אילת.

ינון אזולאי: כשהיועץ המשפטי רוצה לעשות חוות דעת, אני אראה לך את חוות הדעת שהוא היה עושה על תנועת ש"ס שהייתה שמה הסכמים קואליציוניים ועד שהיו נותנים משהו, היו מוציאים את המיץ עם חוות דעת.

ינון אזולאי: היו צריכים לעשות כמה סייגים ולשים סייגים על סייגים.

ינון אזולאי: חוות דעת לא רצינית.

ינון אזולאי: תודה רבה לך על הכול.

אלכס קושניר: פנייה מסר 102, משרד התיירות.

נעם דן: רפרנטית תיירות באגף התקציבים.

נעם דן: הבקשה התקציבית נועדה לבצע שינויים פנימיים להתאמת התקציב לביצוע בפועל וכן לתקצב סך של 30 מיליון וחצי שקלים בהרשאה להתחייב עבור מיזמים לאומיים בתחום התיירות, בהתאם להחלטת ממשלה מספר 2262 מיום 8 בינואר 2017 שעניינה פיתוח כלכלי של מחוז הצפון וצעדים משלימים לעיר חיפה.

נעם דן: בעצם כל הסעיף הזה הוא סעיף פיתוח.

נעם דן: ניתנות הרשאות לפי סיכומים תקציביים וכמובן החלטות ממשלה והחלטות מדיניות אחרות.

נעם דן: בכל סעיף פיתוח יש צורך בהתאמת המזומן בסוף שנה.

נעם דן: מדובר בשינוי מינורי יחסית של 3.3 מיליוני שקלים מתוך תקציב בסך של 400 מיליוני שקלים שזה 0.8 אחוז מסך כל התקציב.

נעם דן: העברה מתכנית הפיתוח ותכנית פרויקט ההגנות בים המלח לתכנית ההשקעות.

נעם דן: בתחום ההשקעות קשה לחזות במדויק מראש מתי יזמים יגישו את דרישות התשלום עבור בניית המלונות.

נעם דן: אני אזכיר שפרויקט מלונאי נמשך עד שבע שנים והשנה התמעטו דרישות תשלום מהתחזית ולכן בוצעה הסטה מהתכניות האחרות, שם היה תת ביצוע יחסי.

אלכס קושניר: תודה רבה.

אלכס קושניר: שאלות.

ינון אזולאי: פיתוח תשתיות ציבוריות.

ינון אזולאי: כמה כסף יש שם בסך הכול?

ינון אזולאי: 350 מיליון?

נעם דן: בסך הכול בתכנית הפיתוח או בסך הכול בכל הסעיף?

ינון אזולאי: לא.

ינון אזולאי: בסך הכול תכנית הפיתוח הציבורי.

נעם דן: בתכנית הפיתוח יש 208 מיליון שקלים.

ינון אזולאי: מאיזה סעיף בתוך משרד התיירות זה נלקח?

נעם דן: מתכנית הפיתוח ותכנית פרויקט ההגנות בים המלח עבור תכנית ההשקעות שזאת בניית מלונות.

קרן שפר: תקציבנית משרד התיירות.

קרן שפר: בסעיף הפיתוח למעשה יש לנו שלוש תכניות.

קרן שפר: יש את התכנית של פיתוח תשתיות תיירותיות ציבוריות, מתן מענקים לבתי מלון במסגרת החוק לעידוד השקעות הון והתכנית של ים המלח.

קרן שפר: כמו שנעם הסבירה, מאוד קשה לחזות מראש כשבונים את התקציב מה יהיה קצב הוצאת התשלומים כי תקציב פיתוח הוא תקציב הרשאתי.

קרן שפר: לכן עשינו כאן הסטות מינוריות בהשקעות.

קרן שפר: אנחנו לא יודעים מתי היזמים יגישו חשבוניות.

קרן שפר: זה פרויקט ארוך טווח.

ינון אזולאי: אין יעדים?

נעם דן: יש יעדים ויש תחזית.

נעם דן: התחזית שלנו הייתה כמעט מדויקת.

נעם דן: אני מזכירה שסך כל התקציב בסעיף עומד על כמעט 400 מיליון שקלים.

נעם דן: ההסטה בכל הסעיף היא על סך 3.3 מיליון שקלים שזה 0.8 אחוז מכל התקציב.

נעם דן: היינו כמעט מדויקים אבל בסוף מאוד קשור בהגשת החשבוניות של המלונות עצמם.

נעם דן: פרויקט שהוא פרויקט מלונאי יכול להימשך גם שבע שנים.

ינון אזולאי: את מדברת על אכסון מלונאי, נכון?

ינון אזולאי: על תכנית 201?

נעם דן: כן.

ינון אזולאי: סך הכול כל התקצוב שם הוא 400 מיליון שקלים?

נעם דן: בסעיף 78 הסכום הוא 400 מיליון שקלים.

נעם דן: בתכנית המענקים שמנו בתקציב המקורי 76.5 מיליון שקלים.

נעם דן: לאחר הפנייה זה יעמוד על 79 מיליון שקלים.

ינון אזולאי: המענקים זה עבור הבינוי?

נעם דן: עבור בינוי מלונות.

ינון אזולאי: כמה בתי מלון אמורים להיבנות מהתקציב הזה?

ינון אזולאי: כלומר, מהסיוע שאתם נותנים?

קרן שפר: זה הביצוע של מזומנים.

קרן שפר: כל שנה יש לנו הרשאות להתחייב בסדר גודל של 200 מיליוני שקלים.

ינון אזולאי: לא.

ינון אזולאי: אני שואל כמה בתי מלון אמורים להיבנות בתקציב של אכסון מלונאי.

קרן שפר: אני אומרת שיש לנו ממש צבר התחייבויות של שנים כי לבנות מלון אורך כשבע שנים.

ינון אזולאי: אני הבנתי.

ינון אזולאי: אולי לא הבהרתי נכון את השאלה.

נעם דן: התקציב עצמו ניתן לפי אבני דרך.

נעם דן: כלומר, למלון יש כל מיני שלבים בבנייה.

ינון אזולאי: לא הובנתי.

ינון אזולאי: אני לא הסברתי את עצמי.

קרן שפר: אתה שואל כמה מלונות מצויים בהליך בנייה?

ינון אזולאי: כן.

ינון אזולאי: אני אחדד את השאלה יותר.

ינון אזולאי: כמה מלונות בסך הכול נמצאים בהליך בנייה.

ינון אזולאי: כשהוצאתם בשנה הזאת לצורך העניין את ה-76 מיליון שקלים, בגין כמה מלונות?

קרן שפר: אני בודקת.

נעמה לזימי: גם לי יש שאלה.

נעמה לזימי: אני רוצה לשאול על תיירות.

משה גפני: המשפטנים, גם הם רפורמים.

נעמה לזימי: כמה שיותר רפורמים.

משה גפני: כן.

משה גפני: כמה שיותר.

משה גפני: שערורייה.

נעמה לזימי: שערורייה.

נעמה לזימי: עוד זרמים.

משה גפני: אני רוצה לראות חוות דעת.

משה גפני: איזה חוות דעת ביקשו ממני.

ינון אזולאי: אין זרמים ביהדות.

ינון אזולאי: זאת יהדות אחת.

ינון אזולאי: אין זרמים ביהדות.

נעמה לזימי: דווקא אתה צריך לדעת שיש זרמים.

ינון אזולאי: אין דבר כזה.

ינון אזולאי: מה זה דווקא אתה?

ינון אזולאי: השם ישמור.

ינון אזולאי: אם כך, זאת בושה בשבילי אם את אומרת עלי שאני דווקא צריך לדעת.

ינון אזולאי: אין זרמים ביהדות.

ינון אזולאי: יש יהדות אחת.

ינון אזולאי: מי שרפורמי, שילכו לחפש דת אחרת.

אלכס קושניר: יש לך תשוב לשאלה של ינון אזולאי?

משה גפני: היא עכשיו עם נעמה.

משה גפני: היא תבדוק.

נעמה לזימי: יש לי שאלה בנושא התיירות.

נעמה לזימי: היה צריך להיות בקריית שמונה פרויקט מאוד חשוב בהשתתפות קרן קיימת, פיתוח הפארק שאושר שם, וזאת עיר המשוועת לאיזושהי צמיחה כלכלית.

נעמה לזימי: יש שם פארק מדהים עם אגם קטן, הכול אושר ובסוף הסטתם את התקציב הזה.

נעמה לזימי: אני שואלת למה ואם אתם מתכוונים כן לתת את הכסף הזה.

נעם דן: אני חושבת שזה בדיוק התקציב שעכשיו אנחנו שמנו.

נעם דן: אלה ה-30 מיליון שקלים.

נעמה לזימי: לקריית שמונה?

נעמה לזימי: מעולה.

נעם דן: כן.

נעם דן: זאת החלטת ממשלה 2262 לפיתוח כלכלי במחוז צפון.

נעמה לזימי: זה לקריית שמונה, לפארק הזה של התיירות?

נעם דן: אנחנו נוודא.

נעמה לזימי: תוודאו.

נעמה לזימי: תכנית הבראה בתוך הרשות, זה הדבר היחידי שיצמיח אותה.

נעמה לזימי: אנחנו צריכים לעזור גם לרשויות האלה להיות עם עצמאות כלכלית ולא בתלות כלכלית, בטח במקומות בהם אנחנו באמת לא נוכחים מספיק כמדינה.

משה גפני: ינון, אני רוצה לבקש דקה.

משה גפני: אדוני היושב ראש, יצאתי החוצה וניסיתי להגיע להסכמות עם הקואליציה על מה שיהיה כאן במליאה אבל בינתיים לא הגענו לכלום.

נירה שפק: למה?

נירה שפק: אתה לא עוזר לנו?

משה גפני: אמרתי שיצאתי כדי לנסות להגיע להסכמות.

אלכס קושניר: חבר'ה, אל תבזבזו לי את הזמן בוועדה.

משה גפני: אני רוצה ברשותך, לא הייתי בדיון הזה, אתם קואליציה שמעבירה כסף לרפורמים מבלי שתהיה חוות דעת משפטית כמו שצריך.

נעמה לזימי: בשעה טובה.

משה גפני: אין דבר כזה שמעבירים כסף בצורה כזאת.

אלכס קושניר: לא היית בדיון הזה אבל הוסבר.

משה גפני: אין תקנה.

משה גפני: אין כלום ומעבירים כסף.

אלכס קושניר: לא.

נעמה לזימי: זה לא נכון.

נעמה לזימי: לא היית כאן.

אלכס קושניר: הסבירו כאן שהתקנה נקראת איך שהיא נקראת.

אלכס קושניר: הכסף מגיע לפרויקט שנקרא עמיות יהודית וזה במקרה הזה לא קשור לתנועה הרפורמית.

משה גפני: קשור.

אלכס קושניר: לא.

אלכס קושניר: לא קשור.

אלכס קושניר: משרד התיירות' יש לכם תשובה?

משה גפני: אין אפילו מספר תקנה.

משה גפני: אין ועידית סילמן מציעה שאני אעשה שיתוף פעולה עם הקואליציה הזאת.

משה גפני: תסתכלי, בלי חוות דעת.

אלכס קושניר: משרד התיירות, יש תשובה?

ינון אזולאי: הם בודקים.

ינון אזולאי: בינתיים אני אשאל עוד שאלה.

ינון אזולאי: אמרת שיש אבני דרך.

ינון אזולאי: אני מאמין שאתם קובעים את אבני הדרך.

ינון אזולאי: אתם יודעים את היעדים ואתם יודעים תוך כמה זמן נבנים בתי המלון.

ינון אזולאי: אתם לא נותנים לו כדי שיישאר פיל לבן.

קרן שפר: לא.

קרן שפר: יש מינהלת השקעות שעוקבת.

קרן שפר: זה לא שמלון מקבל כתב אישור ואז אומרים לו שגר ושכח.

ינון אזולאי: לא.

ינון אזולאי: מה זה אבני דרך מבחינתכם?

קרן שפר: למשל היתר בנייה, זאת אבל דרך מאוד משמעותית.

ינון אזולאי: אבל איך אתם מוודאים שבסופו של דבר הוא לא נתקע וזה נשאר פיל לבן?

ינון אזולאי: לצורך העניין, נתת לו באישור בנייה 5 מיליון וכשמוקם השלד, נתת לו עוד 10 מיליון.

ינון אזולאי: מי אמר לנו שבסופו של דבר לא מגיע מצב של פיל לבן?

ינון אזולאי: אנחנו מכירים מקומות שנתנו כסף.

קרן שפר: אנחנו לא נותנים מראש.

קרן שפר: אנחנו נותנים את המענק לפי אבני הדרך.

קרן שפר: מלון מקבל מענק 20 אחוזים לפי החוק לעידוד השקעות הון.

ינון אזולאי: כלומר, לצורך העניין, אחרי אישורי בנייה הוא מקבל 10 מיליון.

קרן שפר: למשל 8 אחוזים.

ינון אזולאי: בסופו של דבר הוא הגיע לשלד ונתקע.

ינון אזולאי: הוא קיבל על השלד כי גם זה סוג של אבן דרך אבל הוא נתקע.

ינון אזולאי: יש לנו איזשהו משהו לאכוף את זה?

קרן שפר: יש ערבויות.

קרן שפר: אפשר לחלט ערבות.

משה גפני: זאת ממשלה רעה.

משה גפני: אני לא מוכן להיכנס.

משה גפני: היא רוצה שאני אכנס לקואליציה.

אלכס קושניר: בסדר, אז תיכנס לקואליציה בחוץ ולא כאן.

משה גפני: לא בחוץ ולא בפנים.

נעמה לזימי: אני מנסה לשכנע אותו.

נעמה לזימי: הוא מתנגד.

אלכס קושניר: שניכם עכשיו תקבלו קריאה ראשונה, שנייה ושלישית ביחד ותצאו החוצה.

אלכס קושניר: אני עושה לך בלגן במליאה?

אלכס קושניר: למה את עושה לי בלגן בוועדה?

נעמה לזימי: ברור שכן, אתה יודע כמה אני מחכה לך?

אלכס קושניר: אין בעיה.

אלכס קושניר: חכי ותראי בערב.

ינון אזולאי: אני מציע לקושניר ולנעמה להתקזז הערב.

ינון אזולאי: במיזמים הלאומיים בהחלטת ממשלה 2262, שם מובן שזה לעיר חיפה וערי חיפה וכן לגליל המערבי, גולן, גליל עליון, כל מה שצוין.

ינון אזולאי: קודם כל, בגליל ובגולן, איפה ראינו שם?

ינון אזולאי: מה שאמרה נעמה, אני מאמין שזה חלק מזה אבל מה אתם רוצים בתקנה הזאת?

ינון אזולאי: עבור מה אתם רוצים את הכסף?

נעם דן: זה כסף שהממשלה החליטה להקצות אותו.

ינון אזולאי: מה לעשות איתו?

נעם דן: לפיתוח תשתיות תיירות ובעצם אותם אזורים רלוונטיים שנמצאים - - -

ינון אזולאי: זה לא קשור לבתי מלון.

נעם דן: לא.

נעם דן: זה לא קשור לבתי מלון.

נעם דן: אותם אזורים רלוונטיים שקראת עכשיו - יגיעו לצוות תשתיות פיתוח תיירות של משרד התיירות, יגישו את הפרויקטים, למשל יתכן הפרויקט עליו דיברה חברת הכנסת לזימי, והפרויקטים האלה ינוקדו ולפי החלטת הממשלה אין שום סיבה שהם לא יקבלו את התקציב עבור אותו פרויקט תיירותי.

אלכס קושניר: הלאה.

אלכס קושניר: עוד שאלות.

קרן שפר: לגבי השאלה שלך כמה בתי מלון בהליך של בנייה – 78 בתי מלון.

ינון אזולאי: שכרגע נמצאים בהליך בנייה.

קרן שפר: בשלבים שונים.

ינון אזולאי: בכל הארץ.

קרן שפר: כן.

קרן שפר: תל אביב והרצליה לא נמצאים.

ינון אזולאי: כן, את זה אנחנו מכירים מפניות קודמות.

ינון אזולאי: כתבתם מנועי צמיחה.

ינון אזולאי: איזה מנועי צמיחה כרגע קיימים ונמצאים בפנייה הזאת?

ינון אזולאי: מה תקצוב מנועי הצמיחה ואיזה מנועי צמיחה אצלכם?

ינון אזולאי: סתם, בגדול, תני לי דוגמה להבין מה זה מנועי צמיחה.

קרן שפר: איפה כתוב מנועי צמיחה?

ינון אזולאי: בהחלטת הממשלה.

קרן שפר: כל מה שקשור בפיתוח תשתיות, זה מנוע צמיחה להבאת תיירים חדשים, לפיתוח כל ענף התיירות.

ינון אזולאי: תודה.

ינון אזולאי: אני לא צריך יותר מזה.

ינון אזולאי: טבריה גם כלולה כאן?

נעם דן: בוודאי.

נעם דן: טבריה היא אחת מערי הליבה.

נעם דן: אולי היא כלולה בהחלטת ממשלה.

ינון אזולאי: בהחלטת הממשלה לא ראיתי את טבריה.

נעם דן: אני לא מכירה בעל פה את החלטת הממשלה אבל טבריה היא אחת מערי הליבה שהגדיר משרד התיירות.

נעם דן: בגלל שהיא מוגדרת כעיר ליבה, היא תמיד מנוקדת מאוד מאוד גבוה ותמיד יחס גבוה מהתקציב של פיתוח תשתיות תיירותיות מוקצה לעיר טבריה.

ינון אזולאי: קודם היא אמרה שקריית שמונה בוודאות.

נעמה לזימי: לא.

נעמה לזימי: היא אמרה שהיא צריכה לבדוק.

ינון אזולאי: אם זה תיירותי, זה אמור להיות בפנים.

משה גפני: מה זה פיתוח טיילת מגדל.

נעם דן: פיתוח טיילת מגדל זה פרויקט תשתית תיירותי ליד קו החוף.

משה גפני: איפה?

נעם דן: באזור מגדל.

משה גפני: התחדשות העיר העתיקה, זאת צפת.

משה גפני: אין טבריה.

ינון אזולאי: אני לא ראיתי את טבריה בהחלטת הממשלה.

נעם דן: אני אומרת שיש את החלטת הממשלה אבל צבר פיתוח תשתיות תיירותיות ציבוריות, הכסף שמוקצה שם לא רק במסגרת החלטות ממשלה.

נעם דן: נכון, חלק מזה הוא כסף שהוקצה מכוח ומתוקף החלטות ממשלה אבל חלק משמעותי, אולי אפילו הרבה יותר, הוא חלק ממדיניות המשרד והמשרד הגדיר את טבריה כעיר ליבה במסגרת התשתיות התיירותיות.

נעם דן: לכן מוקצה חלק משמעותי מהתקציב עבור העיר טבריה.

משה גפני: אני מבין שלגבי קצרין הייתה החלטת ממשלה על סיוע גדול.

משה גפני: למה מעבירים כאן עכשיו?

אלכס קושניר: מה קשור קצרין?

משה גפני: אני בעד.

משה גפני: האמת, לא קשור.

אלכס קושניר: נמשיך.

משה גפני: אין טבריה.

משה גפני: בהעברה אין את טבריה.

קרן שפר: אנחנו נסביר.

קרן שפר: אלה שני מישורים שונים.

קרן שפר: יש את ההחלטה הזאת של קרן קיימת לישראל שעברה ויש רשימה של פרויקטים.

נעמה לזימי: התפלאתי שקריית שמונה לא שם.

קרן שפר: אני אבדוק את זה.

קרן שפר: אני בודקת את זה.

נעמה לזימי: ראש העיר אומר לי שהוא יודע שזה לא בטוח.

קרן שפר: לכן אמרתי לך שאני לא מתחייבת.

קרן שפר: אני אבדוק.

ינון אזולאי: אני אומר לך שלא זה ולא קריית שמונה בהחלטת הממשלה הזאת.

קרן שפר: אני רוצה להפריד.

קרן שפר: יש לנו נוהל פיתוח תשתיות תיירותיות שמתפרסם כל שנה, שהוא מגיע ללמעלה מ-240 מיליון שקלים.

קרן שפר: במסגרת הזאת 70 אחוזים מהתקציב הולך לערים שמשרד התיירות הגדיר כערי ליבה.

קרן שפר: מבחינתנו טבריה היא עיר ליבה, ירושלים היא עיר ליבה, אילת היא עיר ליבה.

קרן שפר: כל הערים שיש להן פוטנציאל למשיכת תיירות נכנסת, הן ערי ליבה.

קרן שפר: אז עיקר התקציב הולך לשם.

קרן שפר: כל הפנייה הזאת היא כרגע רק הסטה של מזומנים, שוב, בהתאם לביצוע.

קרן שפר: תגבור של תקנות שצריכות יותר ביצוע, גם כאן לרשויות לוקח זמן כאשר יש רשויות שמבצעות בעצמן, יש רשויות שהתקציב שלהן יוצא דרך החברות הממשלתיות שלנו ולכן אנחנו עושים התאמה טכנית של המזומנים.

קרן שפר: התקציב הנפרד של קק"ל, אני אברר לכם איזה פרויקטי תיירות.

אלכס קושניר: תבררו בבקשה עד הרוויזיה.

אלכס קושניר: עוד שאלות?

משה גפני: לא, לא עד הרוויזיה.

ינון אזולאי: יש החלטת ממשלה מיועדת לטבריה?

קרן שפר: הייתה החלטת ממשלה, כן.

קרן שפר: חמש שנתית.

משה גפני: אז למה זה לא מופיע כאן?

קרן שפר: זאת לא החלטה מהשנה.

קרן שפר: השנה אלה רק הסטות של מזומנים ותקציב בנפרד של קק"ל.

נעם דן: חבר הכנסת, עכשיו אתה רואה כאן שהוסיפו הרשאה להתחייב מתוקף החלטת ממשלה 2262.

נעם דן: החלטת ממשלה לגבי טבריה, כבר ניתנה ההרשאה להתחייב.

קרן שפר: כן.

קרן שפר: היא בביצוע.

נעם דן: זה נמצא עכשיו בביצוע.

ינון אזולאי: היא כבר נמצאת בפעולה.

קרן שפר: היא הייתה בפעולה ורק המזומנים נועדו להשלים.

משה גפני: למה קריית שמונה לא בפנים?

נעמה לזימי: אנחנו מחכים לתשובה.

קרן שפר: אנחנו בודקים את זה.

נעמה לזימי: אמרו כן לפני כן.

נעמה לזימי: בוא נחכה לראות שאכן זה אכן נכון.

אלכס קושניר: ינון, יש עוד שאלות?

משה גפני: איפה קריית שמונה?

אלכס קושניר: אמרו לך שיחזירו לך תשובה.

משה גפני: מתי?

אלכס קושניר: חכה.

אלכס קושניר: בודקים.

משה גפני: לא לרוויזיה.

אלכס קושניר: אני אחליט.

משה גפני: אבל תשובה אני אקבל.

אלכס קושניר: בסדר.

אלכס קושניר: כאילו זה ישנה את ההצבעה שלך.

משה גפני: על זה לא חשבתי.

אלכס קושניר: אתה רואה?

אלכס קושניר: ואני כן חשבתי.

ינון אזולאי: תכנית מספר 78-03-01.

ינון אזולאי: זאת התכנית להגנת ים המלח.

ינון אזולאי: החברה להגנת ים המלח, היא חברה ממשלתית?

נעם דן: היא חברה ממשלתית.

ינון אזולאי: שהוקמה ב-2018.

נעם דן: נכון.

ינון אזולאי: היא הוקמה כדי להציל את בתי המלון כי כל שנה המים עולים שם ב-20 סנטימטרים בממוצע.

נעם דן: כן.

ינון אזולאי: אנחנו רואים את הסוף, מתי זה מתייבש?

נעם דן: כן.

נעם דן: התכנית היא כבר לקראת סיום.

נעם דן: אנחנו בשלבי התחזוקה.

ינון אזולאי: לקראת סיום שהמפלס לא יעלה יותר?

נעם דן: של פרויקט ההגנות.

נעם דן: מי שמבצעת את פרויקט ההגנות זאת החברה להגנות ים המלח.

נעם דן: במסגרת הפרויקט הזה משפילים את מי התהום שנמצאים מתחת למלונות, מייצבים את המפלס של ים המלח וכמו שאמרתי מגנים על כל קו החוף של המלונות מפני הצפה.

נעם דן: הפרויקט עצמו, כל הביצוע, החלק שלו כמעט עומד להסתיים ועכשיו אנחנו נהיה רק בשלבי התחזוקה.

נעם דן: עדיין יצטרכו להשפיל מי תהום.

ינון אזולאי: מה עלות הפרויקט הזה?

נעם דן: בזמנו ניתנה הרשאה בסך של כמיליארד שקלים.

נעם דן: כל ההרשאה כבר חולקה ועכשיו אנחנו ממש בביצוע של הסכום.

ינון אזולאי: כל ההרשאה כבר נוצלה.

נעם דן: כל ההרשאה כבר נוצלה ואנחנו בתקצוב מזומן האחרון.

נעמה לזימי: המפעלים מייבשים את ים המלח ואז לא צריך לתקן.

נעמה לזימי: במקום לנסות לשקם את מה שהם הורסים, אפשר פשוט לבלום את המפעלים האלה.

ינון אזולאי: זה חלם.

נעם דן: אני אומר שמפעלי ים המלח משלמים כ-40 אחוזים מההוצאה.

ינון אזולאי: בטח שהם ישלמו.

ינון אזולאי: הם מרוויחים בתמורה לנזק שהם עושים ולכן למה שלא ישלמו?

נעמה לזימי: זה נזק בלתי הפיך.

קרן שפר: לגבי השאלה שלך לכמה מלונות שילמנו במסגרת ה-70 ומשהו מיליון שקלים.

קרן שפר: שילמנו לכ-40 בתי מלון, שוב, בשלבים שונים.

ינון אזולאי: יש מלונות שהם בסכנה או שזה פותר את הבעיה ולא תהיה סכנה?

נעם דן: כרגע אין מלונות בסכנה.

ינון אזולאי: לפי מה שאתם מכירים יש שם בינוי חדש של מלונות?

נעם דן: כן.

נעם דן: יש הרבה בינוי חדש של מלונות באזור ים המלח.

קרן שפר: היה מכרז.

ינון אזולאי: על מי מוטלת אחריות החופים בים המלח?

נעם דן: החברה להגנות ים המלח.

ינון אזולאי: אגב, למה זה לא בהגנת הסביבה?

ינון אזולאי: למה זה צרך להיות בתיירות?

ינון אזולאי: זאת זרוע ביצועית של משרד התיירות?

נעם דן: זאת החלטת הממשלה 4254.

אלכס קושניר: אני עובר להצבעות.

אלכס קושניר: אתם רוצים התייעצות סיעתית?

ינון אזולאי: בטח.

ינון אזולאי: רוצים התייעצות סיעתית.

אלכס קושניר: יופי.

אלכס קושניר: חוזרים בשעה 11:13.

אלכס קושניר: אני מחדש את הישיבה.

אלכס קושניר: אנחנו מצביעים על פנייה מספר 102, משרד התיירות.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: אושרה

אלכס קושניר: הפנייה אושרה.

ינון אזולאי: רוויזיה.

אלכס קושניר: יש רוויזיה.

משה גפני: זה לא בסדר שמחכים עד לרוויזיה.

משה גפני: הם צריכים לבוא עם תשובות.

אלכס קושניר: שאלות שעולות בדיון, הם לא יכולים לדעת את כל התשובות.

משה גפני: אז מחכים עוד זמן.

ינון אזולאי: בשנה הבאה הם יבואו מוכנים.

אלכס קושניר: פנייה מספר 177, משרד התיירות.

משה גפני: למה זה לא בפנייה אחת?

נעם דן: יש את סעיף 37, שזה הסעיף של המשרד שכולל את התפעול, תקציב השיווק ועוד הרבה דברים.

נעם דן: יש את סעיף 78 שהוא כולל את כל תקציב הפיתוח וזה מה שעשינו היום.

נעם דן: לגבי סעיף 37, פנייה 177, הפנייה נועדה לבצע שינויים פנימיים בתקציב המשרד.

נעם דן: מדובר בעיקר בשינויים טכניים שנובעים מהצורך להתאים את התקציב לפי מסגרות התקציב.

נעם דן: תקציב שהוא תקציב של המשרד, שנועד לשמש לצורכי הקורונה וסווג בתקנות קורונה, אנחנו מעבירים אותו לתקנות המשרד הרגילות כאשר תקציב שהוא ממסגרת תקציב הקורונה נשאר בתקנות הקורונה.

נעם דן: כלומר, בכלל לא מדובר בשינוי של השימושים אלא בהתאמת המקורות לפי מסגרות התקציב.

נעם דן: זה ממש שינוי טכני.

נעם דן: אני גם אפרט בדיוק.

נעם דן: מתכנית המינהלה מועברים 200 אלפי שקלים, מתכנית הכשרת כוח אדם ושירותי תיירות מועברים כ-3.6 מיליון שקלים, לתכנית השיווק אנחנו מעבירים 3 מיליון שקלים שזה בדיוק השינוי הטכני הזה.

נעם דן: בעצם מתקנת תקציב הקורונה אנחנו מעבירים לתקנת שיווק תיירות פנים.

נעם דן: במהלך הקורונה משרד התיירות הקצה מתקציבו, מתקציב המשרד, כסף לטובת קמפיין איים ירוקים, לעודד תיירות פנים במהלך הקורונה וסגירת השמיים.

נעם דן: אנחנו פשוט מעבירים את זה לתקנה הזאת של שיווק תיירות פנים לתכנית תכנון, פיתוח, אסטרטגיה ומדיניות.

נעם דן: אנחנו מעבירים כ-700 אלפי שקלים לתשלום מתוקף הסכם המדינה עם המרכז הבאהי.

נעם דן: במסגרת ההסכם של המדינה עם מרכז הבאהים, מדינת ישראל, באמצעות משרד התיירות, מעבירה למרכז הבאהי החזרים על הוצאות מע"מ לאור הפיתוח של תשתיות התיירות שמבצעים בערים עכו וחיפה.

ינון אזולאי: אדוני היושב ראש, אני רוצה לבשר לך – ולי זאת לא בשורה טובה – לגבי הצעת חוק שהיום העליתי.

אלכס קושניר: אני יודע.

ינון אזולאי: שתדע.

ינון אזולאי: אני רושם הכול.

ינון אזולאי: הצעת חוק שהייתה בשביל הביטוח הלאומי, אותם ילדים שנולדים, שתהיה להם ברירת מחדל בהשקעות הון וסיכון גבוה.

ינון אזולאי: ביטוח לאומי היה בעד.

ינון אזולאי: אתמול היה כאן משה ברקת ואמרתי לו שיעביר את זה בקריאה טרומית ואחר כך נסתדר.

ינון אזולאי: אמנם אני אופוזיציה אבל יש אנשים שיודעים להילחם מהאופוזיציה ויודעים שאני יודע להילחם.

ינון אזולאי: אני אלחם.

אלכס קושניר: ינון, את הצודק.

ינון אזולאי: אני אלחם בשביל אנשים, בשביל אותם ילדים.

אלכס קושניר: אתה צודק.

ינון אזולאי: הדבר הזה מקומם אותי.

ינון אזולאי: אני לא מדבר עליך כיושב ראש.

ינון אזולאי: אתה יודע בדיוק מי הם האנשים עליהם אני מדבר.

ינון אזולאי: סוגרים ובסופו של דבר באים ויורקים בפנים ואחר כך יגידו לי עזוב, קום, תעשה.

ינון אזולאי: אז הנה, אני אהיה כאן אופוזיציה לוחמת.

ינון אזולאי: אני אתן כאן את הנשמה שלי בשביל עם ישראל ואני לא אעזוב כאן

ינון אזולאי: גם אם זה אצטרך להיות כאן עוד ועוד שעות וגם לישון כאן.

ינון אזולאי: אני אעשה את זה למען עם ישראל.

ינון אזולאי: אני אופוזיציה לוחמת בשביל אותם חלשים, בשביל אותם ילדים.

משה גפני: לא העבירו את החוק?

ינון אזולאי: לא.

ינון אזולאי: זה רק החוק הראשון?

ינון אזולאי: אבל זה אחרי הסכמה שיעבירו אותו.

משה גפני: רמאים.

ינון אזולאי: בגלל אגו של משה ברקת שאמר לי אתמול – ואני אגיד את זה כאן - שזה צריך להיות בהחלטת ממשלה.

ינון אזולאי: אמרתי לו שאין בעיה, אתה רוצה קרדיט – אין בעיה.

ינון אזולאי: תעביר לי את זה בטרומית.

ינון אזולאי: בסדר, בגלל שאנחנו היום באופוזיציה, כנראה הוא הולך בכיוון של האופוזיציה וקואליציה.

ינון אזולאי: תודה רבה למשה ברקת.

ינון אזולאי: אני יודע שיעבירו לו את זה וזה בסדר גמור.

ינון אזולאי: גפני, תעצור אותי, שאני לא אתעצבן עוד פעם.

משה גפני: אל תתעצבן.

משה גפני: כל הממשלה הזאת היא זמנית.

ינון אזולאי: תכנית מספר 37-01-02, העברת סך 200 מיליון שקלים.

ינון אזולאי: בהרחבת ההסבר על הפנייה כתוב 180 מיליון שקלים.

ינון אזולאי: לאיפה נעלמו 20 מיליון שקלים?

משה גפני: איפה התקציב של בתי המלון?

קרן שפר: מה שעבר אתמול בהחלטת ממשלה.

ינון אזולאי: על זה אתה מדבר?

משה גפני: על בתי המלון, הייתה בעיה עם השר ששדרגו את החדר.

משה גפני: מאיזה כסף זה יוצא?

אלכס קושניר: שאלות בבקשה לעניין הפנייה.

ינון אזולאי: הוא שואל על וולדורף אסטוריה.

ינון אזולאי: העברת סך 200 מיליון שקלים, בדברי ההסבר שלכם בהרחבה כתוב 180 מיליון שקלים.

ינון אזולאי: לאן נעלמו 20 מיליון שקלים?

נעם דן: לא.

נעם דן: כתוב 198 אלפי שקלים.

נעם דן: בדברי ההסבר שהעברתי, אני רואה שכתוב 198 אלפי שקלים.

ינון אזולאי: איפה נעלמו אלפיים?

נעם דן: האלפיים הועברו מתכנית השכר.

ינון אזולאי: בתכנית מספר 2, הכשרת כוח אדם, מספר 37-02-08.

ינון אזולאי: כתוב כאן תכניות אחרות.

ינון אזולאי: מה זה תכניות אחרות?

נעם דן: מדובר בשינוי טכני.

נעם דן: בתכנית הזאת, הכשרת כוח אדם ושירותי תיירות בישראל, נמצאות שתי תקנות שהתקציב שלהן, מקור התקציב שלהן ממסגרות התקציב הוא תקציב הקורונה.

נעם דן: זאת ההגדרה של זה - תקנות קורונה.

נעם דן: כך כתוב במערכת תקציב.

נעם דן: אנחנו מבצעים שינוי טכני כי התקציב שנמצא שם הוא תקציב של המשרד ולא תקציב שהוקצה במסגרת תקציב הקורונה.

נעם דן: אנחנו מעבירים כ-3.6 מיליוני שקלים לתכנית ולתקנות בתוך התכנית שמגלמות את תקציב המשרד ספציפית, שיווק תיירות פנים, שכמו שאמרתי זה תקציב שהוקצה לצורך קמפיין איים ירוקים שנועד לעודד תיירות פנים.

ינון אזולאי: איים ירוקים לא בא מתקציב קורונה.

נעם דן: זה תקציב של המשרד והוא סווג בטעות בתקנות קורונה ועכשיו אנחנו פשוט מעבירים אותו לתקנות המשרד.

משה גפני: מה זה השתלמויות מורי דרך?

נעם דן: המשרד מבצע השתלמויות למורי דרך.

נעם דן: אגב, יש אגרה שנגבית בגין ההשתלמויות האלה וכבר שנתיים שאנחנו ביטלנו אותה.

ינון אזולאי: לא גובים בגלל הקורונה.

ינון אזולאי: בסדר.

ינון אזולאי: אגב, מה עלות האגרה בשנה?

נעם דן: 200 ומשהו שקלים.

ינון אזולאי: זה באמת אבסורד.

נעם דן: הם ביקשו את זה ובאנו לקראתם.

ינון אזולאי: בסדר.

ינון אזולאי: תביני שאם יבוא בעל משפחה והוא יבקש ממך שוקולד, תגידי לו שמה שחסר לו זה שוקולד.

ינון אזולאי: אם הוא יבקש ממך לחם, הלב יותר יכאב.

ינון אזולאי: כשמורי הדרך מבקשים שתתני להם לחם, תני להם את ה-200 שקלים, אז תבינו מה המצב שלהם.

ינון אזולאי: עדיין לא ראינו את הפתרון למורי הדרך האלה.

ינון אזולאי: לא ראינו את הפתרון לתיירות הנכנסת.

ינון אזולאי: אני רואה כאן את הקורונה, אני רואה את מה שאתם מביאים לקורונה וביקשתי כאן דיון אבל בגלל התקציב הוא עדיין לא הגיע לכאן אבל הוא יגיע בינואר.

ינון אזולאי: מורי הדרך – עכשיו גם תיירות נכנסת - אנחנו רואים שהחברות קורסות.

ינון אזולאי: אני לא רואה כאן איזושהי בשורה לאותן חברות שקורסות, אני לא רואה כאן משהו על התיירות הנכנסת.

ינון אזולאי: בתי המלון, במשך הזמן הם כיסו את זה, בתקופה שהיה אפשר לצאת הם כיסו ועוד העלו מחירים והפקיעו מחירים.

ינון אזולאי: להם אני לא בא לעזור, והנה, אני אומר את זה.

ינון אזולאי: לא אהיה לעזרת בתי המלון שבאותו זמן הם באו ועשקו את אותו ציבור שרצה לצאת לחופשה.

ינון אזולאי: אני כן אהיה לפה לאותם אלה שבתיירות הנכנסת ראינו אותם וראינו שהם פשוט קורסים.

ינון אזולאי: הם עכשיו קורסים עוד פעם.

ינון אזולאי: לא סוגרים את השמיים, שלא תבינו לא נכון.

ינון אזולאי: השמיים לא סגורים.

ינון אזולאי: כל המדינות אדומות.

ינון אזולאי: השמיים פתוחים.

ינון אזולאי: יש ועדת חריגים והשמיים פתוחים אבל אי אפשר לנסוע אלא צריך אישורים מיוחדים.

ינון אזולאי: על אלה, מסכנה אותה תיירות נכנסת שלא יכולה להיכנס ולא יכולים לצאת, על אלה אנחנו בוכים ועל מורי הדרך.

ינון אזולאי: מורי הדרך, אין להם פתרון.

ינון אזולאי: למורי הדרך אין פתרון.

ינון אזולאי: (היו"ר ולדימיר בליאק)

ולדימיר בליאק: ינון, עוד שאלות.

ינון אזולאי: לי זה כואב.

ינון אזולאי: אם לך זה לא כואב, זה בסדר.

נעם דן: אני אשמח לפרט, אם תרצה.

קרן שפר: זו החלטת ממשלה.

ינון אזולאי: גם אם זאת החלטת ממשלה, אתם יודעים על מה אתם מדברים?

נעם דן: חבר הכנסת, אני אשמח להתייחס.

נעם דן: רק אתמול עברה החלטת ממשלה.

משה גפני: רק לפני זמן לא רק, אנחנו העברנו כאן כסף.

נעם דן: אני אומרת שאני אשמח להתייחס לדבריו של חבר הכנסת אזולאי.

נעם דן: רק אתמול עברה החלטת ממשלה על סיוע לענף התיירות בעקבות הווריאנט החדש, אומיקרון.

נעם דן: לדעתי באמת ניסינו להתמקד בדיוק במה שחבר הכנסת אזולאי אמר.

נעם דן: דווקא לגבי בתי המלון אנחנו התמקדנו רק בבתי המלון שבאמת באמת נפגעו מסגירת השמיים.

נעם דן: אנחנו רואים שאין תיירות נכנסת והתמקדנו רק בבתי מלון שחוו ירידה בהיקף של למעלה מ-40 אחוזים במחזור העסקים ושבשנת 2019 לפחות 40 אחוזים מהכנסתם היו מתיירות נכנסת.

ינון אזולאי: אני חייב לומר לך ש-40 אחוזים זאת שגיאה שחוזרים על טעות, על טעות, על טעות של הממשלה הקודמת והנה, אני אומר בפה מלא.

ינון אזולאי: אנחנו יודעים שכרגע זה בבית המשפט ויש כאלה שנפלו ב-37 אחוזים, ב-39 אחוזים, והם לא זוכים.

ינון אזולאי: אז עוד פעם אתם חוזרים ל-40 אחוזים.

ינון אזולאי: אולי תגדילו ראש ותזיזו את זה ל-40 אחוזים.

נעם דן: דווקא ניסינו לענות לביקורת שהייתה.

ינון אזולאי: אבל הביקורת הייתה על ה-40 אחוזים.

נעם דן: הביקורת שניתנו מענקים לבתי מלון שלא היו צריכים לקבל את המענקים וכן התמקדנו בפגיעה יותר משמעותית במחזור עסקים וגם הוספנו משתנה נוסף של תלות בתיירות נכנסת של לפחות 40 אחוזים בשנת 2019.

ינון אזולאי: של התיירות הנכנסת?

נעם דן: בדיוק.

קרן שפר: גם בקשר לבתי מלון, אנחנו בודקים בתי מלון לא רק כמיתקן מלונאי אלא ככלל העסקים שלו.

קרן שפר: אם יש רשת שהרוויחה במקום אחד בבית מלון ובמקום אחר נפגעה, יהיה את הקיזוז הזה.

נעם דן: אם למשל יש רשת בתי מלון שיש לה סניף באילת ואותו סניף באילת הרוויח משמעותית, הם לא יוכלו לקבל.

נעם דן: בנוסף, בהחלטת ממשלה נתנו כ-60 מיליון שקלים למארגני תיירות נכנסת, שזה לא רק יהיה סיוע ותמיכה בפעולות שיווק ושימור כוח אדם כמו שהיה עד עכשיו אלא גם בהחזר הוצאות שוטפות.

נעם דן: לגבי מורי הדרך הקצינו כ-25 מיליון שקלים.

נעם דן: המדינה בעצם תממן 25 אלף סיורים ללא תשלום עבור הציבור.

ינון אזולאי: דרך הרט"ג.

נעם דן: בדיוק.

נעם דן: לא רק רט"ג אלא גם עוד משרדים.

ינון אזולאי: את רואה, אני מכיר את התכניות ואני יודע על מה מדובר.

נעם דן: הרחבנו את התכנית משמעותית.

נעם דן: בגל הראשון הוקצו כ-5 מיליון שקלים ועכשיו מוקצים 25 מיליון שקלים.

ינון אזולאי: את יודעת כמה מורי דרך יש?

נעם דן: כ-3,000?

ינון אזולאי: יש יותר.

קרן שפר: רשומים יש כ-8,000.

ינון אזולאי: בדיוק.

קרן שפר: יש כאלה שעדיין עובדים.

נעם דן: ההחלטה הזאת באה לתת מגוון כלים, גם הכשרות מקצועיות למורי דרך שאומרים שעכשיו הם רוצים לעסוק במשהו אחר.

נעם דן: ניסינו לעשות הסבות למשרד החינוך.

נעם דן: אנחנו מנסים להציע מגוון של כלים כדי לעזור למורי הדרך.

נעם דן: זאת באמת סיטואציה מאוד מאוד עצובה.

ינון אזולאי: אני אגיד לך משהו לגבי מורי הדרך.

ינון אזולאי: אנחנו מכירים, וגם עלה כאן, את המתווה של הרט"ג לקחת אותם כמדריכים.

ינון אזולאי: גם הטיולים עכשיו, אנחנו לא יודעים מה יהיה איתם.

ינון אזולאי: אנחנו רואים שעדיין אין טיולים, שיש כל מיני מגבלות.

קרן שפר: היום יש סיורים שעובדים דרך רט"ג.

ינון אזולאי: כן, אבל היום הילדים שוב נכנסים לבידודים, אז עוד פעם נחזור לאותו מצב.

ינון אזולאי: נכון, הם רוצים לעבוד ולא רוצים צדקות.

ינון אזולאי: אני חייב לומר שהם באים לכאן ואומרים שהם רוצים לעבוד, לא רוצים צדקה, רוצים בזכות ולא בחסד.

ינון אזולאי: זה בסדר וכך צריך להיות ולא משנה במה אותו אדם עוסק, זה צריך להיות בזכות ולא בחסד.

ינון אזולאי: לתת כסף לרט"ג שיוציא אותם וייקח אותם, גם אם תרצי כל כך הרבה – אין כי עובדה שעד עכשיו הרט"ג לא היה צריך את זה.

ינון אזולאי: כלומר, אין אפשרות להוציא להרבה טיולים.

נעם דן: דווקא כן ראינו ביצוע מאוד מאוד גבוה.

ינון אזולאי: חוץ מזה, אין פיצוי שנותנים להם?

נעם דן: מדיניות הממשלה היא חיים לצד הקורונה וכן לעודד תעסוקה, לייצר מקומות עבודה.

משה גפני: אנשים רעבים ללחם.

נעם דן: אנחנו נתמוך ביצירת מקומות תעסוקה שגם קיימים דרך משרדי הממשלה וגם חדשים.

משה גפני: מדיניות הממשלה היא להרעיב את האזרחים?

משה גפני: מה זה מדיניות הממשלה?

נעם דן: ממש לא.

קרן שפר: מה שחבר הכנסת אזולאי אמר זה באמת מצב מאוד מאוד דינמי.

קרן שפר: יכול להיות שיהיה סגר ונצטרך לחשוב על פתרון אחר.

ינון אזולאי: אבל אנחנו נמצאים במקום אחר.

ינון אזולאי: החשיבה צריכה להיות בגלל המקום בו אתם נמצאים ואתם מכירים את זה.

ינון אזולאי: היו כאן הרבה דיונים, היו בוועדת הכלכלה והם חזרו לכאן.

ינון אזולאי: אני אומר שקוד כל צריך לתת להם את האוויר לנשימה כמו שנתנו לעסקים.

ינון אזולאי: צריך לתת להם קודם כל את הכסף הראשוני שיוכלו לחיות אתו כי אנחנו יודעים שהם לא יכולים לחיות.

משה גפני: אבל יושב שר אוצר אכזרי שלא אכפת לו מאף אחד, רק מעצמו.

משה גפני: הוא אומר למורי הדרך שיחפשו עבודה אחרת.

משה גפני: שהוא יחפש עבודה אחרת.

ינון אזולאי: המתווה שלהם עובר מכם?

ינון אזולאי: ממשרד התיירות?

ינון אזולאי: זה עובר מכם ישירות למורי הדרך?

נעם דן: זה כסף תוספתי שהוקצה במסגרת תקציב הקורונה למשרד התיירות ומשרד התיירות מעביר אותו לרשות הטבע והגנים ומשרדים נוספים ככל שאותם משרדים גם ישתתפו במתווה סבסוד הסיורים.

ינון אזולאי: ואתם בקשר אתם.

נעם דן: בוודאי.

קרן שפר: אנחנו עוקבים כל הזמן ואנחנו דואגים שרט"ג יגוונו את מורי הדרך ושלא ייקחו כל פעם את אותו מורה דרך.

קרן שפר: שיהיו כמה שיותר מורי דרך שיועסקו דרך המתווה הזה.

ינון אזולאי: תכנית 37-03-16.

ינון אזולאי: תיאור התכנית הוא שיווק המשרד בארץ ובחוץ לארץ.

ינון אזולאי: נכון?

נעם דן: נכון.

ינון אזולאי: בתקופה הזאת של הקורונה, אני לא יודע עד כמה היה שיווק בחוץ לארץ וגם בארץ ראינו שהרבה מלונות ובכלל כל משרד התיירות הוריד פרופיל כי באמת היה אסור.

ינון אזולאי: כמה כסף היה וכמה נשאר שם?

נעם דן: בסך הכול בתכנית השיווק, התקציב השנה עמד על סך של 200 מיליון שקלים.

קרן שפר: הסכום היה באזור ה-200 מיליון שקלים.

קרן שפר: יש לנו שם הוצאות קשיחות של כל הפעלה.

קרן שפר: השלכות עדיין עבדו והן עשו פעולות שימור.

קרן שפר: יש את התפעול של כל הלשכות.

קרן שפר: יש את מארגני התיירות והייתה לנו קרן שיווק מאוד מאוד גדולה.

נעם דן: זה הכי חשוב.

נעם דן: חלק משמעותי מתכנית השיווק הוא תמיכה במארגני תיירות נכנסת.

ינון אזולאי: בזמן הקורונה הם לא קיבלו.

ינון אזולאי: לא? (היו"ר אלכס קושניר)

אלכס קושניר: זאת אותה קרן שיווק מפורסמת?

נעם דן: בדיוק.

נעם דן: המשרד הסיט ממקורותיו ושם יותר כסף.

ינון אזולאי: מי מממן את הקרן הזאת במשך כל השנה?

קרן שפר: משרד התיירות אבל זאת בדרך כלל קרן בהיקף מאוד קטן, באזור 6 מיליון שקלים.

קרן שפר: הגענו להוצאות של 30 מיליון שקלים ועכשיו אנחנו ממשיכים עוד 30 מיליון שקלים לתקופה הבאה.

קרן שפר: כמו שאמרת, הם באמת נפגעו והם עם אפס הכנסות.

ינון אזולאי: כמה כסף היה למשרד בקופת הקורונה?

קרן שפר: היו לו 300 מיליון שקלים עבור בתי המלון, אנחנו עכשיו תוך כדי הפעימה השלישית.

קרן שפר: יש שם יתרה של בסביבות 60 מיליון שקלים.

קרן שפר: קיבלנו עוד תקציב תוספתי.

קרן שפר: הייתה החלטת ממשלה לאילת, לאירועים של אילת ואילות, על תוספת של עוד 10 מיליון שקלים.

ינון אזולאי: ה-60 מיליון שקלים שנשארו, זה סכום שאתם יודעים שתצטרכו לתת אותו?

קרן שפר: בוודאי.

קרן שפר: אנחנו עכשיו תוך כדי בדיקה.

ינון אזולאי: איפה הוא נמצא בעודפים לשנה הבאה או בהעברות?

קרן שפר: הוא יעבור כעודפים.

קרן שפר: האוצר מעביר כעודפים.

ינון אזולאי: הוא יעבור לכאן כעודפים.

קרן שפר: כן.

ינון אזולאי: עודפים שאתם תדעו שהם כבר מחויבים.

קרן שפר: אנחנו תוך כדי בדיקה של פעימה שלישית.

קרן שפר: אנחנו מעריכים שמהתקציב יישארו כ-20 מיליון שקלים שהם כבר ישמשו לפעימה הרביעית והחמישית שאושרה אתמול בהחלטת הממשלה.

ינון אזולאי: תכנית 04-05.

ינון אזולאי: בשבוע שעבר דנו כאן בנושא הבאהים ואמרו שהבאהים באמונה שלהם לא לוקחים כסף מהמדינה.

נעם דן: א מקבלים תרומות ומענקים.

נעם דן: זה לא רוחבי כסף מהמדינה.

נעם דן: אלה תרומות ומענקים.

ינון אזולאי: תרומות ומענקים לא מקבלים אבל הם מקבלים את החזר המע"מ.

ינון אזולאי: שאלנו בשבוע שעבר – תרענני את זיכרוני אם ענית או אמרת שתבדקי - אם יש עוד גוף כזה במדינה.

נעם דן: לא מכירה עוד גוף כזה במדינה.

נעם דן: זו הבדיקה שאני ערכתי.

נעם דן: יכול להיות שיש דתות שאני לא מכירה.

ינון אזולאי: כי יש להם שני מרכזים גדולים.

ינון אזולאי: אם יש לנו עוד מרכזים כאלה שאנחנו עובדים איתם בצורה כזאת, הם לא מקבלים תרומות, לא מקבלים תמיכות אבל הם מקבלים כסף מהמדינה.

ינון אזולאי: זה יותר גרוע מנטורי קרתא.

ינון אזולאי: כלומר, נטורי קרתא הולכים ואוספים תרומות ואלה לא מוכנים לקבל תקציב.

נעם דן: אני אומר שהכסף הזה – וזאת אולי נקודה מאוד מאוד חשובה – הם לא מקבלים החזרי מע"מ על פעילות של הדת שלהם או איזושהי פעילות כללית.

נעם דן: החזרי המע"מ ניתנים עבור הוצאות הפיתוח שלהם, פיתוח תשתיות תיירותיות בעיר חיפה ובעיר עכו שהמשרד מאוד מאוד מעודד.

קרן שפר: הם לא גובים דמי כניסה.

נעם דן: רק עכשיו יש פרויקט מאוד גדול שהם בונים בעיר עכו, קוראים לו גני רדואן.

ינון אזולאי: היכן שהיה מחנה שרגא.

נעם דן: כן, באזור הזה, אזור נחל הקישון.

נעם דן: לדעתי עלות הפרויקט היא כחצי מיליארד שקלים וזה ממימון המרכז הבאהי.

נעם דן: מדינת ישראל לא משתתפת בו.

נעם דן: הם לא מקבלים כל מענק עבור הוצאות הפיתוח.

ינון אזולאי: במזרה, לא נותנים להם כסף?

ינון אזולאי: מזרה הוא יישוב ערבי.

נעם דן: לא.

נעם דן: הם מקבלים בעיר עכו ובעיר חיפה.

נעם דן: הם מקבלים עבור הפרויקטים התיירותיים בעיר עכו ובעיר חיפה.

ינון אזולאי: נכון.

ינון אזולאי: גם שם יש להם פרויקט.

נעם דן: אבל שם הם לא מקבלים.

נעם דן: הם מקבלים עבור הפרויקטים שלהם בעיר עכו ובעיר חיפה.

אלכס קושניר: תודה רבה.

ינון אזולאי: התייעצות סיעתית.

אלכס קושניר: מצביעים בשעה 11:38.

אלכס קושניר: אני מחדש את הישיבה.

אלכס קושניר: אנחנו מצביעים על פנייה מספר 177, משרד התיירות.

אלכס קושניר: מי בעד? מי נגד?

אלכס קושניר: מי נמנע?

אלכס קושניר: אושר

אלכס קושניר: הפנייה אושרה.

ינון אזולאי: רוויזיה.

אלכס קושניר: יש רוויזיה.

אלכס קושניר: פנייה מספר 129, 160, משרד השיכון.

ינון אזולאי: שאלה לגבי ההעברה שהייתה כרגע.

ינון אזולאי: בסוף חתום סגן הממונה על התקציבים אסף וסרצוג ולא הממונה על התקציבים.

ינון אזולאי: שאלה משפטית.

ינון אזולאי: האם זה בסדר?

אלכס קושניר: לפעמים אתה רואה שפמקין חתום.

יפתח עשהאל: סעיף 29, העברה של שישה תקנים ו-279 אלף שקלים לתכנית 29-01-01, תקנת שכר.

אלכס קושניר: 279 אלף שקלים?

יפתח עשהאל: כן.

יפתח עשהאל: זאת הפנייה והעברה של שישה תקנים.

יפתח עשהאל: זה כדי ליצור נטו איזון טכני בתקנות השכר.

יפתח עשהאל: העברת ששת התקנים היא ממשרד ירושלים ומורשת.

אופיר כץ: מונעים מחברי האופוזיציה קבלת טאבלט.

מיכל שיר סגמן: אנחנו לא רגילים שאתם באים לעבודה.

אופיר כץ: רוצה לראות מי נמצא יותר בכנסת?

אופיר כץ: לא כדאי לך.

מיכל שיר סגמן: מוכנה.

אלכס קושניר: אופיר נמצא.

מיכל שיר סגמן: לא אמרתי בוועדה.

אלכס קושניר: בכלל.

אלכס קושניר: עזבי.

מיכל שיר סגמן: אתה דוגמה ומופת.

מיכל שיר סגמן: מי ייתן ושאר חברי הכנסת יהיו כמוך.

אלכס קושניר: אני אגיד לך שמכל האופוזיציה יש כאן שני חברי כנסת מצטיינים שנמצאים כאן כל הזמן והם אלה שיושבים כאן עכשיו.

ינון אזולאי: אגב, לשאלה הקודמת, שיר, רק שתדעי, אני מבקש את חוות הדעת שלך.

ינון אזולאי: כתוב שלפי סעיף 11(א) לחוק יסודות התקציב על פי הצעת השר הנוגע בדבר או הממונה..., רשאי שר האוצר בכל סעיף תקציבי שנקבע בחוק.

ינון אזולאי: ..

ינון אזולאי: הוא צריך לחתום על זה.

ינון אזולאי: אחר כך כתוב שיכול להאציל מסמכותו לפי סעיף 33(ב) לחוק יסוד: הממשלה, סמכות נתונה לאחד השרים על פי חוק, למעט סמכות להתקין תקנות, רשאי השר לאצול כולה או מקצתה או בסייגים לעובד ציבור.

ינון אזולאי: לא ראינו שפורסם – ואחר כך צריך להיות מפורסם ברשומות – ברשומות שהסמכויות הואצלו לאסף וסרצוג ואגב, גםן לא ראיתי גם לגבי גרדוס.

ינון אזולאי: אני שואל האם הפנייה הזאת היא פנייה תקינה או לא תקינה.

ינון אזולאי: אחר כך צריך לעבור על שאר הפניות ולראות.

ינון אזולאי: זה מאוד חשוב.

מיכל שיר סגמן: אני מציעה שמשרד האוצר יענה.

ינון אזולאי: בבקשה, משרד האוצר.

ינון אזולאי: אתה מהלשכה המשפטית?

יואב הכט: אני לא מהלשכה המשפטית.

יואב הכט: אני מאגף התקציבים.

אופיר כץ: סליחה, אני חייב לעצור אותך וזה לא קשור אליך.

אופיר כץ: בהמשך להערה של חברת הכנסת שיר היא גם יושבת ראש ועדה נורבגית, אני בנוכחות חברי הכנסת במקום ה-22, יושבת ראש הוועדה הנורבגית במקום 70.

אופיר כץ: בפעם הבאה שאת זורקת משהו, תבדקי את עצמך קודם, אם את בכלל מגיעה לכאן.

אופיר כץ: יושבת ראש ועדה נורבגית שלא מגיעה.

מיכל שיר סגמן: זה בגלל שנגמלתי מתסמונת שטוקהולם.

מיכל שיר סגמן: ברחתי כל עוד נפשי בי והתחלתי לקבל טיפול מקצועי כדי להיפטר מהמחלה.

אופיר כץ: כדאי שתתחילי לעבוד בכנסת.

אופיר כץ: יש לך ועדה שאת צריכה לטפח בה.

מיכל שיר סגמן: יש לי ועדה שעוד לא הופעת בה פעם אחת.

מיכל שיר סגמן: פעם אחת לא הגעת.

מיכל שיר סגמן: פעם אחת לא ראיתי אותך מופיע.

אלכס קושניר: אופיר כץ, מיכל שיר, קריאה ראשונה לשניכם.

אופיר כץ: לא ראיתי יושב ראש ועדה שנמצא בנוכחות כזאת.

מיכל שיר סגמן: חבר הכנסת כץ לא הגיע לוועדה.

אלכס קושניר: די.

אלכס קושניר: לא רוצה להעיף אתכם מהחדר.

אלכס קושניר: אגף התקציבים, תשובה לשאלה של ינון אזולאי.

יואב הכט: פניות תקציביות, בקשות לשינויים תקציביים נחתמים על ידי מי שהוסמך לכך על ידי שר האוצר.

ינון אזולאי: שאלתי שאלה.

ינון אזולאי: עזוב.

ינון אזולאי: אתה לא עונה לי.

אלכס קושניר: אני מבקש תשובה של הייעוץ המשפטי של משרד האוצר.

אלכס קושניר: תעלו אותם ב-זום.

אלכס קושניר: אנחנו נתקדם ואני רוצה תשובה.

אלכס קושניר: שאלות לעניין הפנייה.

ינון אזולאי: הפנייה היא 129, 160.

יפתח עשהאל: כן.

יפתח עשהאל: משרד השיכון.

ינון אזולאי: מאיזה סעיף במשרד ראש הממשלה לקחנו את התקנים האלה?

יפתח עשהאל: ירושלים ומורשת.

יפתח עשהאל: זה בסעיף 04.

יפתח עשהאל: הם תחת אותו סעיף עם משרד ראש הממשלה.

ינון אזולאי: יש כאן סך של 279 אלף שקלים או מיליון שקלים?

יפתח עשהאל: 279 אלף שקלים.

ינון אזולאי: על מה זה?

יפתח עשהאל: זה תיקון טכני בין התכניות, בעצם לפי הביצוע בפועל של תקנות השכר.

יפתח עשהאל: כשהעברנו את הפנייה, רצינו לוודא שיש מספיק תקציב עד סוף השנה כדי לוודא שנוכל לשלם את סך השכר.

ינון אזולאי: על איזה עובדים שלוקחים מדובר?

יפתח עשהאל: אלה עובדי לשכת השר שמועברים.

יפתח עשהאל: שר השיכון הוא גם שר ירושלים ומורשת.

יפתח עשהאל: מחינה טכנית הלשכה תשב במשרד השיכון.

משה גפני: הם ישלמו פעמיים?

יפתח עשהאל: לא.

ינון אזולאי: כלומר, לא תהיה לשכה לשר למורשת?

ינון אזולאי: לפני ההעברה הזאת יש את שר הבינוי והשיכון ויש את משרד ירושלים ומורשת.

ינון אזולאי: משרד ירושלים נמצא במקום מסוים, אנחנו לא יודעים איפה אבל הוא בירושלים.

ינון אזולאי: כל הצוות משם עובר לבניין פיזית?

יפתח עשהאל: חלק מהצוות.

יפתח עשהאל: לא כל הלשכה מועברת אבל בסוף לשר השיכון יש לשכת שר אחת אבל כן יש לו שני תיקים תחתיו.

ינון אזולאי: כמה תקנים יש לו בלשכה במשרד השיכון וכמה יש לו במשרד ירושלים ומורשת?

יפתח עשהאל: אני לא יודע לומר לגבי ירושלים ומורשת.

יפתח עשהאל: אני יודע לומר לגבי משרד השיכון.

יפתח עשהאל: נמצא כאן תקציבן משרד השיכון.

יפתח עשהאל: אני יודע לומר בזכות יוסי.

יוסי שבת: משרד הבינוי והשיכון.

יוסי שבת: אני כבר אבדוק לכם ואומר בדיוק.

יוסי שבת: בדרך כלל אלה שישה או שמונה תקנים.

ינון אזולאי: נכון.

ינון אזולאי: לכן השאלה הבאה שלי תהיה איך אתה מעביר עוד שישה תקנים ואז יהיו 12.

יוסי שבת: אנחנו בדקנו את זה מול הנציבות והשר יכול לבחור ולבקש לפי הוראות הנציבות היכן יהיה הצוות של הלשכה שלו, אם יש לו שני משרדים.

ינון אזולאי: אני מכיר את זה מקרוב.

ינון אזולאי: הייתי תחת שר שהיה שר הפנים ושר נגב וגליל ויכולנו להיות גם פה וגם שם.

ינון אזולאי: זה בסדר אלא אני שואל אותך שאלה.

ינון אזולאי: במשרד השיכון צריכים להיות לו בתקן שישה עובדים יועצים, ואתה עכשיו מעביר עוד שישה ממשרד מורשת, כך שיהיו לו 12.

יפתח עשהאל: זה בעצם סך השישה.

יפתח עשהאל: מירושלים ומורשת, זה סך התקנים.

יפתח עשהאל: ביררתי.

ינון אזולאי: לא הבנתי.

ינון אזולאי: כמה תקנים יש עכשיו לשר הבינוי והשיכון ושר ירושלים ומורשת אלקין?

יפתח עשהאל: היום שישה תקנים בירושלים ומורשת וששת התקנים במלואם מועברים למשרד השיכון.

יפתח עשהאל: עכשיו יהיו לו 12?

יפתח עשהאל: להבנתי כן.

ינון אזולאי: אתה תראה לפי התקשי"ר שכאשר שר אחד מחזיק שני תיקים, זאת כביכול משרה וחצי, משרד וחצי וגם יש לו נהג וחצי.

ינון אזולאי: כלומר, אתה אומר שבמקום תשעה יועצים, יהיו לו 12 יועצים.

ינון אזולאי: אני מבקש על כך לדעת מה חוות דעת לאחר שתסתכלו על התקשי"ר של הנציבות.

יוסי שבת: אנחנו ביקשנו להעביר שישה תקנים לפי מה שהבנו שיש לו במשרד ירושלים ומורשת וזה מה שמשרד הבינוי והשיכון קיבל.

ינון אזולאי: אתה לא עונה לשאלה שלי.

משה גפני: במקום תשעה תקנים, יהיו עכשיו 12.

ינון אזולאי: אני לא חושב שאפשר להעביר דבר כזה אם אנחנו לא מקבלים פירוט מלא לגבי מספר התקנים שיש בלשכות השר.

ינון אזולאי: לא יכול להיות ששר שמחזיק שני תיקים, יהיו לו 12 יועצים.

ינון אזולאי: אין חיה כזאת.

יפתח עשהאל: אני אעשה עכשיו השלמה ואחזור אליכם.

ינון אזולאי: אני אומר לכם שאני מכיר את התקשי"ר, הייתי פעם בלשכת שר, ואין 12 יועצים.

ינון אזולאי: התקן הוא אחד וחצי.

ינון אזולאי: אתם רוצים להצביע על זה, אין בעיה.

ינון אזולאי: אני רק אומר לכם שתדעו שזה לא בדיוק לפי התקן.

ינון אזולאי: תעשו מה שאתם רוצים.

ינון אזולאי: אם אתה הולך להצבעה, אני הולך להתייעצות.

אלכס קושניר: לך להתייעצות.

אלכס קושניר: אנחנו נחזור בשעה 11:52 עם התשובות לקראת הרוויזיה.

משה גפני: הוא שואל שאלה נכונה.

אלכס קושניר: אין בעיה.

אלכס קושניר: יש רוויזיה.

אלכס קושניר: מקסימום נפתח אותה.

אלכס קושניר: אני מחדש את הישיבה.

אלכס קושניר: משרד השיכון, תשובה.

יוסי שבת: בלשכת שר שממונה על שני משרדי ממשלה יש גם עוזרים ויועצים, גם מנהל לשכה וגם מזכירים.

אלכס קושניר: תגיד את המספרים.

יוסי שבת: עוזרים ויועצים אפשר עד תשע משרות.

ינון אזולאי: בסך הכול.

יוסי שבת: בסך הכול.

יוסי שבת: מנהל לשכה, אלה שתי משרות.

יוסי שבת: מזכירים, אלה 7 משרות.

ינון אזולאי: מה אתם מעבירים?

יוסי שבת: אנחנו מעבירים שש משרות כאשר שלוש משרות הן של עוזרים ויועצים, אבל זה איך שאנחנו קולטים.

יוסי שבת: יש לנו גם עוד מזכיר, מנהל לשכה.

ינון אזולאי: כלומר, יועצים רק שלושה.

ינון אזולאי: כלומר, יהיו לו בסך הכול תשעה יועצים.

יוסי שבת: כן.

ינון אזולאי: בסדר.

ינון אזולאי: כמו שאמרתי, זה בסדר.

ינון אזולאי: שני מנהלי לשכה.

ינון אזולאי: זה בסדר.

אלכס קושניר: אנחנו מצביעים על פנייה 129, 160, משרד השיכון.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: אושרה

אלכס קושניר: הפנייה אושרה.

ינון אזולאי: רוויזיה.

ינון אזולאי: הרב גפני, אתה גם מבקש רוויזיה?

משה גפני: כן.

אלכס קושניר: יש רוויזיה.

אלכס קושניר: פנייה מספר 78, 82, הוצאות חירום אזרחיות.

נטע בר זיו: אגף תקציבים.

נטע בר זיו: הפנייה נועדה לתקצוב של 88 מיליוני שקלים בהוצאה נטו עבור הוצאות קורונה של משרד הביטחון להוצאות עבור מתווה הכיתה הירוקה במערכת החינוך ועבור תמיכה ברשויות מקומיות.

נטע בר זיו: כמו כן יש כאן תקצוב של 70 מיליוני שקלים בהוצאה מותנית בהכנסה עבור הקמת מתחם בדיקות קורונה בנתב"ג בהתאם להחלטת ממשלה 604 מיום 7 בנובמבר 2021.

אלכס קושניר: שאלות.

משה גפני: מה זה עבור נאמני קורונה?

נטע בר זיו: נאמנה קורונה זה פרויקט שמפעיל פיקוד העורף יחד עם משרד החינוך, סיוע בהסברה ודברים אחרים בבתי ספר בנושא הקורונה.

ינון אזולאי: זה מגיע מכלכלה ותעשייה.

ינון אזולאי: מאיפה בכלכלה ותעשייה זה מגיע?

ינון אזולאי: מכספים של ערבות המדינה.

יואב הכט: אכן מדובר באותה תכנית שכבר דנו בה כמה פעמים.

יואב הכט: זו אחת ההקצאות שאמרנו שיוקצו מתוך תכנית ההלוואות בערבות מדינה לשימושים שהתחייבנו כנגדם בגל הרביעי.

ינון אזולאי: נראה לי שבשבוע שעבר ביקשנו שתהיה לנו רשימה מפורטת של כמה כסף היה בערבות מדינה וכמה נשאר לנו.

ינון אזולאי: ביקשנו שתשלחו לוועדה.

יואב הכט: לא זכרתי ולא הכרתי.

יואב הכט: לצערי לא הייתי נוכח כי הייתי בשירות מילואים.

יואב הכט: הסכום שהוקצה לנושא הזה במקור הוא 7.2 מיליארד שקלים, מתוכו בוצעו במצטבר עד ה-30 בנובמבר 4.3 מיליארד.

ינון אזולאי: הלוואות בערבות המדינה.

ינון אזולאי: כן?

יואב הכט: זה הרכיב התקציבי.

יואב הכט: יש גם רכיב לא תקציבי אלא אשראי שמן הסתם הוא יותר גדול כי אתה עושה הפרשה מסוימת.

ינון אזולאי: נשארו בערך 3.4 מיליארד שקלים, שם כבר הורדנו לכמה מקומות.

ינון אזולאי: מה הסכום העומד כרגע בתקנה?

יואב הכט: כרגע בתקנה, לאחר השימוש הנוכחי, הסכום יהיה 1.6 מיליארד שקלים.

ינון אזולאי: לא הנוכחי כי הורדנו מעוד מקומות.

יואב הכט: נכון.

יואב הכט: השנה יש בתקנה, אחרי השינויים, 1.6 מיליארד שקלים לעומת ביצוע של 0.5 מיליארד שקלים.

ינון אזולאי: בתכנית 16-16-08 יש מתווה כיתה ירוקה שהוא היה לתקופה קצרה.

ינון אזולאי: אני לא חושב שהיום הוא רלוונטי.

ינון אזולאי: בסך הכול כמה כיתות ירוקות השתתפו בזה, מכמה ערים ומה העלות?

הדס יואל: משרד הביטחון.

הדס יואל: העברנו את הרשימה של הרשויות.

ינון אזולאי: של הרשויות ראיתי, זה נכון.

הדס יואל: כלל הרשויות שיש בהן בתי ספר נמצאות בתכנית הזאת.

ינון אזולאי: אני אחדד את השאלה.

ינון אזולאי: ראיתי את רשימת הרשויות שבאמת הן מכל הארץ, בתי ספר במגזר הערבי, הבדואי, כמעט בכל מקום, כולל בני ברק.

ינון אזולאי: השאלה שלי היא כמה בתי ספר וכמה כיתות השתתפו בפרויקט הזה.

הדס יואל: זה עדיין קורה.

הדס יואל: הפרויקט עדיין קורה וזה מתעדכן בהתאם למודל של הרמזור ולעדכונים ממשרד הבריאות.

ינון אזולאי: כלומר, כל יום זה יכול להשתנות ויהיו לנו עוד כיתות ירוקות?

הדס יואל: נכון.

הדס יואל: כל פעם יש בתי ספר שמצטרפים בהתאם לרמת התחלואה.

ינון אזולאי: מי שמתכלל את זה, זה פיקוד העורף?

הדס יואל: לא.

הדס יואל: זה לא רק פיקוד העורף אלא זה משרד החינוך עם משרד הבריאות.

ינון אזולאי: אם כן, לצורך העניין, למה כאן את עונה לי כמשרד הביטחון?

הדס יואל: אנחנו עושים את ההעברה.

הדס יואל: הכסף עובר דרכנו לרשויות ולבתי הספר.

נטע בר זיו: פיקוד העורף מתכלל את המכרז של הדבר הזה.

ינון אזולאי: אנחנו יודעים שבגל הראשון פיקוד העורף באמת תכלל כמעט את כל האירוע של הקורונה, אבל היום אנחנו פחות רואים את זה.

הדס יואל: ההעברות התקציביות לרשויות מתבצעות על ידי משרד הביטחון.

ינון אזולאי: גם תכנית בני חיל?

ינון אזולאי: זאת תכנית בני חיל?

הדס יואל: יש גם בני חיל.

ינון אזולאי: זאת תכנית אחרת.

ינון אזולאי: זאת התכנית הבאה.

ינון אזולאי: נכון?

הדס יואל: כן.

ינון אזולאי: תאמרי כמה מלים על תכנית בני חיל.

הדס יואל: תכנית בני חיל היא בעצם תכנית של סיוע לרשויות.

הדס יואל: גם כאן זה עובד לפי אותה שיטה של מודל הרמזור, כאשר יש קריטריונים לפיהם מכניסים רשות לטובת הסיוע הזה וזה ניתן בעיקר לרכזים ופעילים של הקורונה ברשויות.

ינון אזולאי: תחת מי נמצא בני חיל?

ינון אזולאי: תחת פיקוד העורף?

הדס יואל: הכול מתוכלל בהוצאות חירום אזרחיות כאשר יש כאן תכנית שלמה של קורונה שחלקה מתבצעת על ידי פיקוד העורף וחלקה על ידי משרד הביטחון בהעברה לרשויות או בהעברה כמובן למשרדים אחרים כדי לסייע בסיוע לאומי לקורונה.

ינון אזולאי: תכנית בני חיל, יש בה גם מפקחים.

הדס יואל: שנמצאים ברשויות.

הדס יואל: הכסף עובר דרכנו.

ינון אזולאי: אבל עובר לרשויות.

הדס יואל: נכון.

ינון אזולאי: והרשויות מפעילות.

הדס יואל: בעיקר פעילים ורכזים.

ינון אזולאי: שנמצאים בבתי ספר או בכלל?

הדס יואל: כיתה ירוקה ונאמני קורונה בבתי ספר ואבני חיל זה ברשויות באופן כללי ולא רק בבתי ספר.

ינון אזולאי: כלומר, לאו דווקא בתי ספר.

ינון אזולאי: יכול להיות גם הם מסתובבים במוסדות.

הדס יואל: נכון.

אופיר כץ: הקמת מתחם, זה הכסף שנשאר מזה?

אופיר כץ: לא הצלחתי להבין.

הדס יואל: לא.

הדס יואל: הקמת מתחם היא הוצאה מותנית בהכנסה.

הדס יואל: זה כ-70 מיליון שקלים שרשות שדות התעופה מממנת במסגרת החלטת ממשלה 604, לפיה משרד הביטחון מקבל על עצמו לבצע את הפרויקט.

הדס יואל: הפרויקט מבוצע על ידינו אבל רשות שדות התעופה מממנת אותו.

אופיר כץ: מאיפה מביאים כסף לפרויקט הזה?

נטע בר זיו: זאת רשות שדות התעופה.

נטע בר זיו: זה מתוקצב בהוצאה מותנית בהכנסה.

נטע בר זיו: הם שמים את הכסף.

אופיר כץ: אם כן, למה זה כאן?

נטע בר זיו: כי צריך להוסיף כסף.

נטע בר זיו: מי שמבצע את זה, זה פיקוד העורף.

הדס יואל: לא פיקוד העורף.

הדס יואל: משרד הביטחון.

נטע בר זיו: כן.

נטע בר זיו: משרד הביטחון.

אופיר כץ: חשבתי שרשות שדות התעופה מממנת את זה.

נטע בר זיו: המימון מגיע, הכסף נכנס דרך רשות שדות התעופה אבל הוא יוצא דרך משרד הביטחון.

נטע בר זיו: על כן הפנייה התקציבית הזאת משקפת את ההעברה.

אופיר כץ: מה העלות של זה?

נטע בר זיו: 70 מיליון שקלים.

ינון אזולאי: ה-70 מיליון שקלים הם עבור הבדיקות?

נטע בר זיו: עבור הקמת מתחם.

ינון אזולאי: המתחם עולה 70 מיליון?

הדס יואל: הקמת מתחם קבוע.

ינון אזולאי: שבנתב"ג יהיה מתחם קבוע.

הדס יואל: כן.

אופיר כץ: עוד לא הקימו אותו?

הדס יואל: כרגע יש מתחם ארעי.

הדס יואל: זמני.

אופיר כץ: מה זה המקום שבונים בצד?

הדס יואל: כרגע יש אוהלים גדולים ומה שמקימים זה מתחם קבוע שישמש את רשות שדות התעופה ואת משרד הבריאות לצורך הבדיקות.

משה גפני: אתם מורידים 88 מיליון מקידום הייצוא ועידוד המגזר העסקי.

יואב הכט: לא.

יואב הכט: כפי שכבר אמרנו, אנחנו מפחיתים מתוך התכנית של ההלוואות בערבות מדינה.

יואב הכט: זו אחת ההפחתות שדנו בה גם קודם לכן.

יואב הכט: זה משאיר יתרה מספיקה להמשך הפעילות.

משה גפני: איך מספיקה?

משה גפני: מדובר על סעיף שבא לעודד את המגזר העסקי, אלה עסקים קטנים ובינוניים.

יואב הכט: לא.

יואב הכט: מדובר בהלוואות בערבות מדינה.

משה גפני: אתם לוקחים את הכסף הזה.

יואב הכט: מדובר בהלוואות בערבות מדינה שעסקים יכולים לממש ולפי קצב ניצול המסגרת נותרה יתרה.

משה גפני: מה זה נותרה יתרה?

משה גפני: יש קורונה היום.

אלכס קושניר: כן, אבל התקציב נועד לשנת 2021.

אלכס קושניר: זאת לא פעם ראשונה שאנחנו דנים בזה.

אלכס קושניר: כל פעם אנחנו חוזרים על אותו הדבר.

אלכס קושניר: מה היתרה שנותרה?

יואב הכט: התקציב המקורי שהוקצה היה 7.2 מיליארד שקלים והביצוע נכון לסוף נובמבר היה 4.3 מיליארד שקלים.

אלכס קושניר: אחרי שאתם עושים את ההעברות, כמה כסף נשאר?

יואב הכט: אחרי הפחתות נותרו כ-1.1 מיליארד שקלים בתקנה.

משה גפני: המצב היום הוא שאנשים קורסים.

משה גפני: , העסקים האלה קורסים.

משה גפני: אז מהם לוקחים כסף?

משה גפני: קחו מדברים אחרים.

אלכס קושניר: לא לוקחים מהם כסף.

משה גפני: כן לוקחים.

משה גפני: לוקחים במשרד הכלכלה, לוקחים מעידוד המגזר העסקי.

משה גפני: נשארים בלי הלוואה ובלי סיוע.

משה גפני: לא כולם מקבלים ולוקחים את הכול מהתחלה.

משה גפני: אנחנו הרי יודעים מה המצב.

יואב הכט: ההסטה הזאת לא צפויה להביא למגבלה אפקטיבית של תקציב על קצב המימוש.

ינון אזולאי: עלויות בדיקות הקורונה - משלמים את זה ונכנס כסף.

ינון אזולאי: זה לא הולך עבור המתחם שמוקם?

נטע בר זיו: כן.

נטע בר זיו: זה 70 מיליון השקלים שמועברים מרשות שדות התעופה.

אופיר כץ: לא.

אופיר כץ: מי שחוזר מחוץ לארץ, משלם על בדיקה?

ינון אזולאי: כן.

ינון אזולאי: גם מי שנוסע.

ינון אזולאי: גם מי שטס משלם על הבדיקה.

הדס יואל: המנגנון הזה של ההכנסות מבוצע מול רשות שדות התעופה ולא מולנו.

הדס יואל: אנחנו רק מבצעים את פעולת הבינוי של המתחם.

נטע בר זיו: זה עבור הבינוי.

נטע בר זיו: לא עבור הבדיקה.

ינון אזולאי: אבל ה-70 מיליון של הבינוי, מי משלם אותו?

ינון אזולאי: רשות שדות התעופה.

נטע בר זיו: רשות שדות התעופה.

ינון אזולאי: רשות שדות התעופה מקבלת כסף מהבדיקות?

ינון אזולאי: מזה היא לוקחת?

יואב הכט: כן.

אופיר כץ: אבל הקופות שנמצאות שם ועושות בדיקות, הן לא מקבלות את זה?

יואב הכט: יש מכרז שעושה רשות שדות התעופה והיא מממנת בעזרת ההכנסות את הקמת המתחם הרב שנתי.

אלכס קושניר: קופות לא עושות בדיקות בנתב"ג.

אלכס קושניר: יש חברה שעושה את הבדיקות.

ינון אזולאי: במטרות השינוי יש סך 88 מיליון שקלים וכאן יש פירוט לגבי ה-70 מיליון.

ינון אזולאי: חסרים לי עוד 18 מיליון שקלים.

ינון אזולאי: היכן הם?

נטע בר זיו: לא, ה-70 מיליון הם הוצאה מותנית בהכנסה.

נטע בר זיו: זה לא אחד כנגד השני.

נטע בר זיו: בתכנית אחת אנחנו מוסיפים 88 מיליון.

ינון אזולאי: איפה ה-18 שהוספתם?

יואב הכט: חשוב להסביר שוב שמדובר ב-88 מיליון שקלים בהוצאה נטו ועוד 70 מיליון בהוצאה מותנית.

נטע בר זיו: אלה עבור שתי פעולות אחרות.

ינון אזולאי: בלבלתם אותי.

ינון אזולאי: אני מסתכל על מה שכתוב בהתחלה: שר האוצר מבקש אישור ועדת הכספים להעברת סכום של 88 מיליון שקלים.

ינון אזולאי: הפניות אחר כך נותנות את הפירוט.

ינון אזולאי: בפירוט אני מקבל 70 מיליון שקלם.

ינון אזולאי: חסרים לי 18 מיליון ועליהם אני שואל.

נטע בר זיו: אתה יכול לראות שבתכנית 16-16-06 יש תוספת של 88 מיליון שקלים בטור ההוצאה ובטור ההוצאה המותנית בהכנסה יש 70 מיליון שקלים.

נטע בר זיו: זה בנוסף.

נטע בר זיו: אלה שני דברים נפרדים.

אלכס קושניר: כלומר, יש 88 מיליון שזה כסף ועוד 70 מיליון שזאת הוצאה מותנית בהכנסה.

ינון אזולאי: אבל זה 88 פלוס ה-70?

אלכס קושניר: כן.

ינון אזולאי: אם כן, לא ה-88 הולכים?

ינון אזולאי: ה-77 מיליון, הבנתי, הם לבינוי המתחם.

נטע בר זיו: ה-88 מיליון שקלים הולכים למה שתיארנו בהתחלה, לנאמני קורונה בכיתה ירוקה ולבני חיל.

ינון אזולאי: בסדר.

ינון אזולאי: התייעצות.

אלכס קושניר: התייעצות סיעתית.

אלכס קושניר: חוזרים להצבעה בשעה 12:09.

אלכס קושניר: אני מחדש את הישיבה.

אלכס קושניר: אנחנו מצביעים על פנייה 78, 82, הוצאות חירום אזרחיות.

אלכס קושניר: מי בעד? מי נגד?

אלכס קושניר: מי נמנע?

אלכס קושניר: אושרה

אלכס קושניר: הפנייה אושרה.

ינון אזולאי: רוויזיה.

משה גפני: רוויזיה.

אלכס קושניר: יש רוויזיה.

אלכס קושניר: פנייה מספר 87 עד 88, משרד להגנת הסביבה.

יגאל גוטשל: משרד האוצר.

יגאל גוטשל: הפנייה התקציבית נועדה לתקצוב סך של 48 מיליון ו-537 אלפי שקלים בהוצאה עבור מימון התחייבויות בפרויקטים של המשרד להגנת הסביבה ועכן סך של 68 מיליון שקלים בהוצאה מותנית לפרויקט שיקום המצוק החופי.

יגאל גוטשל: אני אפרט את הפנייה הזאת בחלוקה לתכניות.

יגאל גוטשל: בתכנית התפעול והשכר של המשרד – 26-11-01 – השינוי הראשון שמבוקש הוא העברת סך של 10 מיליון שקלים בהוצאה עבור התקשרויות בתחום המחשוב.

יגאל גוטשל: מדובר בדיגיטציה ושיפור של תהליכים בתחומי עיסוקו של המשרד בהם יש אינטראקציה עם אזרחים וחברות שונות, חומרי הדברה, בנייה ירוקה, היטלי הזרמה לים, מערכת היתרי קרינה סלולרית, מערכת תיקוני ארובות ומוקד החירום.

יגאל גוטשל: התהליך הזה דרש שדרוג חד פעמי של מערכות המחשוב של המשרד וזה הבשיל לכדי תשלומים כבר השנה.

יגאל גוטשל: השינוי השני הוא העברת סך של מיליון שקלים כהוצאה מהקרן לשמירת ניקיון, מהחשבון הכללי.

יגאל גוטשל: עבור השתתפות בהוצאות תפעול ומחשוב שמבוצעות על ידי המשרד בהתאם להחלטת הנהלת הקרן מיום 25 באוקטובר 2020.

יגאל גוטשל: השינוי השלישי שמבוקש הוא העברת סך של 2 מיליון ו-250 אלף שקלים בהוצאה, מתכנית הקרן למניעת זיהום ים עבור השתתפות בהוצאות תפעול ומחשוב שמוצאות על ידי המשרד בהתאם להחלטת הנהלת הקרן מיום ה-18 באוקטובר 2021.

יגאל גוטשל: אני ארחיב קצת לגבי העברה מהקרנות.

יגאל גוטשל: לצורך הפעילות השוטפת של הקרנות, נדרשות פעולות תפעוליות ומחשוביות שמבוצעות על בסיס התשתיות של המשרד להגנת הסביבה.

יגאל גוטשל: ההעברה הזאת היא למעשה החזר של הוצאות מהקרנות למשרד.

יגאל גוטשל: אני עובר לתכנית השנייה, תכנית 26-12-01, פעולות יחידות המשרד.

יגאל גוטשל: השינוי שמבקשים בתכנית הוא העברת סך של 33 מיליון ו-537 אלפי שקלים בהוצאה עבור מימון התחייבויות בפרויקטים רב-שנתיים, טיפול ב-לישמניה, צמצום זיהום אוויר, הפעלת יחידות סביבתיות, זאת בהתאם לקצב הביצוע.

יגאל גוטשל: הפעילות של המשרד להגנת הסביבה מתחלקת בין פעילות שוטפת של אשכולות לבין פרויקטים סביבתיים חד פעמיים שמקודמים על ידי המשרד.

יגאל גוטשל: כאן מדובר בפרויקטים של מניעת לישמניה שבמסגרתו נתמכות רשויות מקומיות בתכניות של מניעת לישמניה.

יגאל גוטשל: זה כולל הרחקה של חיות שמעבירות את הטפיל בין היתר באמצעות פירוק של מסלעות וגידור מתחמים.

יגאל גוטשל: פרויקט נוסף הוא התכנית הלאומית לצמצום זיהום אוויר בתחבורה, במסגרתו מסובסד רכש שמפנה חלקיקים לרכבי דיזל מזהמים וכן מסובסד רכש של אוטובוסים חשמליים.

יגאל גוטשל: אלה פרויקטים שמתפרסים על פני מספר שנים והקצב של ביצוע המזומן תלוי בכל מיני גורמים, בין היתר רשויות מקומיות, חברות מבצעות, חברות תחבורה ציבורית.

יגאל גוטשל: לכן היכולת לחזות את קצב הביצוע, אי אפשר לדעת הכול מראש והמזומן הועבר בהתאם לביצוע.

יגאל גוטשל: התכנית השלישית היא תכנית של פרויקטים סביבתיים, תכנית 26-14-01.

יגאל גוטשל: במסגרת התכנית מתוקצבים פרויקטים סביבתיים, תמיכות ברשויות מקומיות בפריפריה בפרויקטים של התייעלות אנרגטית והפחתת גזי חממה.

יגאל גוטשל: יש שני סוגים של תמיכות כאשר האחד הוא התקנה של פאנלים סולריים לייצור אנרגיה מתחדשת והשני הוא התייעלות אנרגטית של רשויות באמצעות החלפת מערכת תאורת החוץ למערכת יותר יעילה אנרגטית.

יגאל גוטשל: הפרויקט השני הוא פרויקט השפ"פים, תמיכות לרשויות מקומיות בפריפריה לשיפוץ ירוק של מבני מגורים ומבנים ציבוריים, פיתוח גינון, הצללה, התקנה של פאנלים על גגות מבנים שמממנים גם את התחזוקה השוטפת של המבנים.

יגאל גוטשל: הפרויקט השלישי בתכנית הזאת הוא הקמת מערכי שיתוף של רכבים חשמליים במפרץ חיפה ונתניה.

יגאל גוטשל: הבקשה היא למעשה תוספת בהתאם לתשלומים שבוצעו במהלך 2021, בהתאם לקצב התקדמות של הרשויות בפרויקטים האלה.

אלכס קושניר: שאלות, בבקשה.

ינון אזולאי: הצבעה.

אלכס קושניר: אנחנו נצא להתייעצות סיעתית.

משה גפני: לא.

משה גפני: רגע, רגע.

אלכס קושניר: מותר לי.

אלכס קושניר: נחזור להצביע בשעה 12:19.

משה גפני: אבל יש לי שאלות.

ינון אזולאי: אני אמרתי הצבעה אבל לו יש שאלות.

אופיר כץ: אני במקומך הייתי שואל איפה הנורבגית מקום 70 שהייתה צריכה להצביע כאן.

אלכס קושניר: חבר הכנסת גפני, שאלות בבקשה.

משה גפני: אופיר, דווקא שאלה טובה.

אופיר כץ: היא הטיפה לנו מוסר.

אופיר כץ: היא הרסה עכשיו רוב קואליציוני.

ינון אזולאי: אני מוחה על כבודו של היושב ראש.

ינון אזולאי: זאת כבר פעם שנייה שעושים לו את זה.

ינון אזולאי: קואליציה, אני אומר לכם, בושה וחרפה על ההתנהלות שלכם.

ינון אזולאי: הוא לא שומר הסף שלכם, הוא לא צריך לשבת כאן אלא אתם כולכם צריכים לשבת כאן.

ינון אזולאי: כמו שאנחנו מהאופוזיציה שומרים על הכבוד שלנו, תשמרו על הכבוד של היושב ראש.

ינון אזולאי: אני מוחה על זה.

אלכס קושניר: תודה רבה חבר הכנסת ינון אזולאי על נאום חוצב הלהבות הזה.

אופיר כץ: אני מצטרף למחאה.

אלכס קושניר: תודה אופיר.

אלכס קושניר: תודה.

משה גפני: איפה ולדימיר?

משה גפני: הוא לא כאן?

אלכס קושניר: על איפה ולדימיר, אני יכול לענות לך.

אלכס קושניר: יש עוד שאלות שקשורות לפנייה?

משה גפני: כן.

ינון אזולאי: כמה כסף יש בשמירת ניקיון?

משה גפני: כל הזמן הוא שואל איפה אני, ולכן מעניין אותי לדעת איפה הוא.

אלכס קושניר: איך אתה יודע?

משה גפני: אני יודע.

משה גפני: אתה חושב שאני לא יודע מה נעשה כאן?

משה גפני: אתה חושב שאם אני לא נמצא כאן, אני לא יודע מה קורה?

אלכס קושניר: האמת היא שאני יודע שאתה יודע הכול.

משה גפני: לא יודע הכול.

אלכס קושניר: כל מה שקורה כאן.

משה גפני: מה שקורה כאן, כן.

ינון אזולאי: אגב, אם הייעוץ המשפטי נמצא ב-זום, שלא נשכח את השאלה.

אלכס קושניר: כן, הוא ב-זום.

משה גפני: אני לא מבין, קצת מרגיז אותי העניין הזה שיש דברים שלמשרד להגנת הסביבה - הקרן לשמירת ניקיון, הקרן למניעת זיהום ים – הם באמת קריטיים מבחינת התפקוד של הגנת הסביבה ותפקידו של המשרד להגנת הסביבה.

משה גפני: לוקחים בהעברה הזאת כסף מהקרן לשמירת ניקיון ומעבירי למחשוב, לכל מיני דברים טכניים.

משה גפני: אותו דבר לגבי הקרן למניעת זיהום ים, השתתפות בהוצאות תפעול ומחשוב המבוצעות על ידי המשרד.

משה גפני: כשאנחנו מבקשים כסף מהקרנות הללו – ושם יש הרבה מאוד כסף – אנחנו מבקשים עבור כל מיני נושאים כמו מחזור, כמו דברים שבאמת נעשים למניעת זיהום ים, לשמירת ניקיון, כל הדברים האלה – אז אין כסף.

משה גפני: האוצר מתנגד.

משה גפני: הוא יושב שם במועצה של הקרנות הללו והוא מצביע נגד ולא מאפשר את זה.

משה גפני: כאן לוקחים את הכספים האלה ומעבירים אותו לדברים שהם דברים טכניים כמו תפעול, מחשוב, שכר ולא מעבירים אותו לנושא עצמו.

משה גפני: אני מבקש לדעת למה.

יגאל גוטשל: אני אתייחס לזה באופן כללי וקרן תוכל להרחיב יותר ולרדת לפרטים.

משה גפני: מאיזה משרד אתה?

יגאל גוטשל: משרד האוצר.

אלכס קושניר: תן למשרד הרלוונטי לענות.

אלכס קושניר: שהמשרד להגנת הסביבה יענה.

קרן יצחקי פרוכטמן: תקציבנית במשרד להגנת הסביבה.

קרן יצחקי פרוכטמן: הכספים שאנחנו מבקשים להעביר הם בעצם הוצאות תפעול אבל היו בביצוע של הקרנות.

קרן יצחקי פרוכטמן: זאת פעילות של הקרנות שמי שנותן לנו את השירותים, אלה תשתיות המשרד.

משה גפני: ברשותך, אני מתנצל.

משה גפני: לא מעניינות אותי הקרנות.

משה גפני: הקרנות הן לא מטרה.

משה גפני: הקרנות הן אמצעי.

משה גפני: הן אמצעי לשמירה על ניקיון בכלל ועל מניעת זיהום ים.

משה גפני: לשם כך הוקמו הקרנות.

משה גפני: לתפעל את הקרנות בסדר, כל הזמן אתם מתפעלים אותן אבל מה אתם עושים בשביל הפרויקטים שלמענם הוקמו הקרנות הללו?

משה גפני: כשהיה צריך כסף לעודד מיחזור, משרד האוצר התנגד ויש לו רוב בקרן.

קרן יצחקי פרוכטמן: יש תכנית אסטרטגית שלמה בקרן הניקיון לצמצום ההטמנה.

משה גפני: מבקשים מאתנו עכשיו להעביר כסף לתפעול ולמחשוב.

משה גפני: לא ראיתי שמביאים כסף כדי לנקות או כדי למנוע זיהום ים.

קרן יצחקי פרוכטמן: מה שאנחנו מבקשים זה בסך הכול לממן פעילות של הקמת מערכת לגבייה של ההיטלים.

ינון אזולאי: כמה כסף יש בקרן לשמירת ניקיון?

משה גפני: לא מנקים את הים ולא מנקים כלום.

קרן יצחקי פרוכטמן: בקרן לשמירת ניקיון, בחשבון הטמנה, כיתרות, יש כ-2.5 מיליארד שקלים.

ינון אזולאי: מאיזו שנה קיימת הקרן?

קרן יצחקי פרוכטמן: מ-2007.

ינון אזולאי: זה אמור ללכת רובו ככולו לרשויות.

ינון אזולאי: נכון?

קרן יצחקי פרוכטמן: נכון.

קרן יצחקי פרוכטמן: זה היטל הטמנה והכספים משולמים על ידי הרשויות המקומיות.

ינון אזולאי: איך יש לכם 2.5 מיליארד שקלים?

ינון אזולאי: זה לא הולך לרשויות?

ינון אזולאי: כלומר, כל שנה אתם חוסכים.

ינון אזולאי: תעשי חשבון של 15 השנים האחרונות ותראי שכל שנה אתם חוסכים סכום נכבד מאוד.

קרן יצחקי פרוכטמן: ההכנסות כל שנה הן בסביבות 500 מיליון שקלים בשנה.

משה גפני: הנה, ולדימיר חזר.

קרן יצחקי פרוכטמן: הן מיועדות למימון של צמצום הטמנה.

קרן יצחקי פרוכטמן: אנחנו נותנים תמיכות בעיקר להקמת מיתקנים המיועדים לטיפול בפסולת.

אלכס קושניר: חבר הכנסת גפני הביע דאגה עמוקה מהיעדרותך מהוועדה.

ינון אזולאי: נשארו לכם 2.5 מיליארד.

קרן יצחקי פרוכטמן: ה-2.5 מיליארד האלה כבר מוקצים בתכנית האסטרטגית ליעד 2030 להקמת מיתקנים לטיפול בפסולת.

ינון אזולאי: עד עכשיו זה גם היה טיפול בפסולת.

קרן יצחקי פרוכטמן: בין השאר כן.

קרן יצחקי פרוכטמן: אנחנו מתקצבים גם נושאים של חינוך, גם נושאים של טיפול באסבסט.

ינון אזולאי: אבל הכול הולך לרשויות.

קרן יצחקי פרוכטמן: בעיקר לרשויות.

קרן יצחקי פרוכטמן: כן.

קרן יצחקי פרוכטמן: בסופו של דבר כן.

קרן יצחקי פרוכטמן: אם זה מגיע ישירות ואם זה מגיע בעקיפין, זה מיועד לרשויות.

ינון אזולאי: זה הולך גם לזיהום הים?

קרן יצחקי פרוכטמן: לא.

קרן יצחקי פרוכטמן: קרן לשמירת זיהום ים היא קרן נפרדת וההכנסות שלה הן הכנסות שמגיעות מהיטלים, מעיצומים, מכל מה שקשור בעניינים של זיהום ים.

ינון אזולאי: בחודש פברואר ראינו את כל עם ישראל, אלפים מתנדבים בחופים כשהיה המקרה עם הזפת.

ינון אזולאי: איפה היה אז הכסף של המשרד להגנת הסביבה?

ינון אזולאי: למה היו צריכים כל כך הרבה מתנדבים?

ינון אזולאי: מתנדבים תמיד היא טובה, רוח התנדבות היא תמיד טובה, אבל יש איזושהי הרגשה.

ינון אזולאי: בקרן הזאת יש כסף, זה לא כסף שצריך להביא אותו מאיזשהו מקום אלא הוא נמצא, ואנחנו צריכים למצוא את המתנדבים.

ינון אזולאי: בסדר, אחר כך תתני מענק למתנדבים או לא יודע מה, תני להם איזו תעודה, אבל זה לא צריך לבוא מהתנדבות.

ינון אזולאי: עם כל הכבוד, זה קודם כל היה צריך לבוא מאצלכם.

קרן יצחקי פרוכטמן: יש כסף בקרן והוא מימן חלק מהעבודות החירום אבל בסופו של דבר בטיפול המיידי עצמו היה צריך אנשים שיעבדו.

ינון אזולאי: אתם השקעתם באותו זמן?

קרן יצחקי פרוכטמן: בוודאי.

ינון אזולאי: כמה כסף הושקע בנושא זיהום הים?

קרן יצחקי פרוכטמן: תכף אני אכנס ואני אגיד לך בדיוק כמה הקרן אישרה לטפל בחירום.

קרן יצחקי פרוכטמן: בסופו של דבר גם כשהקצינו את הכסף, להקים תשתית או לבוא ולטפל בזה בפועל צריך אנשים שיבואו לעשות את זה וזה היה דבר מיידי.

קרן יצחקי פרוכטמן: זאת אומרת, לא היה עכשיו זמן לצאת למכרזים.

קרן יצחקי פרוכטמן: צריך בפועל אנשים שיבואו לנקות את החופים מכל מה שהגיע מהים.

קרן יצחקי פרוכטמן: כמובן הקרן מימנה את הפעולות האלה.

ינון אזולאי: הכנסות הקרן זיהום ים מאניות?

קרן יצחקי פרוכטמן: ומהיטלים של הטלת מים מאניות, עיצומים, קנסות, היטלי הזרמה.

ינון אזולאי: כלומר, גם הקנסות הולכים לקרן.

קרן יצחקי פרוכטמן: כן.

קרן יצחקי פרוכטמן: מה שמגיע מהספינות ומהזרמות לים, זה מגיע לקרן.

ינון אזולאי: יש דבר כזה שבאה אנייה מחוץ לארץ והיא לא משלמת?

ינון אזולאי: יש לכם אמצעי אכיפה על זה?

קרן יצחקי פרוכטמן: יש.

קרן יצחקי פרוכטמן: הוגשו כל הזמן עיצומים.

קרן יצחקי פרוכטמן: אם הם לא משלמים את זה באמצעות ההיטלים עצמם, הם ישלמו את זה בדרך של עיצום.

ינון אזולאי: תכנית 2. 26-12-01.

ינון אזולאי: הבאתם רשימה של שיקום המצוק.

ינון אזולאי: כל אלה חברות בייצוע שלכם.

ינון אזולאי: זרוע ביצועית?

קרן יצחקי פרוכטמן: שיקום המצוק החופי?

קרן יצחקי פרוכטמן: כן.

קרן יצחקי פרוכטמן: זו חברה שמטפלת בזה.

ינון אזולאי: היו לכם לאחרונה איזה שהן תביעות נזיקין מהזרוע הביצועית האת?

קרן יצחקי פרוכטמן: לא שאני מכירה.

ינון אזולאי: כלומר, בדרך כלל אין סכנה בזרוע ביצועית לתביעות נזיקין ודברים כאלה.

ינון אזולאי: זה לא משהו שהוא מצוי.

קרן יצחקי פרוכטמן: אני לא מכירה.

קרן יצחקי פרוכטמן: יתכן ויש אבל אני לא מכירה.

קרן יצחקי פרוכטמן: לא נראה לי.

ינון אזולאי: אני אגיד לך למה אני שואל.

ינון אזולאי: אתמול היה כאן המשרד להגנת הסביבה לגבי פארק אריאל שרון ושאלנו אותם.

ינון אזולאי: אגב למה זה לא זרוע ביצוע?

ינון אזולאי: אתם הולכים להפוך את זה לזרוע ביצועית?

קרן יצחקי פרוכטמן: אני לא מכירה את זה לעומק.

אלכס קושניר: אתה ראית שקיבלנו תשובה.

ינון אזולאי: לא, לא ראיתי.

טמיר כהן: הפצנו לכם אותה.

ינון אזולאי: אני מתנצל על שאני עובר על החומר.

ינון אזולאי: אם את יכולה לשלוח לוועדה נתון לגבי הזרוע הביצועית שלכם, החברות שהן זרוע ביצועית, אם היו תביעות נזיקין בעשור האחרון מכל חברה, ואם היו – כמה היו.

אלכס קושניר: הבעיה לא הייתה לגבי תביעת נזיקין.

ינון אזולאי: בטח.

ינון אזולאי: זה חלק מהבעיות שציינו.

ינון אזולאי: תבדוק.

ינון אזולאי: בכל מקרה, אני כן רוצה את התשובה הזאת.

ינון אזולאי: זה מאוד חשוב לי.

ינון אזולאי: תכנית 26-14-01.

ינון אזולאי: נראה לי שמדובר על מפרץ חיפה ונתניה.

ינון אזולאי: נכון?

קרן יצחקי פרוכטמן: כן.

אלכס קושניר: שם מדובר על הרכב החשמלי.

אלכס קושניר: זה בעצם רכב שיתופי.

קרן יצחקי פרוכטמן: נכון.

ינון אזולאי: הרכב השיתופי הזה, למה קבעתם דווקא שם?

קרן יצחקי פרוכטמן: לא קבענו דווקא שם.

קרן יצחקי פרוכטמן: זה היה קול קורא שפרסמנו.

ינון אזולאי: פרסמתם לעיריות?

קרן יצחקי פרוכטמן: כן והן היחידות שענו ועמדו בתנאים.

ינון אזולאי: כמה רכבים כאלה יש?

ינון אזולאי: 1,000?

קרן יצחקי פרוכטמן: 170.

ינון אזולאי: הם מכניסים כסף.

ינון אזולאי: זה דבר רווחי?

ינון אזולאי: אני שואל כי יכול להיות שזה רק בשביל פיילוט ולעודד את השימוש ברכב החשמלי.

קרן יצחקי פרוכטמן: בעיקרון זה לעודד.

ינון אזולאי: אתם הולכים להרחיב את הפעילות הזאת ב-2022?

קרן יצחקי פרוכטמן: בינתיים לא.

ינון אזולאי: למה?

קרן יצחקי פרוכטמן: אני לא מכירה את המודל הכלכלי שלהם.

ינון אזולאי: למה לא הולכים להרחיב את זה?

ינון אזולאי: אנחנו הכי יודעים שיש את הרכב השיתופי, לא זוכר את השם שלו, אבל בכל מקום יש את הרכב השיתופי שלו, ואנחנו רואים שאלה לא רכבים חשמליים.

ינון אזולאי: אבל אם זה רכב חשמלי, זאת באמת האג'נדה של השרה, כל איכות הסביבה והרכב החשמלי, למה לא להרחיב פרויקט כזה חשוב?

קרן יצחקי פרוכטמן: בתכניות לשנת 2022, יש לנו תכניות אחרות של תחבורה - אוטובוסים חשמליים שהתחילו כבר בעבר, יש הגעה ירוקה לעבודה ונושאים אחרים.

ינון אזולאי: הגעה ירוקה לעבודה, זה לא תמיד נשמע טוב.

ינון אזולאי: כל אחד עם הירוק שלו.

רם שפע: למה זה לא נשמע טוב?

ינון אזולאי: כי הגעת וידענו איך לגעת בך.

משה גפני: רציתי לשאול בנושא הרחבה לעניין התקשרויות לעניין המחשוב.

משה גפני: אחד הדברים הוא דיגומי ארובות.

קרן יצחקי פרוכטמן: דוגמי ארובות.

קרן יצחקי פרוכטמן: כן.

משה גפני: אני רוצה לדעת האם אתם יודעיטם, בעקבות דיגומי הארובות, האם יש יותר פגיעה באיכות הסביבה בשנים האחרונות לעומת מה שהיה קודם או פחות.

משה גפני: את יודעת להגיד מה התהליך הזה מבחינת הארובות, במיוחד שזה נושא בעניינו פונים אלינו.

יגאל גוטשל: היא גורם תקציבי ולא גורם מקצועי.

ינון אזולאי: היא יודעת.

ינון אזולאי: אתם חושבים שרק האוצר יודע לענות על הכול.

קרן יצחקי פרוכטמן: אני אענה לעניין המחשובי ואומר שכל הנתונים נאספים למערכת ממוחשבת ויש מודלים שמתכללים את מדד איכות האוויר באותו אזור.

משה גפני: אחד הדברים שאתם אומרים בפנייה עכשיו, לגבי מערכת המחשוב ומה שאת אומרת עכשיו, זה דיגומי ארובות.

משה גפני: היות ואני מכיר את העניין הזה, אני מכיר משנים עברו, אני יודע שהיו תלונות גם במפרץ חיפה וגם במקומות אחרים ואני רוצה לדעת מה קרה בשנים האחרונות, האם הזיהום ירד או הזיהום עלה או נשאר אותו הדבר.

משה גפני: דיגומי הארובות, יש לזה מטרה והמטרה היא למדוד את הזיהום שהארובות האלה גורמות לו באזור בו הן קיימות.

משה גפני: אני שואל מה את יודעת או מה המשרד יודע לגבי העניין הזה ומה קרה בשנים האחרונות.

קרן יצחקי פרוכטמן: אני לא יודעת להגיד לך כמה ללכת אחורה.

משה גפני: כמה שאת רוצה.

משה גפני: יש תהליך ואני רוצה לדעת.

קרן יצחקי פרוכטמן: יש מדדים שאנחנו יודעים להגיד ברגע שהם עוברים את התקן שמותר להם.

משה גפני: אבל אתם יודעים כי ברגע שיש דיגומי ארובות, אתם יודעים כמה זה מזהם וכמה לא מזהם.

קרן יצחקי פרוכטמן: הגורמים המקצועיים יודעים להגיד.

קרן יצחקי פרוכטמן: שאני אגיד לך אם כן או לא, אני לא יודעת.

קרן יצחקי פרוכטמן: אני לא מתמצאת.

משה גפני: אבל אני רוצה לדעת.

אלכס קושניר: אני מבקש לקבל על זה תשובה בכתב מהמשרד.

אלכס קושניר: תשובה לשאלת חבר הכנסת גפני.

משה גפני: מה קרה בחמש השנים האחרונות.

משה גפני: יש עלייה, יש ירידה או נשאר אותו הדבר?

משה גפני: מאוד חשוב לדעת.

משה גפני: זה דבר שמשנה דברים רבים.

אלכס קושניר: אני רוצה לעבור להצבעה.

אלכס קושניר: אתם רוצים התייעצות סיעתית?

ינון אזולאי: כן.

אלכס קושניר: התייעצות סיעתית.

אלכס קושניר: חוזרים בשעה 12:33.

אלכס קושניר: אני מחדש את הישיבה.

אלכס קושניר: אנחנו מצביעים על פנייה מספר 87 ו-88, המשרד להגנת הסביבה.

אלכס קושניר: מי בעד? מי נגד?

אלכס קושניר: מי נמנע?

אלכס קושניר: אושרה

אלכס קושניר: הפנייה אושרה.

ינון אזולאי: רוויזיה.

אלכס קושניר: יש רוויזיה.

אלכס קושניר: פנייה מספר 103 ו-104, רשויות הפיקוח.

עשהאל צור: אגף התקציבים.

עשהאל צור: סעיף 54.

עשהאל צור: הפנייה התקציבית מבקשת לבצע את השינויים הבאים בסעיף הרשויות בהתאם לפירוט הבא:

עשהאל צור: תכנית מספר 54-31-02 – תקצוב של 4,310,000 שקלים עבור פיתוח רשות הגז הטבעי.

עשהאל צור: מדובר בתקצוב הרשאות בהתאם למימוש הכספים בפועל.

עשהאל צור: תכנית מספר 54-36-01 – רשות שוק ההון, תוספת של אחד מיליון שקלים בהוצאה מותנית בהכנסה בהתאם לביצוע הכנסות שהנו גבוה מהתחזית בעת בניית התקציב.

ינון אזולאי: אתה מדבר כאן גם על כוח אדם.

ינון אזולאי: נכון?

עשהאל צור: כן.

ינון אזולאי: אתה מעביר חצי בן אדם.

ינון אזולאי: מה אתה לוקח משם?

ינון אזולאי: ממי אתה מוריד את זה?

עשהאל צור: זה עובר למשרד האנרגיה, לרשות הגז.

עשהאל צור: חצי תקן כוח אדם לצורך ייעוץ משפטי.

עשהאל צור: לצורך הגדלת המערך המשפטי ברשות הגז.

ינון אזולאי: אפרופו ייעוץ משפטי.

ינון אזולאי: אמרת שיש ב-זום את הייעוץ המשפטי של משרד האוצר.

אלכס קושניר: כן.

אלכס קושניר: נמצא ב-זום היועץ המשפטי של משרד האוצר?

יואב הכט: זאת מירב ליבנה.

יואב הכט: כתבתי לה וגם העברתי את הילקוט לרכז הוועדה.

יואב הכט: מדובר בהאצלת סמכויות שניתנה במסגרת ילקוט 60-68 ב-20 במארס 2010 על ידי שר האוצר דאז יובל שטייניץ.

ינון אזולאי: לא צריך כל פעם האצלת סמכות של שר האוצר?

אלכס קושניר: בואו נשמע את היועצת המשפטית.

אלכס קושניר: עד שהיא תתחבר, תמשיך.

עשהאל צור: ב-זום נמצא התקציבן והוא יוכל לענות בנוגע לחצי תקן כוח אדם.

הלאל חלאילה: זה חצי תקן שמועבר למשרד היועץ המשפטי.

עשהאל צור: אם זה רשות להתחדשות עירונית, אני אענה.

עשהאל צור: טת המדבר על 54-31-01?

ינון אזולאי: כן.

עשהאל צור: הוא יענה.

עשהאל צור: גם על 02 הוא יענה, אם יש לך שאלות.

ינון אזולאי: תפעול ופעולות של רשות הגז הטבעי.

ינון אזולאי: ברשות החשמל, אתה נותן שם תקציב של 4 מיליון, שכר ופעולות רשות החשמל עבור פיתוח רשות הגז הטבעי.

ינון אזולאי: תסביר לי מה אנחנו עושים שם.

ינון אזולאי: למה אתה מעביר שם.

ינון אזולאי: רשות החשמל הוא לא מקום שחסר לו כסף.

ינון אזולאי: מה אתם הולכים לעשות עם התכנית הזאת?

ינון אזולאי: תן לי הסבר במילה רק כדי להבין אותה.

הלאל חלאילה: זה בהתאם לביצוע בתכנית השכר.

הלאל חלאילה: כל התקנים ושיא כוח אדם ושעות נוספות, יש תת ביצוע בתכנית השכר של רשות החשמל ואז מעבירים משם.

ינון אזולאי: בשנה הבאה שוב נראה את זה?

הלאל חלאילה: לא.

הלאל חלאילה: השנה, בעיקרון, בגלל שהיה תקציב המשכי.

ינון אזולאי: בתקציב המשכי בדרך כלל יש פחות כי זה אחד חלקי 12.

הלאל חלאילה: שוב, זה תלוי במצב וגם בקורונה.

הלאל חלאילה: אם נגיע לסגרים, לא יהיו שעות נוספות.

מירב ליבנה: צוהריים טובים.

מירב ליבנה: הבנתי שהייתה שאלה לגבי אצילת סמכויות של שר האוצר לסגן הממונה.

מירב ליבנה: השינויים בתקציב נעשים לפי סעיף 11 לחוק יסודות התקציב כאר סעיף 50(ד) מאפשר לשר האוצר, שהוא מוסמך לפי סעיף 11, להאציל את הסמכויות שלו.

מירב ליבנה: הייתה האצלת סמכויות שפורסמה ברשומות במסגרת ילקוט הפרסומים לממונה על התקציבים במשרד האוצר לסגניו.

ינון אזולאי: מחלתי הייתה האצלת הסמכויות?

מירב ליבנה: אני רואה שההאצלה האחרונה הייתה ב-7 במארס 2010.

מירב ליבנה: יכול להיות שהיו עוד לפני כן האצלות נוספות.

ינון אזולאי: השאלה אם זה מספיק או שכל שר צריך להאציל סמכויות מחדש.

מירב ליבנה: לא.

מירב ליבנה: ההאצלה נשמרת בין שרים.

מירב ליבנה: זאת האצלה כשר אוצר.

ינון אזולאי: אם הייתה האצלה לפני 2010, למה אנחנו צריכים גם ב-2010?

ינון אזולאי: כנראה שהיה צריך כל שנה.

מירב ליבנה: יכול להיות שהיה סימון נוסף, סעיף קטן שנוסף או משהו בסגנון הזה.

מירב ליבנה: אני לא יודעת מה בדיוק השינוי, אבל כרגע ההאצלה היא בתוקף.

ינון אזולאי: למי ההאצלה.

מירב ליבנה: לממונה על התקציבים במשרד האוצר ולסגניו.

ינון אזולאי: שיר, אני מבקש שתבדקי גם אצלנו, אם לא צריך כל שר חדש לתת את ההאצלה.

ינון אזולאי: לתכנית מספר 4, רשות להתחדשות עירונית.

ינון אזולאי: 43-35-01.

ינון אזולאי: זה מה שידוע כתמ"א 38 ופינוי-בינוי?

עשהאל צור: הרשות להתחדשות עירונית מתעסקת גם בתמ"א 38 ופינוי-בינוי.

עשהאל צור: מדובר כאן ב-10.9 מיליון בהרשאה להתחייב.

עשהאל צור: מובן שהכספים יצאו בשנים הבאות.

עשהאל צור: הערכה היא סדר גודל של שנתיים-שלוש.

עשהאל צור: מדובר על תכנון של שלוש תחנות מטרו ולכן ניתנת עכשיו הרשאה.

עשהאל צור: הרשות להתחדשות עירונית היא הגורם המתכנן שלהם.

ינון אזולאי: מדובר על המטרו שהיא בחולון, בראשון לציון וברחובות.

ינון אזולאי: כמה כסף בכל עיר?

עשהאל צור: סדר גודל של 3.5 מיליון שקלים לתחנת מטרו.

עשהאל צור: זאת עלות התכנון לתחנה.

ינון אזולאי: ברחובות התחילו את התכנון?

עשהאל צור: טרם.

עשהאל צור: עוד לא עבר כסף.

ינון אזולאי: בחולון?

עשהאל צור: לא.

עשהאל צור: אני אסביר.

עשהאל צור: באף אחת מהתחנות לא התחילו תכנון.

עשהאל צור: הם מחכים לקבלת ההרשאות.

עשהאל צור: ברגע שיתקבלו ההרשאות, הם יוכלו לתכנן.

עשהאל צור: המזומן בגין ההרשאות יינתן בהתאם להתקדמות התכנון.

ינון אזולאי: על מה יש בג"ץ לעיריית חולון בקשר לתוואי של המטרו בפארק החולות?

עשהאל צור: אני לא מכיר.

עשהאל צור: אני חושב שבחולון יש יותר מתחנה אחת.

עשהאל צור: אני לא בקי.

ינון אזולאי: אני מדבר אתך על המטרו, שם זה עלול לפגוע באתרי טבע.

ינון אזולאי: זה על התוואי שלו.

ינון אזולאי: יש שם בתי קברות יהודיים, גם ה-וואקפ עתר שם.

ינון אזולאי: כלומר, אנחנו יודעים שזאת עתיר התלויה ועומדת בבג"ץ ועכשיו אתה הולך להעביר כסף על דבר שהוא עדיין בבג"ץ ואתה לא יודע אם הוא בכלל יהיה.

ינון אזולאי: אם כן, למה להעביר עכשיו כסף?

עשהאל צור: קודם כל, אני לא יודע, יש כמה תחנות.

עשהאל צור: אני לא יודע אם מדובר על התחנה הספציפית.

עשהאל צור: אני יכול לבדוק ולהחזיר תשובה לוועדה.

ינון אזולאי: אין בעיה שתחזיר תשובה לוועדה אבל כשאתה רוצה להעביר כסף – והמטרו הוא דבר מבורך – אתה לא יכול להעביר כסף על משהו שלא אמור להיות.

אלכס קושניר: אתה לא יודע אם זה לא אמור להיות.

אלכס קושניר: זה שיש עתירה, לא אומר שהעתירה תתקבל.

ינון אזולאי: לא מזמן הוגשה העתירה.

אלכס קושניר: אגב, אני לא יודע.

ינון אזולאי: אנחנו יודעים שעתירות לפעמים נתקעות.

ינון אזולאי: ראינו את זה במקרה של כביש 6.

ינון אזולאי: לפעמים זה יכול להיתקע גם שנים.

רם שפע: לא יפסיקו פעולה.

ינון אזולאי: זה כרגע בבג"ץ.

ינון אזולאי: כנראה שיש שלהם צו ביניים.

עשהאל צור: בכל מקרה אני אחזיר תשובה בנוגע לתחנה הספציפית כנגדה הוגשה העתירה.

ינון אזולאי: בתכנית האחרונה, רשות שוק ההון.

ינון אזולאי: מה הם רוצים שם?

עשהאל צור: אביגיל תענה ב-זום.

עשהאל צור: אני רק אומר שמדובר בהוצאה מותנית בהכנסה.

עשהאל צור: היו ביצועים גבוהים יותר ממה שציפו בהכנסות ולכן מבקשים להגדיל במיליון שקלים את האפשרות הזאת.

עשהאל צור: אביגיל שנמצאת ב-זום תוכל להרחיב.

ינון אזולאי: כן.

ינון אזולאי: חשוב לי.

ינון אזולאי: שוק ההון הוא דבר מאוד חשוב.

אביגיל ונקרט: שלום.

אביגיל ונקרט: אגף התקציבים.

אביגיל ונקרט: כפי שעשהאל ציין, ההכנסות של רשות שוק ההון מאגרות שמשלמים סוכני ביטוח עבור הרישיון שהם מקבלים היו השנה מעט יותר גבוהות מאשר התחזית שהייתה עת בנינו את התקציב ואישרנו אותו בכנסת.

אביגיל ונקרט: לכן אנחנו מבקשים להגדיל את ההכנסה ואת ההוצאה המותנית בהכנסה במיליון שקלים.

ינון אזולאי: ההוצאה המותנית בהכנסה, במה?

ינון אזולאי: על מה הפירוט?

ינון אזולאי: זה עבור שכר?

ינון אזולאי: עבור מה אתם רוצים את זה?

אביגיל ונקרט: עבור פעילות התפעול השוטף של רשות שוק ההון.

ינון אזולאי: המחשוב שלהם, השכר שלהם?

אביגיל ונקרט: עבור התפעול.

אביגיל ונקרט: לא עבור השכר.

אביגיל ונקרט: ההכנסה לא משמשת לתשלום עבור שכר.

ינון אזולאי: התייעצות.

אלכס קושניר: מצביעים בשעה 12:49.

אלכס קושניר: אני מחדש את הישיבה.

אלכס קושניר: אנחנו מצביעים על פניות מספר 103 ו-104, רשויות פיקוח.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: אושר

אלכס קושניר: הפנייה אושרה.

ינון אזולאי: רוויזיה.

אלכס קושניר: יש רוויזיה.

אלכס קושניר: פנייה מספר 159, הוצאות פיתוח אחרות.

טל שחם: אגף התקציבים.

טל שחם: הפנייה נועדה לתקצוב סך של 6,281,000 שקלים בהוצאה מותנית בהכנסה לרשות התקשוב הממשלתית במשרדי הממשלה.

טל שחם: זאת לצורך תחזוקה שוטפת של מערכות ה-ET במשרדי הממשלה השונים.

טל שחם: הפנייה לפי תכניות: תכנית 83-03-01 – דיגיטל דסייבר.

טל שחם: כמו שאמרתי, 6.281,000 שקלים בהוצאה מותנית.

טל שחם: תכנית 83-03-05 – יהדות התפוצות.

טל שחם: תוספת של 5 מיליון שקלים בהרשאה להתחייב עבור פרויקט מסע וזה לצורך הפעלת התכנית בשנת 2022.

טל שחם: לפנייה אין קשר למערכת הבריאות.

אופיר כץ: מדובר בפיתוח הדיגיטל במשרדים הממשלתיים.

טל שחם: ותחזוקה.

טל שחם: כן.

טל שחם: בכלל משרדי הממשלה.

ינון אזולאי: מאיפה זה מגיע?

טל שחם: הוצאה מותנית לא צריכה להגיע ממשרד ספציפי.

ינון אזולאי: הוצאה מותנית בהכנסה, זאת הכנסה.

טל שחם: הכנסה מגופים ציבוריים שמשתמשים במערכות רשות התקשוב.

טל שחם: לדוגמה, רשות הטבע והגנים – אני גם הרפרנט שלהם ולכן אני מכיר – משתמשת במערכת התשלומים הממשלתית.

טל שחם: זאת הדרך של גופים ציבוריים גבות כסף מאזרחים לדוגמה עבור הכניסה לאתרים.

אופיר כץ: וזה מכניס לנו שישה מיליון שקלים?

טל שחם: יש המון גופים ציבוריים כאלה.

אופיר כץ: כמו מה?

טל שחם: אוניברסיטאות, קופות חולים, כלל הגופים הציבוריים.

אופיר כץ: לקופות החולים אין מערכות משלהן?

טל שחם: חלק מהתשלומים הם לא למערכות תשלום אלא לדוגמה זה נקרא שדרת המידע הממשלתית.

טל שחם: ז העברת מידע בין גופים שונים.

אופיר כץ: אנחנו מעבירים מידע.

טל שחם: כמובן.

אופיר כץ: באמת?

אופיר כץ: והאזרחים מסכימים לזה שמעבירים מידע שלהם?

טל שחם: לפי כל חוקי הגנת הפרטיות, כן.

אופיר כץ: כמו מה?

טל שחם: אפשר אולי להעלות את הנציג של רשות התקשוב שייתן דוגמאות יותר קונקרטיות.

דור הורוביץ: רשות התקשוב הממשלתית.

דור הורוביץ: מה השאלה?

אופיר כץ: העברות מידע, איזה סוג של העברות מידע מתבצעות?

אופיר כץ: אותם גופים ששוכרים את השירותים, מעבירים ביניהם מידע כי הם מחוברים?

דור הורוביץ: לא.

דור הורוביץ: אזרח פונה למשרד ממשלתי ובמקום שנשאל אותו מי הוא ומה הוא, לקבל את המידע שכבר קיים במשרד המשפטים לדוגמה ברשות האוכלוסין כמו כתובת, תעודת זהות וכדומה.

אופיר כץ: אבל גופים שמשתמשים בטכנולוגיה הזאת.

דור הורוביץ: לא.

דור הורוביץ: אין כרגע גופים חוץ ממשלתיים שמשתמשים.

אופיר כץ: עכשיו אמרו לנו שיש גופים.

דור הורוביץ: ההכנסה המותנית היא שירותי ה-ET שממשלת ישראל נותנת לגופים האלה, לדוגמה אירוח אתרים, לדוגמה חיבורי תשתיות אינטרנט לממשלת ישראל וכדומה.

דור הורוביץ: לא מדובר בתשתית שדרות המידע כרגע.

אופיר כץ: זאת אומרת, אין העברת מידע בין הגופים שמשתמשים בזה.

דור הורוביץ: לא.

ינון אזולאי: מבחינת מערך הסייבר בתכנית 83-03-01, איך אתם נערכים?

ינון אזולאי: הרי הייתה מתקפת סייבר בבית חולים הלל יפה ולאחר מכן הייתה בעוד כמה בתי חולים, לא באותה רמה.

ינון אזולאי: איך ההיערכות?

ינון אזולאי: מבחינה תקציבית אנחנו ערוכים?

ינון אזולאי: אנחנו יודעים לתת מענה?

ינון אזולאי: גם מבחינה תקציבית וגם מבחינת מערך הסייבר.

טל שחם: בפנייה הזאת אין תקציב למערך הסייבר ואני לא הרפרנט שלהם.

ינון אזולאי: אבל זאת התכנית שלכם.

טל שחם: נכון.

טל שחם: שוב, התקציב שבפנייה הוא לא עבור מערך הסייבר.

ינון אזולאי: אתה רוצה שנתייחס דווקא למה שכתוב בפנייה.

ינון אזולאי: אני אעזור לך.

ינון אזולאי: אין בעיה.

ינון אזולאי: בתכנית 83-03-05 מדובר על פרויקט מסע, סך של 5 מיליון שקלים.

ינון אזולאי: יש דוח של מבקר המדינה.

ינון אזולאי: אגב, ראיתי את זה באתר שקוף שלפיו כמה שנים יש כמיליארד שקלים ואף יותר לפרויקט מסע כאשר לאורך כל השנים, משנת 2006, הממשלה והסוכנות היהודית הוציאו כמיליארד שקלים כדי להביא 120 אלף יהודים עד סוף שנת 2020, אם אני לא טועה.

ינון אזולאי: הבעיה היא - גם מבקר המדינה נתן דעתו עליה – שלפרויקט הזה אין יעדים, אי אפשר למדוד אותו אם השיג את המטרה או לא השיג אותה.

ינון אזולאי: עכשיו אנחנו באים ומעבירים עוד ועוד כסף.

ינון אזולאי: יש שם את העבודה עם חברה אמריקאית.

ינון אזולאי: על מה אנחנו מעבירים כסף?

ינון אזולאי: אנחנו יודעים כמה בוצע?

ינון אזולאי: איך בוצע?

ינון אזולאי: יעדים שהיו?

ינון אזולאי: כמה הביאו לארץ?

ינון אזולאי: אין לנו את הסרגל הנכון למדוד את היעדים האלה, האם הושגו או לא הושגו.

ינון אזולאי: מה יש לכם לומר על זה?

ינון אזולאי: אנחנו הולכים להעביר להם עוד כסף.

ינון אזולאי: אם יש כאן מישהו מפרויקט מסע, אני אשמח לשמוע אותו.

טל שחם: יש את התקציבן במשרד ראש הממשלה.

משה גפני: אני רוצה להוסיף לשאלה הזאת.

משה גפני: בימים קודמים הבאתם הפחתה בפרויקט מסע ותגלית.

טל שחם: על זה אני ארצה לענות.

משה גפני: אתה צריך לענות על הכול, לא רק על זה.

משה גפני: בפניות הקודמות שהבאתם ממשרד ראש הממשלה הפחתתם תקציב מתגלית וממסע והסברתם שהיות ואנחנו בתקופת הקורונה אנשים לא באים ואם באים, הרי שהמספר פחות מכפי שהיו מגיעים למסע.

משה גפני: עכשיו אתם מביאים הגדלה של 5 מיליון שקלים.

טל שחם: ההפחתה הייתה בתקציב מזומן עבור שנת 2021, באמת בגלל הירידה בפעילות בתקופת הקורונה.

טל שחם: ההרשאה שניתנת, התקציב עכשיו הוא הרשאתי והוא מזומן והוא עבור הפעילות בשנה הבאה.

משה גפני: מסע ימשיך לפעול בשנה הבאה כמו קודם ולא יתחשב בקורונה?

טל שחם: נקווה שיפעל באותה עוצמה.

משה גפני: מה זה נקווה?

משה גפני: אתה מדבר כאן על הרשאה להתחייב, על דבר הוא חצי מזומן.

אלכס קושניר: לא.

אלכס קושניר: הוא לא חצי מזומן.

אלכס קושניר: הרשאה להתחייב זה לא חצי מזומן.

משה גפני: הרשאה להתחייב.

אלכס קושניר: זה לא חצי מזומן.

משה גפני: הוא שלושת-רבעי מזומן?

אלכס קושניר: לא.

אלכס קושניר: הוא בכלל לא מזומן.

משה גפני: בסדר, אבל זה הפירוש שוועדת הכספים מאשרת את זה.

משה גפני: יש איזה צפי?

משה גפני: יודעים?

משה גפני: הרי לפני שבוע הפחתנו כאן כסף.

אלכס קושניר: נכון.

אלכס קושניר: הפחתנו כסף במזומן ל-2021 ועכשיו אנחנו מגדילים את הכסף להרשאה להתחייב לשנה הבאה.

משה גפני: זה מה שהוא אומר.

ינון אזולאי: יש תשובה בשבילי?

טל שחם: כן.

דרורית שטיינמץ: שלום.

דרורית שטיינמץ: אני מנהלת אגף תקציבים ופרויקטים במשרד ראש הממשלה.

דרורית שטיינמץ: לשאלות שנשאלו לגבי פרויקט מסע.

דרורית שטיינמץ: פרויקט מסע הוא פרויקט שפועל מזה שנים רבות במשרד ראש הממשלה.

דרורית שטיינמץ: במסגרת הפרויקט אנחנו מביאים בני נוער, יותר נכון צעירים, מהתפוצות לתכניות שונות ומגוונות שמתקיימות במסגרת הפרויקט.

דרורית שטיינמץ: בשונה מפרויקט תגלית, פרויקט מסע קיבל אישורים מיוחדים - בגלל שמדובר בתכניות ארוכות – לפעול גם בתקופת הקורונה במתכונת הרגילה והרחבה שלו.

דרורית שטיינמץ: יש לנו ועדת היגוי שמאשרת תכנית עבודה שנתית, אנחנו עובדים על פי צפי משתתפים ואנחנו יודעים לומר בצורה ברורה, ועוקבים אחרי היישום של זה, שאכן מגיעים משתתפים, משתתפים בפעילות, שאנחנו משיגים את המטרות שלנו, שאנחנו כן מצליחים להעלות את התודעה גם בקרב יהדות התפוצות לכל מה שקורה.

אלכס קושניר: אני אגלה לך עוד סוד אחד לגבי תכנית מסע.

אלכס קושניר: אחוזי ההישארות בארץ ותחילת תהליך עלייה של אותם חבר'ה שמגיעים לתכניות מסע, בעיקר תכניות מסע ארוכות, הוא אחוז מאוד מאוד גבוה.

דרורית שטיינמץ: לגמרי נכון.

ינון אזולאי: כמה זמן התכנית?

אלכס קושניר: יש קצרות שאלה כמה שבועות ויש ארוכות כאשר מדובר בחצי שנה ומעלה.

אלכס קושניר: תכניות מדהימות וחבר'ה שבאים לכאן ונשארים.

ינון אזולאי: אני אשאל את השאלה ששאלתי קודם.

ינון אזולאי: מבקר המדינה כתב – לא אני – שלפרויקט אין יעדים ואי אפשר למדוד אותם בהשגת המטרה.

ינון אזולאי: הוא דיבר גם על ועדת ההיגוי ואמר שהיא הסמכות העליונה ומשנת 2013 עד 2018, במקום להיפגש 24 פעמים, היא נפגשה רק 12 פעמים.

ינון אזולאי: הוא דיבר גם על המכרז ואמר שזה לא מכרז.

ינון אזולאי: בקיצור, חברה אמריקאית עם משכורות מנופחות.

דרורית שטיינמץ: אני רוצה לתקן אותך.

דרורית שטיינמץ: קודם כל, לא מדובר בחברה אמריקאית.

דרורית שטיינמץ: חברת מסע היא חברת בת של הסוכנות היהודית.

דרורית שטיינמץ: חברת מסע היא חברה שהוקמה לצורך ייעודי, לטובת הפרויקט הזה.

ינון אזולאי: זו חברה שנמצאת בבעלות הסוכנות היהודית.

דרורית שטיינמץ: אני מכירה היטב את ממצאי דוח ביקורת מבקר המדינה.

דרורית שטיינמץ: אנחנו מאז פעלנו ותיקנו את הליקויים.

דרורית שטיינמץ: אנחנו יודעים להגיד שאנחנו עובדים בהתאם לתכניות עבודה, בהתאם ליעדים שאנחנו מגדירים.

דרורית שטיינמץ: אם תרצה שנעשה לך הצגה של כל הפרויקט, אנחנו נשמח לבוא ולהציג אותו.

ינון אזולאי: תמיד בשמחה רבה.

ינון אזולאי: את אומרת שמבחינת

ינון אזולאי: כם הליקויים תוקנו.

דרורית שטיינמץ: נכון מאוד.

ינון אזולאי: גם מה שלא היה במכרז של הסגן.

ינון אזולאי: גם זה תוקן.

ינון אזולאי: יצאו מכרזים כדת וכדין ובדוח 2021 אנחנו נראה שמבקר המדינה מפרגן לכם.

דרורית שטיינמץ: אנחנו נראה שתיקנו את הליקויים ושהפרויקט הזה מדהים, יפה ומשיג את המטרה שלו.

אלכס קושניר: בנימה אופטימית זו יוצאים להתייעצות סיעתית.

ינון אזולאי: התייעצות.

אלכס קושניר: נחזור בשעה 13:06 להצבעה.

אלכס קושניר: אני מחדש את הישיבה.

אלכס קושניר: אנחנו מצביעים על פנייה מספר 159, הוצאות פיתוח אחרות.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: אושר

אלכס קושניר: הפנייה אושרה.

ינון אזולאי: רוויזיה.

אלכס קושניר: יש רוויזיה.

אלכס קושניר: אנחנו נתכנס בשעה 13:15 ונתחיל להצביע על הרוויזיות.

אלכס קושניר: נכון לעכשיו סיימנו עם הפניות ומה שלא הצלחנו לעשות היום, נעשה אותן מחר.

אלכס קושניר: אני מחדש את הישיבה.

משה גפני: אני מצטרף לרוויזיות של ינון אזולאי.

אלכס קושניר: בסדר.

אלכס קושניר: זכותך.

ינון אזולאי: הוא יכול לנמק.

אלכס קושניר: גם כך הוא יכול לנמק.

ינון אזולאי: היועצת המשפטית, ברגע שהצטרפו לרוויזיות, צריך לתת להם עוד חצי שעה, לא?

שיר שפר: אחרי ההצבעה מחכים חצי שעה.

ינון אזולאי: אם הוא חדש ברוויזיה, הוא לא צריך עוד חצי שעה?

שיר שפר: לא.

אלכס קושניר: אנחנו מתחילים.

אלכס קושניר: הרוויזיה הראשונה היא על פנייה מספר 19 עד 21, משרד ראש הממשלה.

אלכס קושניר: ינון אזולאי, בבקשה, נימוק.

ינון אזולאי: אני הגשתי את הרוויזיה כי אני טוען שמשרד ראש ממשלה לא אמור להיות קיים במתכונת העכשווית.

ינון אזולאי: יש שם כסף שרוצים להעביר אותו על פי החלטת ממשלה שמסתיימת ואנחנו עדיין לא רואים מה יהיה ולא קיבלנו תשובה האם ממשיכים או לא.

ינון אזולאי: לכן אין עניין למשרד ראש הממשלה להתקיים ולכן אני מבקש להצביע בעד הרוויזיה.

ינון אזולאי: הרב גפני, אתה גם רוצה לנמק?

אלכס קושניר: חבר הכנסת גפני, אתה רוצה לנמק?

משה גפני: לא.

ינון אזולאי: הוא סומך עלי.

אלכס קושניר: מי בעד קבלת הרוויזיה על פנייה מספר 19 עד 21?

אלכס קושניר: מי נגד?

אלכס קושניר: מי נמנע?

אלכס קושניר: הרוויזיה לא התקבלה

אלכס קושניר: הרוויזיה לא התקבלה.

אלכס קושניר: הפנייה אושרה.

אלכס קושניר: הרוויזיה הבאה היא על מספר 68 ו-69, שרד המדע, התרבות וספורט.

ינון אזולאי: בפנייה הזאת יש כסף של קורונה.

ינון אזולאי: גם את הפנייה הבאה ננמק ונסביר אבל לפי דעתי הכסף לא הגיע מספיק ליעדו ולא תוקצב למי שבאמת הוא אמור להגיע.

ינון אזולאי: אנחנו לא יודעים מה יהיה בגל החמישי, האם יהיה כסף או לא, ולכן, בגלל הנושא הזה של לשכות כאשר כרגע אין לנו כל אינדיקציה לגבי בעלי העסקים.

ינון אזולאי: אנחנו יודעים ששלחו את בעלי העסקים לעוד אירוע שמסתובב, לעוד קורונה, אבל בתכל'ס לבעלי העסקים אין כרגע פתרון.

ינון אזולאי: סגרו את השמיים ואין להם פתרון, אין שום כסף שהם יכולים לקבל מהמדינה בגין ההפסדים שלהם שמתרבים ובסוף יאמרו להם 40 אחוזים או 45 אחוזים.

ינון אזולאי: לכן אני חושב שאם מדובר כאן על כסף של קורונה, אין כל סיבה שלא ניתן מהכסף הזה שנשאב ממנו עבור אותם עצמאים שמפסידים כל יום וכל חודש כסף גם בלי לסגור להם את השמיים וגם בלי לסגור להם את החנויות.

משה גפני: אדוני היושב ראש, מדיניות הממשלה שכפי שהסבירו כאן היא לא לעזור לאנשים, בסופו של דבר היא מדיניות אכזרית ולא נכונה.

משה גפני: בפעם הקודמת שהעברנו כאן הרבה כסף כדי לסייע לבעלי העסקים השונים שנפגעו כתוצאה מהקורונה, המציאות הזאת בה עכשיו לוקחים גם את מה שחבר הכנסת ינון אמר ואומרים שאם למישהו יש לא 32 אחוזים אלא 38 אחוזים, הוא כבר לא מקבל.

משה גפני: זה לא בסדר וצריך לתקן את זה וצריך לתקן את כל המדיניות הזאת.

משה גפני: אנחנו נמצאים במגפה של הקורונה עם כל מה שנלווה אליה וצריך לסייע לאנשים שעסקיהם נופלים.

משה גפני: המציאות הזאת היא מציאות שאי אפשר לעמוד מהצד.

משה גפני: מדינה מתוקנת לא יכולה להשאיר את זה כך ולכן צריך לסייע לכל האנשים האלה.

אלכס קושניר: תודה רבה.

אלכס קושניר: מי בעד קבלת הרוויזיה על פניות מספר 68 ו-69?

אלכס קושניר: מי נגד?

אלכס קושניר: מי נמנע?

אלכס קושניר: הרוויזיה לא התקבלה

אלכס קושניר: הרוויזיה לא התקבלה.

אלכס קושניר: הפנייה אושרה.

אלכס קושניר: רוויזיה מספר 89, 93, משרד המדע, התרבות והספורט.

ינון אזולאי: נימקתי.

ינון אזולאי: אתה יכול לגשת להצבעה.

משה גפני: זה על הרפורמים.

משה גפני: אני לא יודע מה מספרם של הרפורמים בארץ, אני לא יודע על כמה אנשים מדובר.

אלכס קושניר: לפחות אתה מכיר בקיומם.

משה גפני: אני לא מכיר בקיומם.

משה גפני: אני לא מכיר בשום דבר.

משה גפני: עצוב לי העניין הזה שהממשלה הולכת ומסייעת להם לאחר שהיא כבר סייעה.

משה גפני: אתה העברת כאן בוועדה כסף קואליציוני של גלעד קריב לרבנים.

קריאה: זה לא.

קריאה: הם הסירו אחר כך את התקנה.

ינון אזולאי: הוא מדבר על התקציב שהעבירו, על הרב ספורט.

משה גפני: המציאות הזאת היא מציאות שמבחינתנו מדובר על קבוצה והקבוצה הזאת תוקעת סכין בגבה של תורת ישראל והופכת את הכול לפלסתר, ללעג, למציאות שבמדינות אמריקה ואירופה גורמים להתבוללות שהיא חס וחלילה מגיעה לממדים של שואה לעם היהודי ועוד הולכים ומסייעים להם.

משה גפני: אני חושב שזה דבר נורא ואני חושב שצריך להצביע בעד הרוויזיה ולהפיל את ההעברה הזאת שהיא העברה רעה מאוד ומסוכנת לעם היהודי.

אלכס קושניר: תודה רבה.

אלכס קושניר: אנחנו מצביעים על פנייה מספר 89, 93.

אלכס קושניר: מי בעד?

אלכס קושניר: מי נגד?

אלכס קושניר: מי נמנע.

אלכס קושניר: הרוויזיה לא התקבלה

אלכס קושניר: הרוויזיה לא התקבלה.

אלכס קושניר: הפנייה אושרה.

אלכס קושניר: על פנייה מספר 171, לא מצביעים כרגע.

אלכס קושניר: רוויזיה על פנייה מספר 102, של משרד התיירות.

משה גפני: אתה יכול להגיד לנו למה אתה לא מצביע על פנייה מספר 171?

אלכס קושניר: חסרה לי פה חברת כנסת שביקשה להשתתף ברוויזיה הזאת.

ינון אזולאי: איזו הגינות.

ינון אזולאי: כל הכבוד.

משה גפני: מה אתה איש עדין כזה.

אלכס קושניר: לא עדין.

אלכס קושניר: הוגן.

אלכס קושניר: אנחנו בפנייה מספר 102, פיתוח התיירות.

ינון אזולאי: עידית סילמן ביקשה ממך?

אלכס קושניר: כן.

ינון אזולאי: אגב, רק תגיד לה שזה הרוויזיה הזאת אלא זאת רוויזיה אחרת.

ינון אזולאי: זאת לא הרוויזיה הזאת אבל לא חשוב, בשביל הפרוטוקול, עידית סילמן ביקשה להצביע לא להצביע על הרוויזיה.

ינון אזולאי: רוויזיה על פנייה 102.

ינון אזולאי: תיירות.

ינון אזולאי: כדי לחסוך בזמן אני גם אנמק את הרוויזיה הבאה של התיירות.

ינון אזולאי: לגבי פנייה 102, הגשנו את הרוויזיה בגלל שלמורי הדרך אין פתרון.

ינון אזולאי: למרות מה ששמענו כאן, כרגע למורי דרך עשו טובה והורידו להם את 200 השקלים דמי חבר.

ינון אזולאי: מורי הדרך רעבים ללחם.

ינון אזולאי: הם הגיעו לפת לחם ואין מענה.

ינון אזולאי: התיירות הנכנסת, אין לה מענה.

ינון אזולאי: מה שמנסים לעשות, בארץ בנושא התיירות הנכנסת, בינתיים אנחנו יודעים שאין מענה והתיירות הנכנסת הולכת והיא יותר קשה.

ינון אזולאי: המדינות אדומות ולארץ לא באים ממדינות אחרות.

ינון אזולאי: אגב, גם סוגרים בפני ישראלים מקומות אחרים.

ינון אזולאי: אותם אנשים, אותם מורי דרך, שלחו אותם לעבוד ברט"ג אבל מי יודע איך הם יכולים ומה הם יכולים לקבל שם.

ינון אזולאי: באנו לכאן לזעוק את זעקת מורי הדרך ושל התיירות הנכנסת.

ינון אזולאי: לכן אני מבקש שמי שכל אחד שדואג כאן לאנשים האלה, שיצביע בעד הרוויזיה.

אלכס קושניר: אנחנו מצביעים על רוויזיה על פנייה מספר 102.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: הרוויזיה לא התקבלה

אלכס קושניר: הרוויזיה לא התקבלה.

אלכס קושניר: הפנייה אושרה.

אלכס קושניר: רוויזיה על פנייה מספר 177, משרד התיירות.

אלכס קושניר: אנחנו מצביעים על רוויזיה על פנייה מספר 102.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: הרוויזיה לא התקבלה

אלכס קושניר: הרוויזיה לא התקבלה.

אלכס קושניר: הפנייה אושרה.

אלכס קושניר: רוויזיה על פנייה מספר 40, משרד הביטחון.

ינון אזולאי: אנחנו לא מדברים.

ינון אזולאי: זה סיווג ביטחוני.

ינון אזולאי: לא נגיד את הדעה שלנו.

ינון אזולאי: צא להצבעה.

אלכס קושניר: אנחנו מצביעים על רוויזיה על פנייה 40, משרד הביטחון.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: הרוויזיה לא התקבלה

אלכס קושניר: הרוויזיה לא התקבלה.

אלכס קושניר: הפנייה אושרה.

אלכס קושניר: רוויזיה על פנייה מספר 87 ו-88, המשרד להגנת הסביבה.

ינון אזולאי: אמור להתקיים דיון בוועדת הפנים – בנושא אנג'ל והר נוף - על כך שמרעילים את תושבי הר נוף.

ינון אזולאי: אנחנו לא יודעים מה דעתו של המשרד להגנת הסביבה.

ינון אזולאי: בכל זאת אני מבקש לצאת להצבעה.

אלכס קושניר: סליחה.

אלכס קושניר: עוד לא עברה חצי שעה ולכן אני לא יכול להצביע על רוויזיה על פנייה מספר 87 ו-88.

אלכס קושניר: נוכל להצביע עליה רק בשעה 13:45.

אלכס קושניר: רוויזיה על פנייה 82-78, הוצאות חירום אזוריות.

ינון אזולאי: תצביע.

אלכס קושניר: אנחנו מצביעים על רוויזיה על פנייה מספר 82-78, הוצאות חירום אזוריות.

אלכס קושניר: מי בעד? מי נגד?

אלכס קושניר: מי נמנע?

אלכס קושניר: הרוויזיה לא התקבלה

אלכס קושניר: הרוויזיה לא התקבלה.

אלכס קושניר: הפנייה אושרה.

אלכס קושניר: רוויזיה על פנייה מספר 129, 160, משרד השיכון.

ינון אזולאי: על ששת התקנים.

ינון אזולאי: בסדר.

ינון אזולאי: קיבלנו תשובה.

ינון אזולאי: אתה יכול לצאת להצבעה.

אלכס קושניר: אנחנו מצביעים על רוויזיה על פנייה מספר 129, 160, משרד השיכון.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: הרוויזיה לא התקבלה

אלכס קושניר: הרוויזיה לא התקבלה.

אלכס קושניר: הפנייה אושרה.

אלכס קושניר: רוויזיה על פנייה מספר 171, משרד המדע, התרבות והספורט.

אלכס קושניר: עידית סילמן לא תגיע ואנחנו מצביעים.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: הרוויזיה לא התקבלה

אלכס קושניר: הרוויזיה לא התקבלה.

אלכס קושניר: הפנייה אושרה.

ינון אזולאי: סתם עבדנו עליה.

ינון אזולאי: זאת הייתה הרוויזיה הנכונה.

משה גפני: אמרת שאתה לא מצביע.

אופיר כץ: הוא קיבל פטור מההוגנות.

אלכס קושניר: עדכנתי.

אלכס קושניר: הייתי הוגן עד הסוף.

אלכס קושניר: נשארו לנו שתי רוויזיות עליהן אנחנו יכולים להצביע רק בשעה 13:42.

ינון אזולאי: אם תקבע 13:45, אנחנו נמשוך רוויזיה אחת.

אלכס קושניר: בסדר.

אלכס קושניר: 13:45 ואני לא מושך רוויזיה.

אלכס קושניר: אני מחדש את הישיבה.

אלכס קושניר: יש לנו שלוש רוויזיות להצביע עליהן.

אלכס קושניר: רוויזיה על פנייה מספר 87 עד 88 של המשרד להגנת הסביבה.

אלכס קושניר: ינון כבר נימק אותה אלא אם כן יש לך מה להוסיף.

ינון אזולאי: לא.

ינון אזולאי: נימקתי אותה.

ינון אזולאי: אני רוצה לומר משהו אחר.

ינון אזולאי: במהלך הדיון הקודם על הפניות, הבעתי תרעומת על כך שהחוק שלי לא עבר בוועדת שרים למרות ההסכם.

ינון אזולאי: אם כן, קודם כל, תודה רבה לך היושב ראש שפעלת כדי שהחוק יעבור בוועדת שרים.

ינון אזולאי: אמרתי שמשה ברקת - לאחר דין ודברים שהיה לו אתו אתמול - היום הוא כנראה שלח חוות דעת שהיא לא חיובית בעניין אבל נאמר לי על ידי היושב ראש שחוות הדעת שהוא שלח היא כן חיובית.

ינון אזולאי: אם אכן הדברים הם כמו שאומר היושב ראש, אני מתנצל גם בפני משה ברקת.

ינון אזולאי: אני אומר יותר מזה, שאדרבא, אנחנו נמשיך לעבוד בשיתוף פעולה במיוחד בנושא הזה של החוק למען ילדי ישראל.

ינון אזולאי: תודה רבה לך אדוני היושב ראש.

משה גפני: אדוני היושב ראש, אני רוצה להגיד משהו.

משה גפני: שמעתי כאן התלחשושיות כאלה כאילו אני עברתי על העניין הזה של הקריטריון שצריך לחכות יומיים עם ההעברות.

משה גפני: אני לא זוכר מקרה כזה.

משה גפני: הלשכה המשפטית, היועצת המשפטית, אמרו שצריך לחכות יומיים ולכן חיכיתי יומיים.

משה גפני: יש פעמים שהיו העברות שהפריעו לי, שרציתי באמת להעביר אותן באותו יום או יום למוחרת, אבל אמרו לי לא ולא העברתי.

משה גפני: אם יתברר שהיה פעם שכן העברתי, אני מתנצל מראש.

משה גפני: אני זוכר שמאז שנקבעו התקנות האלה, לא שיניתי אותן.

אלכס קושניר: עלתה כאן בקשה לגבי פנייה המספר 74 וניסינו להגיע להסכמות כדי להעלות אותה ביחד, גם קואליציה וגם אופוזיציה.

אלכס קושניר: כרגע אין הסכמות כאלה ולכן הפנייה לא עולה.

ינון אזולאי: אבל היו דברים שכן הגענו להסכמות.

אלכס קושניר: אני מדבר על הפנייה הספציפית הזאת.

ינון אזולאי: היה כאן משהו נקודתי בעניין הזה.

ינון אזולאי: לא נגד הפנייה עצמה.

אלכס קושניר: הנוהל הוא נוהל ואף אחד לא מתכוון לפעול בניגוד לנוהל.

ינון אזולאי: אדוני היושב ראש, מה שאומר הרב גפני, חשוב שתדע שזה לא משהו נגד משרד הרווחה.

משה גפני: להפך.

ינון אזולאי: עשינו דברים ביחד וגם בפניות אחרות בהבנה.

משה גפני: לא ביקשנו רוויזיה ולא ביקשנו התייעצות סיעתית.

אלכס קושניר: תודה רבה.

אלכס קושניר: אנחנו מצביעים על רוויזיה על פנייה מספר 87 עד 88, המשרד להגנת הסביבה.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: הרוויזיה לא התקבלה

אלכס קושניר: הרוויזיה לא התקבלה.

אלכס קושניר: הפנייה אושרה.

משה גפני: הקואליציה המאוד חלשה.

משה גפני: איפה החברים?

אלכס קושניר: במשימות אחרות.

אלכס קושניר: רוויזיה על פנייה מספר 103 ו-104, רשויות הפיקוח.

ינון אזולאי: אנחנו נמשוך את הרוויזיה הזאת כי הבטחנו לך שאחרי התפילה אנחנו מושכים רוויזיה אחת.

אלכס קושניר: אם כן, הרוויזיה הזאת נמשכה והפנייה אושרה.

משה גפני: נמשכה בגלל תפילת מנחה.

אלכס קושניר: רוויזיה על פנייה מספר 159, הוצאות פיתוח אחרות.

ינון אזולאי: אני כן רוצה לנמק את הרוויזיה הזאת.

ינון אזולאי: לא לגוף הרוויזיה אבל כל הפניות שהיו כאן, אני חושב שהיו הרבה פניות שיכולנו לעשות איתן – גם על פי בקשות שלנו – דברים יותר טובים.

ינון אזולאי: גם בנושא הקורונה היו דברים שחשבנו לעשות.

ינון אזולאי: לצערי זה לא נעשה ואין שיתוף פעולה כי הקואליציה לא רוצה לשתף פעולה עם האופוזיציה בדברים מסוימים למען עם ישראל.

ינון אזולאי: לכן הגשנו את הרוויזיות האלה והיינו שמחים לפתוח אותן עד שנוכל להגיע לכל מיני הסדרים.

משה גפני: אדוני היושב ראש, אני מבקש להוסיף על הדברים של ינון.

משה גפני: יש כאן הרבה העברות כאשר חלקן חיוניות, חלקן פחות חיוניות וחלקן טעות.

משה גפני: אנחנו סבורים, ואמרנו לך את זה, שיש דברים שיש פגיעה ממשית בתקציב הזה וגם בהעברות.

משה גפני: יש פגיעה בציבורים שלמים בנושאים קריטיים.

משה גפני: באחד הסעיפים בשנים עברו בתקציב היו 70 וכמה מיליוני שקלים ועכשיו התקציב עומד על 5.9 מיליון שקלים.

משה גפני: דיברנו אתך על העניין הזה.

משה גפני: לצערי הרב לא נענינו בנושא הזה.

משה גפני: אנחנו נמצאים מעבר למתרס ואין שיתוף פעולה.

משה גפני: צר לי על כך, אני חושב שקואליציה ואופוזיציה יכולים לשתף פעולה כאן בוועדה, זה היה בעבר ואני מצטער שזה לא קורה עכשיו.

אלכס קושניר: מי בעד קבלת הרוויזיה על פנייה מספר 159?

אלכס קושניר: מי נגד?

אלכס קושניר: מי נמנע?

אלכס קושניר: הרוויזיה לא התקבלה

אלכס קושניר: הרוויזיה לא התקבלה.

אלכס קושניר: הפנייה אושרה.

אלכס קושניר: אנחנו מסיימים את ישיבת ועדת הכספים נכון להיום.

אלכס קושניר: אני נועל את הישיבה וניפגש מחר.

אלכס קושניר: הישיבה נעולה.